text:
我而家year 2, 專科, 成績好, 已經好過好多人但係都唔係好滿足
日日係度諗second degree
讀到28歲真係好多野要煩...
學費...
大約4年(或以上)出到黎, 你而家做個行個景會點樣 (好難predict)...
大約4年(或以上)出到黎, 你將來做個行個景會點樣 (都好難predict, 不過都係諗下啫)..
大約4年(或以上)出到黎, 你既第2個fresh grad salary, 會唔會高得過你而家呢份工做多幾年之後既人工?
朋輩 屋企人 情人既睇法...
你既優勢就係你考過AL又讀過大學, DSE咁淺都難你唔到, 失手都拎5定5*啦 (我都唔係好識計DSE)
咁不如試下目標aim高d
當然興趣都好重要, 你真係好鐘意eee就揀啦, 只係比著我會揀其他
就係DSE太淺先驚
係鬥小心
同埋DSE太睇重Core
中英通識都未必高分
真係要多謝政府取消AL 同埋3改4
不過non jupas衰左一次
下年報都未必成功
其實有冇人知考GCEAl同IB再報non jupas易唔易
有得揀都唔揀EEE呢d半乞食科
見過鬼仲唔怕黑
工程只揀Building Civil Structural


c: text/html

text:
我睇漫畫上網免費睇已經得
同埋呢種替代性實在太方便同埋盜版可以幾乎令好多人唔需要付錢
我覺得漫畫唔單單止用"漫畫書"既形式去經營, 拎個例子好似香港而家出CD 歌手係蝕硬錢咁濟, 不過一堆歌手仲要出, 點解? 提高知名度, 自我宣傳, 同埋有歌出SHOW< 同埋有歌可以開樂壇提款機即係開紅館
漫畫都慢慢走去呢種路線.... 所以只係一種宣傳工具, 重點賺錢既係周邊, 玩具, FIGURE, 動畫化, 出CAFE, 賣代理權等等
漫畫既題材只係打開商機既一條路.....
正因為如此, 日本呢幾年既生態先變到又廢萌又剩, 因為要商業化嘛
走宣傳路線嘅漫畫近年已經越出越多, 淨係台灣角川都已經代理左唔少呢類型漫畫
當中唔少都係輕小說改篇, 宣傳輕小說, 同埋最大因為都因為可以確保到一定客源
但係唔覺呢種風氣好, 到最後, 啲中文代理只會越黎越抗拒代理啲小眾漫畫嘅作品
你講到周邊先係重點, 但係有幾多漫畫可以出到周邊, 幾多套可以動畫化, 出得主要都係出名大作
而且賣得幾多都好, 但中文代理嘅出版社可以分呢杯羹分得幾多?
依家問題就出現係中文社區嘅人, 好多都認為上網免費睇無問題, 認為唔值得去買中文代理出嘅版本
最後你上網睇免費係你嘅事, 但作家唔係免費畫比你地睇
我自己每個月都會預留一千蚊買ACG野, 主要都係買輕小說
但每個月見到嘅都係出版社只係代理一大堆大眾廢萌嘅作品, 套套都係千篇一律嘅野
無他, 就算唔多人買, 都起碼可以賺到錢.
相反有啲好作品, 就因為怕蝕而唔代理.點解? 因為睇嘅人都已經上網睇晒, 仲會有幾多會買?
有本叫sugar dark嘅輕小說10年出, 但我13年都可以好易買到佢嘅初版, 即係代表無乜人買
是問仲有幾多出版社肯代理啲
係中文社區
知名道低嘅作家作品
呢樣野最後損失只係會係我地呢啲讀者或者支持者
啲人永遠都話商機係到, 點解你睇到, 但啲出版社商人就會睇唔到
唔係叫你地一定要去買漫畫睇先得, 但最起碼唔好講到上網睇一啲錯都無

robotstxt: allowed

filter: keep


text:
[quote]
點解你定義我問你攞size試, 你幫我去攞就係機械人?
你叫個客"試個款先"係呢句野入面你俾個咩建議個客?
你係想試你個size就試你個size丫嘛 唔想sales做其他野嘛
都話左言詞呢d野自己執
試款呢個行為係咪淨係試到個款?
"唔想sales做其他野嘛" 你係冇做過其他野, 唔係我唔想你做其他野
你係"試個款先"係呢句野入面除左叫個客試對鞋先之外你有咩建議俾過佢
言詞呢d野自己執?即係你自己唔講清楚要個客自己估?
即係叫你試款係都等於冇做過其他野?
言詞呢d野我係叫sales執呀
即係你都同意叫個客"你試下個款先"呢句野唔恰當啦
唔恰當呀 你自己都話覺得比人hea啦
但試款呢樣野又唔同wor
以你咁講即係男裝display擺對9號出來俾人試就得啦
理論上一般男仔腳size都係8-12號, 你擺對9號出來絕對可以試晒你講既款同埋鞋底軟硬
唔駛理論上 因為係事實上 况且你都贊同
即係叫人試DISPLAY得啦 明白
即係你都同意試款呢樣野啦,咁咪好
我係明白你原來係咩質素既sales
個客堅持要求試size就係"唔鐘意人地幫佢慳時間 係要試得麻煩d 或者鐘意睇sales跑多幾步"
以後人地叫你攞size你同佢地講你班Seven Head識春咩, 要聽你呢d專業意著8號就試對10號display都岩
係咁尊貴同專業你唔賣鞋真係浪費左你呢d人材
加油, 行行出狀元, 繼續呢個態度岩架啦,
乜咁深層意義呀?
你個態度都唔錯呀,以後最好show幾疊1000蚊拎手,去買咩都好~唔一定波鞋既,拿,去到你同佢地講:
有錢你就做狗啦,咁向左走向右走多爹做乜姐?咁咪唔洗硬係拎住"體諒"既旗號做擋箭牌
冇錯,一齊加油
遲下實由基層變上流人
首先我唔會好似你咁覺得有錢就可以叫人做狗, 呢樣亦已經反應你係咩質素
同埋我去開買鞋既地方一般既態度都好好, 好少遇到你呢d"極品"售貨員
或者佢地大部份都係你眼中既狗/機械人啦, 係得你一個先係人
另外你入要咁講效率唔係應該好忙既咩?做咩回得咁快?
定你襯水勁個客試display用你既"其他野"時間來回我啊


text:
中環出更:李嘉欣隱形 亨亨老父即贏馬
每逢新年,唔少富紳名媛都會入馬場試手氣,尋日沙田馬場亦好旺丁,梗係啦,○六年尾香港人股市賺到笑,○七年自然想將呢股財氣伸延至馬圈.合和主席胡應湘夫人郭秀萍拖住囝囝胡文新入場,賭王何鴻燊,顯赫家族李福善,李福和兩堂兄弟,都做貴賓廂房座上客.
李福和已經八十幾歲高齡,近年唔係經常入馬場,但係佢的確係馬會長期擁躉,因為佢十六歲已經成為馬會會員,會齡長達七十三年,係馬會生招牌.可能因為係元旦,佢老人家都要同太太親身入馬場,感受一下馬場熱鬧氣氛.
賭王倒米Fans激到爆炸
尋日元旦賽馬,名人許晉亨伯爺許世勳係幸運兒之一,佢隻愛駒「創惑」以次熱門姿態跑出,終於威番次.由上年中開始,許晉亨同影星李嘉欣上演「嘉亨戀」,轟動娛樂圈,跟住李嘉欣幾次同許晉亨手牽手入馬場,才子佳人形影不離,未來老爺奶奶可能因為見慣世面,都冇表現得特別欣喜.過去幾次美中不足係,李美人每次入場,許世勳都冇得拉頭馬,尋日李美人無現身,許世勳隻愛駒「創惑」即刻第九場跑出.經過尋日賽事,唔知會唔會影響李美人嫁入豪門機會呢?
賭王何鴻燊就冇咁好運氣.本來馬迷見到賭王拖住四太梁安琪入場,諗住佢一定係威拉頭馬,於是齊齊實第十場賽事,身加注買佢隻愛駒「爆炸」,點知隻馬最終跑到影都無,班馬迷真係激到爆炸!
有「演唱會之父」稱號張耀榮尋日都現身馬場,佢同卓妮講,年近歲晚,特別多人開演唱會,有今日開唱超女演唱會,仲有草蜢,蔡琴,所以佢近排好忙,咁講法,耀榮叔即係○七年一開年就搵錢搵到手軟啦,耀榮娛樂班伙記應該望到○七年加人工.許世勳隻「創惑」跑出,兩夫妻笑逐顏開.
贊助商:


text:
鐵甲威龍
《鐵甲威龍》(Robocop)係美國美高梅電影公司(Metro Goldwyn Mayer)及獵戶座電影公司(An Orion Picture)聯合出品嘅英語電影,屬於科幻式嘅警匪片.全個電影系列共有三集,另外亦有推出電視單元劇同埋卡通片,而以下所介紹嘅只係關於電影方面.
電影資料[編輯]
制作[編輯]
出品機構:
- 美高梅電影公司(Metro Goldwyn Mayer)
- 獵戶座電影公司(An Orion Picture)
導演:Pual Verhoevan
編劇:Edward Neumeier,Michael Miner
主演:彼德.韋拿(Peter Weller),南西.愛倫(Nancy Allen)……等.
簡介[編輯]
第一集劇情主要講述鐵甲威龍誕生嘅前後同埋遭遇,而第二集同第三集都係講述鐵甲威龍所遇到嘅事同埋本身人性嘅心路歷程.
呢套戲入面其實隱伏咗好多社會問題,畀觀眾好多討論空間,比如:人死後其實重有冇可能變成機械咁嘅方式而繼續生存呢?經過死亡變成咗另一種存在方式之後,又會唔會重有前身嘅記憶?劇中嘅私營大財團 OCP 一直以接管底特律市為目標而千方百計,導致社區遭到蠶食,現實會唔會發生?又會有咩後果?……等.除此之外,戲裏面重會時不時穿插住一啲似真還假嘅新聞報導同埋廣告,其中嘅訊息好多都關乎我哋週圍發生緊嘅環境,好似臭氧層出現減退,汽車排放廢氣問題,太空戰略計劃嘅問題……等,睇吓睇過嘅人有幾多領會.
第一集劇情大綱[編輯]
梅菲(Murphy)係一位新調任到底特律市(Detroit City)嘅機動警察,之不過喺佢第一次同拍檔露薏絲(Lewis)出勤時就出咗意外,俾一班控制區內罪惡,以卡雲斯(Clarence)為首嘅壞蛋幫殺死咗,至於露薏絲就俾人打暈跌咗落倉底逃過一劫.
喺之前,擁有當地規劃兼有警隊管理權嘅大財團 OCP 公司正研究緊發展機械警察,因為當中總裁迪.鍾斯(Jones)嘅全機械設計ED-209喺示範操作時失控殺死咗其中一個與會主任,財團主席感到非常失望,於是選用咗另一位技術主管波比(Bobby)嘅人類改造鐵甲戰士嘅計劃.因為咁,死咗嘅梅菲即刻被送到手術台,經過工程師嘅一輪改造之後,新一代擁有鐵甲身軀,但仍保有部份人類器官嘅半機械超級警察---鐵甲威龍(ROBOCOP)正式誕生.
鐵甲威龍嘅程式設定裏面,有三個佢一定要遵守嘅主要法則:
- 為公眾服務
- 保護無辜嘅市民
- 維持法紀
但係原來設定其實重隱藏咗第四項嘅保密法則,只有少數 OCP 高層先知道.因為經過洗腦嘅關係,鐵甲威龍嘅記憶庫裏面只有電腦輸入嘅資料,至於所有關於梅菲前身嘅記憶基本上已經冇晒,之但係工程師意料唔到嘅係,威龍居然會發夢,重夢見到梅菲記憶中嘅點滴同埋被殺嘅一刻,加上露薏絲從威龍無意識嘅慣性動作之中認得佢就係梅菲,於是威龍覺得非常困惑.後來喺出勤任務嘅時候,威龍遇返先前殺過梅菲嗰班人嘅其中一個,而呢個叫艾繆(Emil)嘅惡匪因為聽到威龍嘅口頭禪 (Dead or alive, you're coming with me)同之前梅菲同佢講過嘅一樣,衝口而出話認得佢,呢一吓令威龍更加震憾,為求搵出原因,於是威龍返去警察總部翻查電腦檔案,終於搵出殉職警員梅菲嘅資料,後來更從點點湧出嚟嘅記憶之中知道自己就係梅菲.
威龍因為被殺變咗改造人而扯火,於是誓要搵出卡雲斯班人渣出嚟繩之於法.期間,提出改造人計劃嘅波比因為一時得意不知收歛而成為咗鍾斯嘅眼中釘,結果俾鍾斯收買咗嘅卡雲斯殺死;及後當威龍搗破製毒工場時當場捉到卡雲斯,不過卡雲斯為求自保,於是爆咗喺背後操控犯罪嘅其實係鍾斯.威龍捉咗卡雲斯返差館之後就隻身前往 OCP 大樓要拉鍾斯,但係鍾斯已經胸有成竹,佢除咗擁有威龍嘅行動追蹤器知道威龍會嚟之外,重有一樣秘密殺着,就係佢預先加咗喺威龍程式裏面嘅第四項法則;當威龍入到鍾斯嘅辦公室想進行逮捕嘅時候,突然第四法則啟動令到機件癱瘓控制唔到行動,原來呢項法則係用嚟限制威龍唔可以作出對抗 OCP 高層嘅行為.鍾斯一心要毀滅鐵甲威龍,希望財團主席會重用佢嘅全機械警衛計劃,於是派出佢嗰隻全機械警衛ED-209向威龍襲擊,威龍本身已經癱瘓緊,重俾隻機械怪嘅重型炮火猛打,唯有且戰且退咁走到停車場,好彩遇到駕車嚟營救嘅露薏絲,最後逃離咗追捕,去到一個荒廢工場暫避.
OCP 嘅副總裁辦公室入面,鍾斯將個追縱器交咗畀保釋出嚟嘅卡雲斯,重供應咗最新式嘅重型炮畀佢嚟對付威龍,於是卡雲斯拿拿林召集佢嗰幾個手下,一齊去到荒廢工場夾擊威龍,不過威龍亦都早有準備,經過一輪游擊戰之後,呢班匪幫最終都俾威龍消滅晒.
威龍負傷返去 OCP 大樓,直闖入會議室,當時包括鍾斯嘅一眾高層正喺度開緊會,威龍因為受到第四法則限制唔可以對鍾斯作出逮捕行動,於是向財團主席同一眾官員展示鍾斯曾經親口承認派人殺死波比嘅錄影片段,鍾斯知道自己仆咗街,於是掹鎗狹持財團主席要求畀直升機佢走佬,財團主席一嬲之下即時宣佈炒咗鍾斯,而威龍程式第四項法則嘅限制即時解除,就地將鍾斯正法.
財團主席安全脫險,隨口就問正要離開嘅威龍:「靚仔鎗法唔錯吖,你叫咩名?」
威龍回頭一笑:「梅菲.」
第二集劇情大綱[編輯]
底特律市(Detroit City)嘅警察因為唔滿意管理佢哋嘅大財團 OCP 公司削減咗四成嘅警員福利而進行罷工,減薪背後嘅原因其實係之前 OCP 公司自願巨額貸款咗畀底特律市政府,而佢哋睇準市政府係冇可能喺限期內清還欠款,咁就可以引用借貸合約中其中一項「合約期滿後市政府如仍未清還欠債,可接收底特律市管理權及資產」嘅抵償條款;為咗達成將底特律市私有化嚟重新改造賺更多嘅錢,OCP 公司甚至利用警員罷工嚟製造市內治安混亂,等將來有藉口話要清理區內嘅罪惡,可以名正言順咁接收底特律市.
同時間,一種稱為「核靈」(NUKE)嘅毒品已經充斥整個城市,毒品集團直頭無法無天到公然喺記者會刺殺反核靈嘅衛生局長,而被通緝嘅集團首腦兼核靈教派領袖簡恩(Cain)更囂張到喺電視公開發表錄影聲明,話只要邊個想繼續快樂佢一定會滿足大家.
市內有差唔多九成警察罷緊工,所以市內嘅罪案幾乎冇人理,啲道友要搵錢買毒品就趁亂週圍搶嘢搵錢,就連啲賊仔呢頭走去搶人嘢嗰頭可以即刻俾另一個賊仔打劫返;雖然係咁,但仍然有一個好特別嘅警察,佢唔理咩警員福利咩係 OCP,一於盡忠職守繼續打擊罪惡,佢就係半機械身體但擁有人類心腸嘅鐵甲威龍,當然重有佢喺第一集時一齊出勤嘅好拍檔露薏思(Lewis).
威龍喺毒品拆家嘅口中知道咗核靈製造工場嘅位置,於是隻身前去展開拘捕行動.工場裏面除咗好多守衛同埋黑市勞工喺度做緊嘢之外,核靈集團嘅首腦簡恩同埋佢嘅幾個頭號馬仔都喺度,威龍衝入工場鎮壓晒所有抵抗,但就俾簡恩佢哋趁亂走甩咗;當威龍巡視犯罪現場嘅時候,見到一個大約十零歲嘅細路拎住鎗指住佢,呢個叫賀寶(Hob)嘅細路原來亦都係簡恩嘅馬仔之一,佢因為一時走唔甩所以暱咗喺度,不過威龍嘅偵緝程裏面係唔容許佢傷害婦孺同埋細路,賀寶睇穿咗呢點,所以對威龍開咗一鎗之後乘機走埋,威龍當場呆咗喺度,而威龍嘅記憶庫裏面就勾起咗佢前身梅菲對個仔嘅回憶.
因為威龍重有梅菲生前嘅記憶,所以佢間唔中會揸車去到梅菲遺孀嘅住所度遠遠咁偷望梅菲太太同埋個仔,搞到梅菲太太愛倫(Ellen)成日覺得梅菲重在生,重用不人道理由入稟法院控告 OCP 公司改造咗佢老公;受到 OCP 公司嘅壓力,亦為咗要令愛倫死心,威龍忍住心痛咁向梅菲太太否認自己係梅菲,話自己只係一件機器,而呢個身體係用嚟悼念梅菲嘅英勇.
喺一次跟踪嘅行動之中,威龍見到一個叫達菲(Duffy)嘅警員竟然同賀寶仔有接觸,佢除咗收黑錢提供警察嘅行動線報畀核靈集團之外,原來亦俾核靈毒癮控制住,威龍展開拘捕嘅時候向達菲進行迫供,於是爆出咗簡恩嘅大本營係喺一個荒廢工場;威龍隻身去到呢個工場,點知原來簡恩佢哋一早有埋伏,最後俾簡恩同佢班手下肢解拆散,重將威龍嘅散件掉喺警局門口示威.威龍嘅電路受到嚴重破壞,生物系統陷入癱瘓,生命危在旦夕,而 OCP 為咗要令社區嘅壞治安得到持續,達到接收嘅目標,希望救威龍嘅同時,亦令威龍減低打擊罪案嘅效率,於是由 OCP 新嚟嘅女技術支援主任茱莉安費絲(Juliette Faxx)出馬,將好多好多九唔搭八嘅指令硬塞入威龍個命令區入面,例如:講嘢唔准有警官口吻,如果唔係親切嘅說話就唔好講,要有親善形象,遵守交通規則,唔准衝紅燈…等一大堆,企圖令威龍變成一個親善大使.當親善威龍孖住露薏絲出勤去到搶劫案嘅犯罪現場時,明明個賊佬向佢哋開鎗想逃走,威龍重慢慢同人講道理,但係有個人喺禁煙區食煙佢就開鎗嚇人,重俾啲細路喺佢後面噴油整蠱;威龍潛意識都覺得自己好唔妥,於是氣沖沖咁去到警局門口嘅發電站度打開閘門,冒險伸手將幾萬伏特嘅電力傳入自己身體,想將所有指令刪除;喺警局門口罷工遊行嘅警察見到威龍嘅自殺式行為,即刻掉底晒啲標語去幫佢脫離險境,威龍解釋自己係執法者而唔係親善大使,而眼下嘅痛處就係核靈,呢番言論令到班警察非常慚愧,於是由威龍帶領下大舉出動去搗破核靈集團,行動令到簡恩重傷被捕,重喺一架運金車入面搜出咗幾億元嘅毒品錢,之但係賀寶同埋另一個女爪牙安琪(Angie)就趁亂開住另一架運金車走甩咗;本來安琪諗住去劫犯,但賀寶仔竟然用核靈威脅叫佢唔好理簡恩,想自立門戶.
喺之前一段時間,OCP 老總裁對於新升職嘅技術主管莊臣(Johnson)發展新一代半鐵械警察嘅進度好唔滿意,原因係其他殉職嘅警員都唔願意再生成為機械人,搞到一啟動就唔受控制咁自毀,新技術主任費絲為咗搏上位,於是就乘機獻計,老總裁見個舊嘅計劃冇乜進展就畀個機會佢去嘗試;費絲初步計劃係要搵出邊類人會願意同埋適合成為機械人,最後目標喺死囚嘅身上,佢認為班死囚橫掂都係要死,畀個機會佢哋重生成為不死嘅機械人一定唔會抗拒,於是喺上述嗰次嘅搗破核靈行動之後,被捕嘅簡恩就係成為咗費絲嘅理想對象,而且佢知道簡恩毒癮好深,係可以用毒品嚟控制佢聽話.
因為搗破核靈行動之中搜出嘅係犯罪嘅贓款,市政府係冇權動用成為政府資金,底特律市長古錫(Kuzak)為咗搵錢喺限期前要還畀 OCP 公司,無厘頭就搞咗個籌款晚會,目標係還款額三千八百萬美元,之不過市民嘅反應都好冷淡,做咗大半晚都只係籌到四千元左右;突然古錫接到安琪電話,話會捐出一大筆錢足夠市政府還債,重安排古錫同賀寶會面,商討捐款條件.當古錫同助手兩個人去到一個舊貨倉同賀寶傾生意嘅時候,外面忽然來咗架大貨車,重走咗個機械人落嚟,佢扯開貨倉門係咁搜索市長古錫嘅位置,目的係要暗殺古錫唔畀佢得到呢大筆資金;核靈爪牙見勢色唔對就即刻向呢個機械人開鎗,而佢亦以重火力還擊,最後啲爪牙瓜晒老襯,個場亦都炸到亂七八糟,好彩古錫無意中發現個排水窿,於是即刻捐入去沖咗出海灣逃走咗;隻機械人繼續搜嚟搜去始終搵唔到古錫,但就畀佢見到安琪正喺度注射核靈頂癮,安琪開頭嚇一嚇,但個機械人慢慢伸出機械臂,個面部顯示器重模擬出簡恩生前嘅樣貌對住佢笑,原來呢個就係由簡恩改造而成嘅 OCP 新一代機械警察.安琪因為見返簡恩覺得好開心,不過呢個機械簡恩突然反面無情,一出手就將安琪擊殺,而喺一邊偷睇嘅賀寶見到咁就即刻逃走,諗住匿喺架運金車裏面,點知俾機械簡恩發現咗,重亂鎗向住架車狂掃;當威龍接報嚟到鎗擊現場時,發現賀寶喺架運金車裏面俺俺一息,當賀寶話咗畀威龍知係邊個搞成咁之後就死埋.
OCP 老總裁喺新落成嘅 OCP 大廈舉行新市鎮規劃記者招待會,市長古錫逃過大難後嚟到會場,當見到老總裁為大家介紹新一代機械警察時成個人嚇咗一大跳,因為呢個機械人佢已經見過,發現暗殺嘅幕後真兇原來就係 OCP,但因為佢同賀寶嗰單交易其實係唔見得光,所以唯有忍住唔敢出聲.演講時,老總裁拎咗好大支核靈出嚟向記者宣佈要剷除毒害嚟迎接新市鎮,點知Robocain突然有反應想搶支核靈,呢個時候威龍拎住支大炮鎗嚟到會場向機械簡恩挑釁,機械簡恩即刻解除自己嘅武器限制嚟向威龍開火,重射傷在場好多人;不過經過一輪戰鬥之後,威龍再一次贏得勝利.
事後老總裁俾記者圍住問今次嘅死傷事件點負責,但佢一於闊佬懶理上車走人;露薏絲問威龍:「就咁畀佢甩身?」,威龍答:「有咩辦法,我哋只不過係普通人類嚟.」
第三集劇情大綱[編輯]
OCP 同日本一間大企業想喺底特律市重建,但啲居民唔肯走,重用武力反抗.OCP 叫鐵甲威龍去捉班地下反抗組織,但佢冇捉到,重幫班市民反抗.而威龍個拍擋就俾OCP射死咗.但因為第四條法則,佢唔可以殺死嗰個OCP高層,所以機件開始癱瘓,嗰個OCP高層重攞支鎦彈射去鐵甲威龍度.之後班地下反抗組織就救咗鐵甲威龍走,重揾人整返好鐵甲威龍個心口同胸甲,而且刪除咗第四條法則.
當鐵甲威龍出去揾OCP啲人打完返嚟之後,發覺啲人唔見晒.突然有一個由日本送嚟嘅忍者機械人出現咗,重斬咗佢隻手臂.鐵甲威龍嘅能源因此流失,鐵甲威龍即刻裝番個武器打爆個忍者機械人.鐵甲威龍揾到個叉得電嘅飛天裝備之後,就飛去OCP救人.呢個時候,OCP 因為唔夠人手而將啲犯人攞出嚟做兵力,反抗組織面對咁強烈嘅火力而節節敗退.鐵甲威龍就過咗嚟幫反抗組織,然後再去救人.鐵甲威龍飛去OCP之後,見到嗰兩個俾人捉走嘅女人,同兩個忍者機械人.其中一個女仔控制咗嗰兩個忍者機械人,令佢哋斬爆對方.救完人之後,日本企業嘅總裁就向佢鞠躬.
主要出場人物同埋演出者[編輯]
- 梅菲/鐵甲威龍(第一,二集):彼德.韋拿(Peter Weller)
- 安妮.露薏絲:南西.愛倫(Nancy Allen)
- 鐵甲威龍(第三集):羅拔.巴奇(Robert Burke)


text:
其實重有一樣野, 同香港比, 美國空氣真係幾好
屋企有人有氣管病, 響香港病左10年都好唔返, 一移民左去美國一年藥都唔使食
另外以前個個星期爆瘡, 依家食極薯條都無事
無左鼻敏感
但係一返到香港就好似窒息咁
你好彩囉,但你知美國感冒睇一次醫生+藥費除時上千港以上
啩,你又唔講嘅?
(但當然可選擇睇中醫啦[我阿妹教的]醫生+藥費只需西醫1/3至一半)
你講既野有幾多係真,住係美國既巴打都心中有數
無保險去睇私家醫生條數真係可以up到千蚊港紙
不過你無保險唔自己走去藥房買支藥水泥拍, 走去睇私家唔可以怪人
我有果遠房pk阿叔親戚罷明做窮然, 換肝一蚊都無拎出泥...住大半D年醫院, 間病房仲能大間個港島果D,服務又好, 福利睇下你識唔識揾
咪係,喺US如果你唔係窮,老,殘廢可以拎到gov嘅醫療卡,又唔買insurance去睇醫生,真係傻的嗎9.
US醫療最大嘅問題就係貴,冇錯,但唔係窮人冇得睇,如是你好有錢,保費唔係好大問題,但如果你係中產,保費會占你收入嘅一定份量.
當年,我阿婆生肝cancer,醫咗幾年,耐唔耐要入去換血,住3,5,7日院,喺居企時又經常有護士,醫生上門check住佢,醫療儀器又政府借畀佢,到咗後期仲去療養院住咗成半年,見病房成400幾尺,有門口出露台,有花有草,成間酒店房咁,又幾個人服務佢,因為佢有政府醫療卡,一個仙都唔使畀,如果要自己畀,嗰筆費用真係可能屋都買幾間
到我舅父,佢係急性liver failure,總共住咗9日院,瞓CCU(critical care unit)時有專人24小時喺隔離睇住,等到肝換,但准備換時部分內髒已壞死,換唔成,過咗身.9日埋單,成20幾萬USD,如果佢無買保險,間屋都會冇埋.
當年Lance Armstrong只不過係轉會時冇咗保險,生cancer,連跑車同大屋都好似冇埋,US醫療費真係好貴.


text:
巴打我跟你意見, 諗住暑假咁補住先
幫我睇o唔o
中文: yy + 星星, 中五有補開yy, 作文好似你咁講其實幾有用
我作文好屎
, 暑假睇睇yy今年會唔會好d
英文: billy, 中五補左成年pchan, 另外有一set full set 佢2012既筆記,
(其實你講既筆記係咪後面手抄係咩points to note果堆野?)
數: koopa (學校多人補, 我mc廢, 聽人講koopa教mc勁)
定你有其他人選推介?
通識: 聽你講兩個一齊試costa 同oscar, 暑假後揀一邊
唔該你
中英你都係照跟我咁講姐冇轉過ok
冇錯, pchan 筆記者係後面手抄佢每一堂係學生文抽出黎抄既句同字
數唔太敢俾意見, 你問下有冇5**巴打係度
但出名都係koopa, wllee有冇試過? 覺得點? 聽講都唔錯
通識ok
唔好掛住補習, 分配好時間溫書
每日最好十個鐘
pchan筆記淨係睇手抄ok
wllee認真未聽過
邊間
暑假淨係得補課溫書同補習三樣野做
手抄夠啦, 邊有咁多時間呀
wllee現代
都多人讚好
我果時同你一樣, 考得好至緊要呀
付出同收獲成正比關係
有冇巴打可以講多d koopa 同wllee邊個better? dick又如何? mc差既邊個好d?
等我插一插嘴先,先學數學思維就wllee,如果你好撚勁,本身個底已經至少有5*就補koopa燒錢,dick自己問自己得2級底上佢堂包你好開心
好奇一問數學點有思維
我數學好差
wllee係有能力將一個文科人的底變成理科人應有的底子,可以理解成2/3變做4/5
巴打我mc廢邊個好d
個個都話koopa神技秒到mc? 真定假?
呢個世界唔存在神技,唔好有咁多幻想,你抱住呢個諗法,你呢一世都唔會有進步,腳踏實地學數啦
wllee係一個唔錯選擇.我自己都有幫人補數學/M1/M2,我教數學個陣都係屈concept為主,有concept,一份mc要拎到9成以上並不是難事,想學concept ,wllee係一個唔錯選擇
只要有concept你都可以所謂"秒殺"mc,koopa係教你啲考試用唔著的公式,個啲問題變少少,你就收皮
腳踏實地學數啦,你mc差反映你數學概念都好差下


text:
abbydidi 寫:MartinTong 寫:天龍4308 未有報告 睇下今晚有冇時開苞
部機重過4仔好多 色水方面又吾金又吾銀 總G 仔似晒我
arm arm 草草了事set完機
個auto set up 都幾簡單 仲可以check 幾個皇帝位 仲易個4仔
check 出哩d數值 同我人手再check 都差吾多 算幾準
我最like 佢個介面 全GUI 有公仔同文字 同ma有好多setting 要遲d有時間慢慢玩
用左PS3 試日版功夫
試番 4肥婆 "米再嘈吖"個幾段 好明顯同4仔好有分別
先講中置
D聲好出好清脆 巳往未聽過 同過力水好夠力 出到個htm4
再講 detail
比4仔好好多 快準恨哩形容 不過簿在dd 可能要煲一排再試試
低貧方面
同eddie所講一樣 控制個低貧好好 比舊哇Z9同4仔聽多好多野 + 上用左MK350同SVS PB12+ 嘩! 拆樓咁 成間就散咁 原用個十仔d setting冇變度 咁樣証明得到4308 係控制低貧方面下左功夫
遲D再汁過 睇下仲有冇得改好d
Network方面
一插落上 部電腦 detect 得到 即刻彈左個Icon 寫住 Network Audio 同係個Router見得有4308個MAC 同IP 好方便
係manual講可以update個firmware 同可以web base 改數值 吾洗一定要用remote哩改
Wireless 未試 遲D或等另外d巴打試左再
樣
我 過 AV Amp 個樣 仔 不如4O左佢算9數把啦 我覺得好緊要 因為部機擺係廳度 大部份時間觀賞多過用 吾 仔都入吾到屋 同今次個色水真係幾好 其實係 黑同銀簡左好耐
輸入端子
有4組 HDMI, 3組色差, 3組同軸 3組光纖
可以自由assign 同改名
網絡電台
部機上左網 可以簡全世界既電台 好方便
Web Menu Control
睇下 remote 都吾用 正正正
希望今次冇咁肺啦
想請問如果後置 3808 應該 set surround B 定係 surround back 呀?
我已經駁咗 Front, Sorround A, Centre
但係對後置唔知駁邊


text:
标记档案: 網上撲克
全速啤牌玩家們將有機會同古斯漢森單挑
呢間公司已經開始咗一個“衛星賽英雄”活動(Satellite Hero promotion),呢個活動將持續到9月1號. 呢個活動嘅主要賽事之一係“衛星賽英雄免費錦標賽”(Satellite Hero Freeroll),獲得頭獎嘅選手可以同古斯漢森(Gus Hansen)一對一對決. 錦標賽冠軍將喺第二日同古斯漢森(Gus…
《全速撲克》即將增加博彩遊戲
《全速撲克》控股公司The Rational Group證實,除撲克遊戲之外,但呢個公司嘅另一撲克品牌《撲克之星》(PokerStars)仍然只系提供撲克遊戲. 呢個集團嘅一份聲明中講到:“我哋講豐富產品種類,增加新遊戲,《全速撲克》將推出博彩遊戲. 我哋希望憑借《撲克之星》和《全速撲克》成為撲克界嘅領跑者,我哋會繼續給玩家們帶嚟最高質量嘅撲克體驗.” 呢個聲明仲表示,新遊戲會給玩家們更多嘅選擇. 玩家們可以繼續享受到我哋遊戲一直以來具有嘅高質量嘅玩家體驗,完整性,安全性和穩定性及遊戲支持,《撲克之星》仍然只系提供撲克遊戲.” 本周早些時候,有報導話《全速撲克》即將更名為《全速遊戲》(Full…
幸運山(Lucky Hill)賭場嘅特別優惠
英國廣受歡迎嘅網上賭場,Lucky Hill 賭場,喺有限嘅時間裏面推出一項特別優惠,讓玩家可以增加自己嘅投注預算以及贏錢嘅機會. 當玩家每下五十歐元賭場就會提供5歐元嘅免費賭注. 該優惠適用於一系列嘅遊戲,幸運山嘅老闆話,“我哋亦列出擁有額外優惠嘅遊戲,呢啲遊戲包括咗靠運氣嘅以及策略性嘅遊戲.通過呢種方式,玩家可以選擇如何去玩.” 享受靠運氣遊戲嘅玩家可以玩寶石及城市(Gems and the…
爭取資格進入亞太區世界撲克錦標賽
仲有唔到一個月嘅時間就係首屆亞太地區嘅撲克世界系列舉行嘅日子.好多嘅玩家通過網上衛星獲得資格進入WSOP亞太地區系列並且好快其中一部分嘅選手就會贏得第一個WSOP亞太地區嘅金手鍊. WSOP亞太區錦標賽將會於4月4號至15號喺墨爾本嘅皇冠撲克室舉行. 對於所有尚未取得錦標賽席位嘅人唔需要擔心,因為有好多方式可以贏得進入WSOP亞太區錦標賽嘅席位. 首先有WSOP亞太地區手鍊追逐嘅遊戲,讓玩家有機會贏得進入所有5個WSOP亞太區金手鍊賽事. WSOP亞太區手鍊追逐遊戲喺每個星期日舉行. 佢嘅進入價格為$550,玩家將會以60,000個籌碼開始以及一個可選擇嘅$200單添加功能.勝出者將獲得進入$ 10,000嘅WSOP亞太區主要賽事以及其他四個金手鍊賽事. 最重要嘅係,你可以免費地爭取資格進入WSOP亞太區手鍊追逐遊戲.WSOP亞太區手鐲追逐資格賽將會於每個星期六早晨喺皇冠撲克舉行.
內華達州(Nevada) – 網上撲克對網上賭博
雖然已被廣泛報導內華達州網上撲克已經合法化,但實際嘅法案並無提到撲克.而事實上,該法案合法化“互動遊戲”,呢個含糊不清嘅名詞,允許所有類型嘅網上賭博老虎機,二十一點以及輪盤遊戲. 然而,給予政治以及競爭嘅原因,內華達州嘅工業選擇專注於撲克.而事實上,書面規定喺該州實行嘅網上賭博僅限於撲克. UNR賭博及商業博彩研究學會嘅經濟學家,馬克•尼科爾斯(Mark Nichols)話,該方案“完全唔會讓我哋[內華達州]更具有競爭力.而另一方面,佢可以影響我哋,因為新澤西州提供更多嘅選擇,但一個州應該以較慢嘅速度來進入涉足呢個市場.” 內華達州對於網上撲克賭博嘅限制,好可能係涉及政治動機.喺國會上有一個好大嘅推動,要求通過聯邦網上賭博法例,容許網上撲克. 內華達州嘅參議員哈里•里德(Harry Reid)一直好努力帶領呢個行動,並好可能係佢想被人睇到,佢會用喺州層面擔任嘅角色同樣地喺聯邦政府層面上推動該計劃. 不過,如果行業不斷嘅要求,內華達州可以很容易地改變規則,讓更多嘅遊戲可以更容易地獲批准.


text:
去到大阪只係12點幾仲未夠鐘可以check-in,於是我地先開架車去Hotel Vista Grande Osaka放低行李.(想睇酒店介紹嘅朋友可以去睇我呢篇住@大阪Hotel Vista Grande Osaka)
然後再係大阪市內兜下,想睇下邊度有櫻花開左,不過兜左幾個地方都唔見有,大阪城,造幣局嘅櫻花通通都仲未開.算吧,呢兩日大阪主打shopping算啦.
兜完一輪個天開始有D雨點,所以都係先還左架車再算.還車地點係難波JR駅地下負一層(B1層)嘅日產租車なんばOCAT店,因為間店唔係街舖,要駅入地庫停車場,所以係京都攞車果陣,個職員已經俾左張地圖我,仲好有心機咁教左我點入去,不過聽左都唔係好明.
行完一次之後覺得其實都唔係好難,下面用圖解方式講解一下,如果你又係咁啱係日產租車,又咁啱係呢間難波OCAT店還車,希望可以幫到你啦.
下圖係難波OCAT周邊嘅街道圖,如果你由千日前通方向駛黎,就應該靠左行(圖中橙色線),係出入口處按紅色線駛入停車場入口,落到去就係B1層.如果你係由圖中下方駛黎(紫色線),應該先靠右線行,係中間出入口處轉右過線,按紅色線駛入停車場入口.
下面呢張圖片就係出入口處嘅實景,圖片來自Google Map實景照片嘅截圖.
下面呢張係日產租車俾嘅難波OCAT地下停車場B1層嘅平面圖,入到去可以將車暫時停係紅框位置,最好有個人睇住架車,然後搵個人由玻璃門入去,照箭咀咁行去租車店Counter叫人黎接收架車.
____________________
還左架車我地就沿住地下街行返去難波,途中見到有間鰻魚飯專門店,於是就食左呢個饅魚飯做午餐.
呢日之後嘅行程,全部都係心齋行街shopping,所以冇影到相,唯一係影左呢間g.u.,佢係Uniqlo嘅平價版副線,價錢比Uniqlo平4成左右,當然質素會差少少,但係都好抵著.間舖頭就係心齋橋步行街,由戎橋向北行200米左右就會見到.
g.u.心齋橋店位置圖
講開g.u.,不如講埋Uniqlo啦,以前係心齋橋,都會去佢係難波0101上面果間分店,不過呢間舖面積好細.今次發現原來Uniqlo係心齋橋開左另一間好大嘅分店,有四層,貨物品種齊好多.Uniqlo心齋橋店就係心齋橘步行街大丸百貨北館斜對面,接近長堀通,由戎橋向北行大約600米左右.不過以而家匯率黎計,Uniqlo日本嘅價錢絕對唔會平得過香港,除非遇正大減價啦.
Uniqlo心齋橋店位置圖
Day 4 End…


text:
馬國明解畫:我幫諸葛亮做事,但加 咗自己意見去做,搞到出 咗問題,點知俾諸葛亮篤 咗出 嚟,搞到要入獄,想知我犯咩事大家自己睇啦!
滾熱辣
爆三國結局 林峯篤馬明入獄
近年內地大熱的電視劇《步步驚心》,《宮》及《靈珠》等,大玩穿越時空橋段,熱潮南下香港,帶挈《回到三國》首集高開 34點(約 220萬觀眾). MK仔馬國明(司馬信)大鬥足智多謀的林峯(諸葛亮).講頭腦梗係諸葛亮勝一籌,但講到溝女,馬明就勁過 chok峯.馬明仲爆雖然在劇中搞笑為主,但結局好悲情.佢同楊怡分隔兩個時空,再見亦是訣別時,已經是老人家的佢,心臟病病發,死在愛人前.
兩做無間道
司馬信原本幫諸葛亮做事,但被諸葛亮判入獄.司馬信出蠱惑招逃獄,更憤而投奔曹操,加害諸葛亮.後來司馬信終明白曹操不可靠,在赤壁之戰時,他反充當二五仔,做無間道為諸葛亮提供情報.
唔少人覺得《回到三國》與《尋秦記》差唔多,不過古天樂 喺《尋秦記》有勇有謀,而我就一事無成,最想不勞而獲.有好多人陰諸葛亮,我後來做埋佢徒弟,就梗係要幫佢剷除 啲小人啦!司馬信覺得諸葛亮真人好型,所以劇中我成日都會話林峯好 chok.
拍攝時由於老臨罷工,所以劇中人山人海嘅場面都要出動電腦效果.不過呢瓣一向係無綫弱項,而首集出現嘅打機場面(圖),亦被觀眾寸爆.
唱情歌 冧女
在現代,司馬信愛溝女,去到古代一樣風流.佢教古代靚女唱英文歌,仲教佢 哋擺 pose扮可愛.司馬信性格跳脫又口花花,同嚴肅 嘅八股佬相比,自然成為女人蜜糖啦.
本着「認真就輸了」的司馬信,向來最叻在網上溝女,估唔到佢嘅溝女招去到古代一樣啱用.
馬國明解畫:我會唱〈 You are always on my mind〉同張國榮 嘅歌楊怡同班女仔.歌詞改編咗,但古代 嘅楊怡都係聽到一頭霧水,不過就好有喜劇效果.
重遇楊怡即死
司馬信最初以為自己一年後就可以返回現代,本住獵艷心態的他,一心諗住溝番件古代菜,於是向楊怡埋手.同楊怡一夜風流之後,司馬信卻始亂終棄.直至楊怡死心欲嫁人,司馬信至知道自己真心愛上對方.
司馬信要靠天文異象至可以穿越時空.他重返現代之後,好想回到三國,但要苦等三十年至有機會,最終他可以重回三國,並死在楊怡身旁.
馬國明解畫:個結局我都幾悲情 㗎!我返到現代後,一直都等機會重返三國.但當個機會 嚟,我已經六十幾歲,畫面見到我心臟病發死 喺楊怡身邊.拍攝時其實留 咗一 啲空間俾觀眾諗下,到時大家可以自行判斷我同楊怡係咪可以再續未了緣!
打電話問歷史
三國涉及好多大家耳熟能詳 嘅歷史大事,不過身陷三國的司馬信就唔熟歷史,遇到危急關頭時,要 send SMS向現代 嘅細妹司馬娟(樂瞳)求救,要佢幫手 check歷史.
馬國明解畫:我每次 send完訊息都會即刻熄手機,希望慳番 啲電,不過劇情去到一半時,個電話終於冇電,好彩有班古代朋友幫忙咋!咁多歷史場面當中,我覺得火燒連環船呢一幕 match得幾好,真假歷史夾埋一齊好配合,好有趣.
發現電話冇電,馬明眼都凸埋!
司馬信同司馬娟(樂瞳飾)已經成日靠 SMS通訊,回到古代嘅司馬信又只可以聯絡到司馬娟,於是阿妹做阿哥軍師.
林峯被迫納妾
司馬信向劉備獻計,話要同諸葛亮對親家,至可以碼住諸葛亮.劉備信以為真,於是把親戚糜玉(何傲兒)嫁俾諸葛亮做妾侍,令到本已自卑的諸葛亮妻子黃月英(梁嘉淇)更感不安.諸葛亮為了安撫愛妻,一度想離開劉備,和妻子歸隱田園.
司馬信一心想將何傲兒飾演嘅糜玉嫁俾諸葛亮做妾侍,諸葛亮唔單止拒絕,更令兩師徒關係決裂.
林峯解畫:諸葛亮雄才偉略嗰方面大家睇得多,今次我哋就用多啲筆墨去描述諸葛亮私底下嘅為人.劇中我嘅太太黃月英係一個病壞,所以成日要照顧佢,講我點樣去平衡同太太之間嘅關係.我需要一個賢妻,黃月英絕對係,成套劇入面黃月英係幫咗我好多,我哋之間嘅感情都幾好睇.
港男十八式
林峯爆料,話馬國明最煞食嘅「港男十八式」,其實由監製劉家豪度出嚟,加埋馬明生鬼嘅舞步,搞到林峯都忍唔住話:「演唱會真係可以考慮跳佢隻舞!」
馬明嘅現代人思想方式喺古代係唔 work,我同馬明思維唔同,我做嘅嘢佢唔明,佢做嘅嘢我更加唔明,會有好多文化衝突,都幾得意!我自己都係一個三國迷,今次劇情同歷史有少少改動,希望三國迷諒解,不過觀眾都可以重溫三國歷史嘅!


text:
上一篇同大家分享左今個年初四到珠海橫琴長隆海洋王國試玩嘅整體感受,以及介紹購買門票和交通方面嘅情況.呢篇繼續睇埋長隆海洋王國場內嘅情況以及我地遊覽嘅行程.
長隆海洋王國入口前嘅標誌,最上面個老虎仔唔係海洋王國裡面嘅動物,而係珠海長隆馬戲城嘅主角.
係中旅社買門票之後只有一張購票證明,正式門票要係長隆海洋王國嘅售票處領取,入場前先去攞飛先.
呢度有兩個售票處,有隻白鯨係上面嘅呢個係即場購票嘅售票處,人比較多.
如果已經係網上買左飛或者好似我地咁係旅行社買飛,就應該去呢個頭頂有隻海象嘅售票處取票.如果唔識搵可以問職員,售票處前面有好多職員係度.
係網上買飛或者係旅行社買飛之後,會得到一個憑證號,呢個憑證號再加上你嘅手機號碼就係用來取票嘅證明,排隊等攞飛嘅時候有職員會先幫你係紙仔上填好憑證號和手機號碼,去到售票窗口只需要將紙仔交俾售票員就可以攞到正式門票架啦.
入場前要先經過安檢,其實主要係睇你有冇帶食物入去,聽講每人只可以帶一支水入場,不過D保安check得好求其,我背囊裡面有一大包零食同飲品都冇被發現.
過左安檢要再過埋呢個驗票機
踏入場內第一個映入眼簾嘅就係呢個巨型魔鬼魚造型嘅巨型天花銀幕,很震撼.
巨型天花銀幕下面係海洋大街,兩邊主要係手信店以及食店,可以到離開時有時間先入去行下.
開始玩之前先係入口附近攞返張地圖
行出海洋大街最左邊係海象山,有海象館同埋一個叫超級激流嘅機動遊戲.
同樣係海洋大街左邊嘅叫繽紛世界嘅兒童樂園區,有旋轉木馬同碰碰車,仲有一個親親水世界嘅水池仔.
右手邊係海豚灣同雨林飛翔,有海豚館同表演,場內最受歡迎嘅機動遊戲飛越雨林亦係呢區.
橫琴長隆海洋王國園區正中央係呢個叫橫琴海嘅湖,每隔一段時間就有噴泉表演.
湖上仲會有水上電單車表演
湖邊呢隻仿古戰艦只可以睇,未上得去玩.
我地嘅第一目標係海洋奇觀,位置係樂園最入面,一直行過左湖嘅盡頭就係.
海洋奇觀嘅入口就係條巨型藍鯨雕像下面,因為我地一入場第一時間就黎呢度,所以排隊嘅人唔多,好快入到去,而且館內亦未算好擠迫,可以比較輕鬆咁參觀.
入到海洋奇觀第一個景係呢個弧形魚缸,雖然裡面見唔到魚但大家都照樣係咁影相.
係度洗緊魚缸嘅呢位潛水員成為大家爭相拍照嘅展品
同沖繩美麗海水族館一樣,呢度都有一個個獨立嘅小型魚缸,仲有顯示屏介紹展出嘅魚類資料,不過冇得互動.
海洋奇觀嘅重頭戲係呢個號稱全球最大嘅鯨鯊展館,同沖繩美麗海水族館相比,長隆海洋王國呢個魚缸嘅闊度較長,但高度就唔及沖繩,不過仍然好有震撼感,可惜係缸裡面嘅魚雖然唔少,但係欠缺大魚,巨型鯨鯊更加未見蹤影.
魚缸裡面竟然整左個玫瑰花形嘅大石,雖然幾靚但有D怪怪地.
海洋奇觀裡面有條觀魚海底隧道,不過冇咩魚睇,而且超多人,不宜停留.
海洋奇觀旁邊嘅五維影院-深海歷奇,不過仲未開放.
海洋奇觀區旁邊就係極地探險區,有生活係南北極嘅動物睇,首先入去呢個叫白鯨全接觸.
裡面唔大,只見兩條肥嘟嘟嘅白鯨係度游黎游去.
仲放左個蛟龍號模型俾人影相
長隆海洋王國裡面有三個動物表演劇場,分別係極地劇場,海豚劇場以及海獅劇場,其中海獅劇場仲未有表演.行到呢度首先入去極地劇場睇白鯨表演,唔知第日會唔會有埋企鵝表演.
個表演劇場地方都好大,可以容納好多觀眾,不過因為人太多,所以仍然係坐無虛席.
等緊表演開始之前,先攪攪氣氛等大家冇咁悶,就係將拍攝到場內觀眾嘅畫面駁上大銀幕,睇下大家幾雀躍.
開show啦,先黎個開場嘅小型舞蹈表演
跟住就係正式嘅白鯨表演
睇完白鯨表演已經係中午,園區入面遊客越來越越多,度度都迫爆人,本黎想食左午飯先,但因為餐廳人太多,冇辦法搵到位,唯有繼續睇多兩個展館等晏D先食嘢.
企鵝世界出面勁多人排隊,不過多人都要排,因為呢個展館係我地第二個最想去嘅展館.
由於人太多,企鵝世界裡面行都好難行,想插入去玻璃前面睇下企鵝嘅真容就更加困難.
只係見到成班企鵝好無奈咁企係度
企鵝世界裡面同樣有條海底隧道,可以見到兩三隻企鵝游水.
企鵝館對面嘅北極熊館-北極熊村莊係同樣令人期待嘅展館,不過同樣令人失望.
北極熊村莊外面仲有幾隻棕熊做陪襯
同企鵝館一樣北極熊館都係人迫人,入左個場只求可以快D出返去出面.
Hello! Anyone home? 北極熊去左邊?
原來訓左覺
嘩,好多北極熊啊!原來係假嘢.
長隆海洋王國裡面每一個景區都有最少一兩間餐廳,不過由於人太多,所有餐廳都爆滿,就算我地推遲食晏時間仍然好難搵到位食飯.
極地探險區內嘅橫琴灣伴餐廳,本來想係呢度食,但人太多搵唔到位.
跟住行去繽紛世界區內嘅美食天地,不過睇完餐牌冇樣啱食.
最後去到海象山嘅海象餐廳
因為限制唔俾人帶食物入場,所以園區入面嘅食肆可以大啖大啖咁宰客,一個普普通通絕不好味嘅碟頭飯賣四十至五十蚊人民幣,汽水飲品都要十幾廿蚊一支,賺死佢.
其他餐廳冇入去,所以冇影到相.除左餐廳之外,仲有一D小食店,亦有一D賣飲品麵包嘅小食亭,同棣好多人排隊.
海象山呢區嘅遊人比較少,可能係由於呢區已經開放嘅設施唔多,除左我地食午飯嘅海象餐廳之外,只有海象城堡同埋一個叫極速戰船嘅機動遊戲開左,其餘設施包括海獅劇場以及超級激流機動遊戲都仲未開放.
極速戰船
海象城堡展出嘅係海狗同海象,可能吸引力唔大,幾乎冇人入場.
如果行動不便最好唔好入去海象城堡,因為出口要行一大段樓梯.
超級激流係呢區主要機動遊戲,不過仲係度進行緊測試.
位於極地探險區嘅機動遊戲冰川歷險同樣未開放
長隆海洋王國裡面嘅三大機動遊戲設施只有呢個號稱亞洲第一個,全球最長嘅飛行過山車飛越雨林玩得,所以係樂園內最受歡迎嘅設施,而玩家嘅尖叫聲亦成為場內最動聽最吸引人目光嘅節目,似乎睇人受罪係唔少人嘅喜好.
雨林飛翔區除左過山車之外,仲有個展示熱帶雨林河流魚類嘅亞馬遜之旅.
最後仲有時間,睇埋海豚劇場嘅海豚表演,演出形式同極地劇場差唔多,只係主角由白鯨換成海豚,不過如果只可以二選一,極地劇場嘅白鯨表演會較值得睇.
資料介紹話長隆海洋王國會有花車巡遊,不過可能試業期間仲未ready,場內只擺放左幾部花車,未有巡遊.
另外,場內間中有D卡通人物走黎走去俾遊客影相.
雖然七點三會有煙花表演,不過唔少人未到六點就已經陸續離開,我地因為要坐六點半嘅中旅專車返澳門,所以都係六點前離場.由朝早十點幾入場到下午五點幾離場大約玩左七個鐘,因為冇花時間係玩機動遊戲上,所以時間算係啱啱夠用,但如果玩埋機動遊戲時間就可能唔多足夠.
未睇上篇嘅,可以睇埋《珠海橫琴長隆海洋王國試業試玩體驗 - 上篇》,寫左試玩後嘅整體感受,同埋介紹購買門票和交通方面嘅情況.
繼續閱讀 >> 補充資料:澳門到珠海長隆海洋王國交通指南
相關連結:


text:
功夫
想搵呢個詞嘅第啲意思,睇下(功夫 (搞清楚)).
功夫係由打交發展出來嘅運動.功夫同打交唔同之處,就係每一套功夫都好着重搏擊嘅技巧,有一定招式同埋好多技術串連其中,要有攻亦有守,可以見招拆招,呢啲都需要練習先會成功嘅;而打交係完全唔使章法,唔使講技巧,總之你一拳我一腳,打贏打輸就要睇吓邊個夠體力頂得住嘞.
練功夫一定要練基本功,因為功夫講求體力好,馬步穩,起手有勁.作為功夫嘅基礎,基本功係需要經常練習,有咗健全嘅基本功,甚至可以發展出自己嘅一套獨門功夫.
嵩山少林寺被譽為功夫嘅發源地,自古有句說話叫做「天下武功出少林」其實並冇誇張,因為少林主張每種功夫都要由最根本練起,冇根基自然唔會有更高更深嘅武學.佢哋除咗提倡修身之外,修心養性亦都係練武之人要學嘅好重要一環,所謂招由心生,仁者出手留三分,惡者出手不留人,以武救人,或者以武害人,就要睇練武人嘅心性係點囉.
更高層次嘅功夫嚟講,除咗馬步起手之外,好多時重要講求眼明,耳聰,手快,步靈,甚至要以心感招;而功夫重會分好多唔同嘅打法,關於用手腳嘅有拳法,爪法,腿法,重有借助外物嘅好似劍法,刀法,棍法,槍法……等;每套功夫都有佢嘅長處,都有佢剋敵嘅利害,所以功夫呢門學問其實真係好博大精深.
今日練功夫嘅人旨在用嚟強身健體同埋自衞用,絕對唔主張撩事鬥非,門派與門派之間亦唔會再有門戶之見,開心見誠咁論武;而且間唔中重會有國際性嘅武術比賽畀一眾嘅練武人聚首一堂,展演所學嘅武藝.


text:
絲絲講場:花旗晚宴財星敍舊
素有「銀行界少林寺」美譽嘅花旗香港,早前搞咗個星光熠熠嘅「舊生及銀禧職員晚宴」,唔少銀行,政界猛人係座上客.花旗當晚向每位賓客送上一個有200年歷史嘅紙鎮,點解係200年?因為裏面有張一八一三年CityBankofNewYork發行嘅兩蚊美金紙幣o架!
花旗集團盛產翹楚,本港唔少財金界,公共事業猛人都出自花旗,搞晚宴一定好盛大.
絲絲聽講,當晚有好多花旗集團嘅前管理層,以及喺集團工作逾25年嘅現職及前任同事盛裝出席,數落都有成260人,一邊歎美酒佳餚,一邊睇舊相,舊廣告片段,回味舊時美好時光.
梁錦松陳子政資歷深
聚首一堂當然係難得,更難得嘅係好多猛人都抽時間蒲頭,有「紅籌之父」之稱嘅梁伯韜就係其中一個座上客,○六年離開花旗之時,佢已經係花旗集團投資銀行亞太區主席喇!
兩位花旗集團香港區前行長梁錦松,陳子政就孖住出席,唔講唔知,佢哋喺花旗集團分別做咗23年同27年o架!不過,講到晚宴中年資最耐嘅,原來係一個喺分行工作嘅男員工,佢喺花旗做咗三十幾年o架!
聽講花旗都有邀請王冬勝,不過絲絲睇相又唔見佢嘅影蹤,話晒佢喺兩間英資大行(渣打及滙豐銀行)出任要職之前,都係喺萬國寶通銀行(花旗前稱)出身o架,睇怕王冬勝梗係太忙,所以行唔開啦!
余詩韻
贊助商:


text:
絲絲講場:五位婆婆告銀行騙息
女人對某啲事,會好堅持,原來上咗年紀嘅婆婆級,仍然心中有團火,會為自己利益堅持到底,千祈唔好諗住恰阿婆呀!喺英國搞到天翻地覆嘅「libor門」事件,就有五位年紀超過65歲嘅阿婆唔順氣畀人焗住搶錢,依家集體狀告銀行,爭取賠償.
控歐美12行操縱libor
佢哋投訴美國同歐洲最大嗰12間銀行,合謀喺按揭息率調整日,操控libor,佢哋做嘅按揭,係用libor加一個固定息率,libor升自然令佢哋要多付利息.佢哋發現,喺○○至○九年期間,通常喺每個月嘅第一日,libor都會偏高,而婆婆仲發現喺○七至○九年間,嗰幾日升咗7.5個點子,不過佢哋係點計出嚟就唔知啦,只可以話婆婆們真精明.捲入事件嘅包括美國銀行,瑞士銀行.
五個婆婆嘅代表律師,唔肯講佢哋要求幾多賠償,但係就話佢哋只係「少數受害人」,相信有同樣遭遇嘅人,有數以十萬計.條數咁大,睇嚟負責檢討libor嘅英國金融服務局(FSA)揸fit人韋奕禮,真係要(目及)實進度喇!根據美國當地嘅數據,喺○五至○九年間承做,同libor掛鈎嘅樓按,至少有90萬宗,牽涉嘅貸款達2,750億美元.
呢單係集體訴訟,喺美國好流行,如果告得入,以律師嘅估計,大把生意跟尾.不過,香港無集體訴訟,各位姊妹唔好有樣學樣,犯法o架!
贊助商:


text:
拿樓主我就撐你喇
以前高登既起底多數都係?黑人憎既人
(多數都係?橫蠻不講理既人)
咁個陣起底,你都免強仲有個理由,警惕呀乜都好
(Btw我覺得起底根本上就已經係一個唔好既文化
)
但宜家呢?
乜向左走向右走野都走去起底
人地條女幾靚幫條仔含向左走向右走又起
癲向左走向右走到之前初中唔知拎咩獎學生妹個樣稍為可愛小小都話要起人底
其實宜家個?咁鍾意起人底既人,係咪精神上有?問題
可能係?女仔手都未拖過既毒男 唔抵得條仔樣衰都有個幾靚既女朋友,仲要咁好技巧
宜家妒忌心出晒黎所以希望可以用起底呢個方法睇人Hi Hi(說穿了你班毒向左走向右走除左咁根本乜都做唔到
) 完完全全體現到個種人有我冇既怨氣
明既,有咩慘得過睇住個同自己差唔多外表既男(可Powerful Face衰過自己) 有個比較靚既女仔幫佢含向左走向右走而自己只能睇住段片默默咁打飛機
打完就更顯空虛 ,心諗呢個世界點解咁唔公平.之後就將個股怨氣轉化為另一重情緒
唉毒向左走向右走...
喂,醒小小啦
你地下下咁起底法
以後仲邊有人敢拍小電影流出黎丁啊
係咪傻的嗎啊
仲有咁搞法高登就會成為立法網絡廿三條既籍口
嗡多位大佬唔好乜都起一餐啊


text:
Wikipedia:架生
維基百科整咗啲架生方便你去睇,改同埋更加方便去瀏覽維基百科.要用呢啲架生,你一定要有個戶口,重要簽咗到先用到.
架生分類[編輯]
維基百科嘅架生分幾類:
- 瀏覽架生
- 中文字架生
傳統字同簡化字對換,只係得粵語維基百科有
- 編輯架生
方便你去改嘢
- 用戶界面架生
方便瀏覽
- 資料同兼容性架生
安裝[編輯]
架生並唔係你一簽到或者開咗戶口就可以用,你要設定咗先用得,要設定,睇睇點做:
- 簽到/開新戶口
- 係右上角撳「我啲安排」
- 入到去「喜好設定」,撳「小工具」
- 你想要嘅架生
- 去到最低下,撳「儲存」
- 搞掂
工具介紹[編輯]
瀏覽架生[編輯]
家下有一個瀏覽架生,就係「導航popups」,呢個功能可以令到你一將mouse移動去連結道,就可以睇到嗰版有啲咩.
中文字架生[編輯]
傳統字同簡化字對換係呢個分類下面嘅一個架生,由於粵語維基百科用嘅主要都係傳統字,所以整咗呢個架生畀簡體字用戶用.
呢個架生有問題嘅話,可以去呢度傾下.
編輯架生[編輯]
編輯架生有六個.
- Friendly係一套畀Firefox,Safari同埋Opera用嘅工具來整到維基百科更友善,協作自動化,好似歡迎新用戶等.
- 用HotCat可以好容易噉加/拎/轉一版嘅分類,有埋名建議 [ 睇例子 ]
- refTools工具就會加一個『引用』掣到編輯欄去好快噉加入一啲成日用到嘅引用模.
- Twinkle係一套畀Firefox,Safari同埋Opera嘅工具去整自動共有工作好似報告破壞,警告破壞同埋請求刪除.
- wikEd,一個全功能整合嘅文字編輯器,畀Firefox / Mozilla用.
- 正則表達式.
用戶界面架生[編輯]
用戶界面架生有好多個,佢哋嘅功能喺喜好設定裏面介紹咗.
資料同兼容性架生[編輯]
一共有三個架生,佢哋同樣喺喜好設定裏面介紹咗.
如有問題…[編輯]
如果你用架生有任何問題,可以去城市論壇技術板傾.


text:
Wikipedia:歸屬
維基百科係一部百科全書 - 即係話,佢係一個已經建立咗嘅知識嘅集合.資料入唔入得去維基百科視乎啲嘢係唔係可以歸屬於一個穩定嘅同埋印刷咗嘅來源,唔係我哋認唔認為佢哋係真.維基百科唔係一度去畀你出版你自己嘅見解,經驗,或者論點嘅地方.
雖然喺維基百科樣樣嘢都要能夠歸屬於一個來源,習慣上並唔係樣樣嘢都已經歸屬咗嘅.編者應該為引述同埋好可能會被挑戰嘅嘢提供來源,唔係嘅話佢哋可能會俾人拎走.證據責任係喺想加或者留低啲嘢嘅編者嗰邊.如果有篇文章根本就揾唔到來源嘅話,咁維基百科根本就唔應該有篇咁嘅嘢啦.
基本原則[編輯]
穩定來源[編輯]
唔可以有原創研究[編輯]
乜嘢先叫做原創研究?[編輯]
如果啲料:
- 介紹理論,解難方法,或者任何原創嘅諗法
- 定義或者介紹新詞,或者提供現有詞語嘅新用法
- 引入一個論點,而嗰個論點完全冇同文章題目有關嘅來源
- 引入一個分析,組合,解釋或者係已經出版咗嘅事實,觀點,或者係論點,而冇同文章題目有關嘅來源
咁啲料就係原創研究嘞.
出版咗嘅資料嘅組合,但係組合冇出版[編輯]
啲編者成日犯一個錯誤,就係以為如果A係已經由一個穩定嘅來源出版咗,而B亦都係已經由一個穩定嘅來源出版咗,咁A同B就可以合成嚟前進到C嘞.但係原來咁樣係會造成一個未出版嘅組合,係原創研究嚟嘅.淨係得呢個組合都已經由一個穩定嘅來源出版咗,先至係可以接受嘅.
有乜嘢唔係原創研究?[編輯]
編者可以做一個直接嘅數學運算,或者係基於已歸屬嘅資料而進行嘅邏輯推算.任何讀者都應該唔需要啲乜嘢特別知識去明白啲推論㗎嘞.例如話,如果一個已經出版嘅來源畀咗一個參選者嘅得票率,將百分率加喺啲數字隔離並唔算做原創研究.
原創圖片[編輯]
啲圖片一直都係豁免於呢條政策,維基百科鼓勵編者去影相或者畫嘢,然後上載上嚟,將佢哋以GFDL或者另一種嘅自由嘅協議發表,嚟做文章嘅插圖.呢個係因為圖片通常都唔會去介紹一個未出版嘅觀點.呢個亦都係因為受版權法所限,網上唔係有好多可以自由利用嘅相.所以編者嘅貢獻係好重要嘅.
但係呢樣嘢有一個缺點,就係會有啲相擺咗喺度嚟誇大現實.如果呢啲相會影響佢哋嘅百科價值,應該拎去删除表嗰度.啲包含原創研究嘅相都係唔畀嘅.


text:
世界波開鑼,同朋友吹水,話題離唔開睇波同賭波.陸羽仁鍾意睇波但向來唔喜歡賭波,因為賭錢係失金遊戲.不過見朋友講得興高彩烈,都加把口.
其中有個朋友話瑞士隊勝出嘅賠率100倍,係唔係買得過?瑞士隊編在E組,當中對手比較強嘅係法國,其他兩隊雞雞哋,厄瓜多爾同洪都拉斯,第一輪出線應該唔係問題.
惟一考功夫的地方係下一輪對手係F組,當中有阿根廷,伊朗,波斯尼亞同尼日利亞,阿根廷絕大機會首名出線,所以瑞士一定要贏到法國隊,先至唔會碰上阿根廷,才有機會入八強.當然,瑞士要捧杯,機會相當細,所以賠率至有100倍,但你話佢有無機會打入八強,甚至四強?又未必唔得.
有朋友又話,瑞士隊雖然無表面睇咁冷,但即使打入八強,甚至四強,但捧唔到杯,最終係要輸錢.我睇到黃國英有個賭法,又幾得意,可以分享一下.佢話落注瑞士隊,見到佢入到八強,就不斷落注買佢嘅對手.這就好似買保險一樣,如果瑞士贏到冠軍,固然盤滿砵滿啦,那些買對手輸掉的,就當保險費,蝕了算數.若果瑞士隊中途在八強,四強玩完,買對手贏嘅錢,又可以保番買瑞士隊所輸嘅錢,我覺得這個策略幾有趣.賭波同炒股一樣,愈熱愈難買,賠率根本反映唔到當中的風險.
吹水過程中,我又發現一個唔係好多人留意的馬會必勝玄機:香港賭波的賠率差過英國.有個朋友聽到我哋話瑞士隊賠率有100倍,於是走去馬會落注,但發現只有80倍,佢問會唔會係瑞士隊嘅贏面高咗,所以賠率下降呢?但我查一查英國嘅賠率,仍然係100倍,只係香港馬會賠得少.馬會收盤之後,轉頭射去英國落盤,無風無浪,已經食硬其中的差價啦.所以你話點夠馬會賭呀!


text: ->>按此看問題 答一: 租樓定買樓實是香港人top5要discuss既hot-topic,今次再撰文討論.先講租樓實是市場必現產品,唔好以為租親樓既人一定冇樓係手,其實大把人因工作實要將新界間樓租比人,自己又走去九龍租樓住既.而家市場多左批新力軍就係越黎越多既大學生,遲下深圳放寬來港簽證,北區會有更多住宅比人租左黎當倉用.比現象解釋點解今年租金升得特別勁. 諗樣之前既庸才文章頗受歡迎,在此謝過各位讀者.今日再用庸才文章既concept為阿俊解難. 香港正進入後發展時代,社會貧富懸殊嚴重.為令自己日後擁有安身立命之所,需要及早認為自己係邊類人,做好準備.以下有五大類,cover到社會上九成既人. 窮人 做窮人唔緊要,最緊要承認自己係懶同埋keep住攞政府福利就得!由細到大學校加上阿爸阿媽教你要進入第二個族群即「打工仔」既行列.亦即上任特首成日講既「向上流」. 打工仔 呢個行列係最xx既! 搵既錢又唔係多,稅又打得重.政府同學校都不斷灌輸打工仔既生活模式,而資質平庸既大部份人都難免進入呢個行列.政府同阿媽都教你為左尊嚴,寧願打工都唔好做窮人等人養,可惜而家香港人為左保住份工,有人尊嚴已盡失,有人要偷呃渡日,咁不如簡單些少做窮人好過. 打工皇帝 諗樣原本想歸類為搵到錢既打工仔,不過係物價越來越貴之下,一個月入七萬,家庭總收入十萬既「搵到錢」打工仔其實同大部份既人(包括諗樣)冇咩分別.該月入十萬既家庭交稅約二十萬一年,買間4.50mil既兩房昇悅居都要月供18,000一個月,一年洗費220,000,假設每人要用$4000/月 供養父母,高收入既人交稅好易計,因扣稅項目金額變得太渺少,就咁用17% standard rate計都可以! 究竟每年可以儲起幾多呢? 項目 年支出 供樓($18000/月) $216,000 交稅(17%) $204,000 供養父母(每人$4000/月) $96000 自己洗費(每人$10000/月) $240000 養日本車 $48000 一年去一次歐洲/美洲 $50000 Total $854,000 你睇下@!!一日得三百蚊用,住假毫宅昇悅居(有怪莫怪…),揸架二手日本車聽落都唔係型既profile,但係相信大部份係香港既讀者家庭月入都冇十萬! 而上述個案每月淨低既錢只有$(1.2mil – $0.854mil)=$0.346mil.又假設佢地三十歲做到五十歲將呢舊錢儲起,而人工又可以隨通賬上升,佢地到五十歲就約有$0.346mil * 20= 等於今日6.92mil既購買力! 如果好辛苦咁「慳慳地」養一個小朋友,用四百萬既一半,得番4.92mil,夠買多間樓收租.就係得咁多! 多謝哂! 以上假設,係該夫婦冇係股場損過手先有約五百萬加MPF揸手早少少退休(可能係被迫).高人工既打工仔通常都做唔到六十歲.買股票賺錢定蝕錢多,閣下自決.所以結論為叫得打工皇帝,你要家庭月入去到二十萬先會有大把錢洗同埋「買番間house」住既感覺.搵得呢個收入你通常兩公婆都係專科醫生,或大brand入面既regional manager. 老闆 大部份既人創業都係失敗,做得老闆又搵到錢應該係個專才: 即識搵客又睇得住下面班伙計.老闆其實可歸類為資本家,因公司錢銀既流向,點樣運用有限既錢(或人)做多幾轉生意係成功要素.諗樣唔係個合適既老闆,不過見成功既公司董事都係懂得運用手上資源之仕. 有錢佬 有父蔭,或無需再為錢而工作既為有錢佬.打工皇帝及老闆無不以此為重大目標.打工皇帝要去到有錢層次,好似穿梭機擺脫地球既地心吸力咁,要用好多能量(即係要去到好高人工)先做到.老闆係順景時確實有錢湧入黎既感覺,加上生意多是自己同少數partner一齊創立,有錢之餘亦有成功感,行步路都挺直D! 做咩解決阿俊既問題要講到咁遠呢? 因為買樓係人生planning既一部份.以阿俊呢個歲數同呢個人工,睇黎呢世去到廿萬月入近乎冇可能(除非到時老麥平均賣三百蚊個餐).諗樣無得罪之意,為左認真咁答讀者先講真說話.至於你問點解冇咩可能到廿萬? 就好似睇奧運百米飛人保特咁,真係「跑得出」既去到廿幾三十歲已經知道.阿俊可以比多幾年時間自己,等踏足社會工作十餘年已大概有結果.真係大器晚成既人無幾多個. 攪清楚未? 攪清楚自己未係打工皇帝亦都退唔到落窮人呢一步,阿俊可以早一點開始運用資本去幫自己加快累積財富.跟住自己咁諗用九成買樓再偷雞放租,最好用單名(即阿俊自己),博兩年後樓價升一至兩成阿俊已經可以將第一間樓轉七成按揭,銀行好少番check呢類case自住定租.幾年後結婚買另一間樓比老婆揸手,用老婆名又做九成上會而阿俊自己做擔保,到時三十齣樓有兩間二百餘萬既樓,希望用年複年既通賬貶去爭銀行既借貸.三十餘歲極多錢洗,只望淨番些少又等手上兩間樓升值,等時機加按錢出黎買埋第三間,如此附合一間自住兩間收租既策略,四十歲就算比人裁左出黎都仲有收入來源. […]


text:
個雪櫃放滿哂過期食物,雪到硬到可以殺人既肉
日日就解凍d放左幾十年既野黎食
日日食屎,d野冇味 / 奇怪
好似落調味料 會死
晚飯食親d肉 無論係雞 牛 豬都有一大陣雪味 真係好難食
我只係想係一d正常既野姐...唉
d飯又淋到似粥
有時炒飯食 未食都聞到一大陣"叔"味
仲要有時 炒到濕哂 糊仔咁 痴撚線
我以為自己要求高 麻煩啦
屌,d野真係日日新鮮日日尻
好地地煮個白汁飯,又走去加d芝士落去,又咸又甜咁
煎雞翼好地地,又加d蜜糖落去,又係on99 又咸又甜
日日煮到狗飯咁,成家冇人食,又留到第二日 臭哂變哂先倒
又黑又樣衰又難食,屌
3,4個人食就煮5,6人份量
叫極都唔改
叫佢煮好d又係到屌番我轉頭 咁叻自己煮
喂,師傅 老母又唔洗番工,淨係煮餐飯都煮唔好? 有冇搞撚錯阿
唉,依家食野都想喊,早餐d米粉,公仔面 全部煮到糊哂 爛哂....早餐同lunch 真係自己煮 / 出去食算
我好撚憎d野食有大大陣雪味阿阿阿阿阿阿
日日都食放左十幾年既?都未食哂?放左十幾年既??
個loop係咁既
大前提 所以材料都係雪左好耐 我都唔明 日日話去買送買乜9,雪櫃長期full
有雪味 / 難食既餸 -> 冇人食 -> 隔夜
第2日再出現 -> 冇人食 -> 隔夜
第3日發臭,倒 -> 再整雪味 / 難食既餸 -> loop
有時佢會將d臭餸 混埋一齊炒飯
之後食食下 有d奇怪野 有魚骨 有蛋
有時好地地一個炒飯 落d隔幾日夜既餸落去 成碟臭哂 又係唔食得
最on9係 有時煮完d炒飯出黎 同我講: 你試下食唔食得 好似唔食得...
屌.....正常嗎?


text:
今年父親節一家四口去左食buffet!
Search左一輪,最後決定去呢間大角咀珀麗酒店入面既協奏坊西餐廳試下
怕父親節正日會好多人,所以提早左成個禮拜book位
自己本身對自助餐不嬲都唔會抱好大期望,
最緊要就係食得舒服同埋野食種類要多選擇!
Haha一入酒店,我就覺得夠哂時尚摩登,可惜今次唔係要住酒店
講返自助餐先,餐廳環境干淨企理,十分舒服!
野食種類比我想像中多,尤其是甜品(成家人都中意食甜野
)
冷盤有長腳蟹,凍蟹,扇貝,蝦,生蠔,沙律等等, 個人覺得冷盤都好鮮味,
而且d汁同沙律醬好開胃, 唔覺唔覺都食左幾多數隻長腳蟹同扇貝!
淨係冷盤都已經算幾多選擇下!
除此之外,仲有大量壽司同刺身供應!
唔係講笑,d刺身都幾肥美,最愛既三文魚都好鮮甜,
仲擺得勁靚勁整齊,個wasabi仲成個花形咁,好有心機!
主菜方面都有好多選擇, 我地最中意就係呢味三文魚,
煙得岩岩好,好入味,最加分就係個醬汁,酸酸甜甜,好好味!!
之後就到我地最期待既甜品啦!!不得不提,呢到既甜品真係好有水準!!
而且好多選擇,真係花多眼亂,咩都想試下
果撻賣相好靚,有士多啤梨同藍莓揀,當然為食既我地兩隻都試左啦!!
個外皮鬆脆之餘,入面d吉士真係好滑, 呢個果撻絕對係我favorite!
一口氣食左幾舊
呢個一口匙羹裝住既就係奶凍,細細淡夠哂迷你,
奶凍入口又滑又軟,甜得黎唔會好“溜”!
另一最愛係藍莓cheese cake!!
藍莓絕對落足料,芝士味濃郁,口感岩岩好!
另外仲有其他甜品,真係好多選擇!!
例如細細盅芒果布匐,又滑又有芒果肉!同埋tiramisu都好好味!!
今次呢餐父親節飯,老豆好滿意,個個都食到飽一飽,
但好似我仲食得開心過老豆xd 食左咁多甜品,要減下肥先得啦!!


text:
樓主心靈脆弱過支那佬
can't agger more
毒就毒,不過係樓主
d思維好毒向左走向右走
根本就係自己都睇唔向左走向右走起地道
先會咁介懷同先入為主
如果睇得起,根本唔需要理人地點所謂既踩
老老實實,條片,我睇唔出人地點踩
人地都係用疑問黎搞氣氛
仲有內臟果d野係得華人呢d先會ok
歐美日本邊忽會主食內臟啊
仲有人地食老婆餅唔like,一睇就知佢地唔知咩野叫做糖冬瓜容先覺得奇怪啦
歐美日本唔食內臟, 淨係鵝肝已經係內臟啦!
日本人食野更加係恐向左走向右走佈, 咩野生雞肉, 生八爪魚, 仲識郁既就原碟上!
BTW, 我重點唔係講飲食文化, 只係覺得如果蘇施黃照板煮碗咁倏節目,
去到日本見到人食生意就話人地嘔心, 連未煮過既野都拎黎食, 去到日本餐廳, 食每樣野之前都恥笑一番.........
咁樣做節目我覺得好大機會比人插到暈!
而且你無啦啦批評自己既飲食文化, 無知咁讚人地歐美日本, 每我覺得你只係一個祟外向左走向右走!
內臟部分我講得唔夠清,我意思係:牛雜豬雜呢d
你諗真d啦Hi Auntie
呢套野原本拍比你d香港人睇架
如果個tb照板煮碗咁拍出黎,目的係比日本人睇?
醒少少啦
人地拍出黎根本係比人地自己日本仔睇,又點會理得你地d本地人感受啊?!
相對tb都係啦,而且個tb仲鄙視人地自己親手做雪糕既香港人!
Seven Head皮,而且我真係唔覺個男人邊忽係真心恥笑啵
人地搞氣氛你又唔鐘意
你仲好意思拎tb黎比
咁如果你拎比日本人睇呢? 日本人又會唔會反感呀?
我相信大家都會反感姐, 係要護日本!
仲有你要留意, 我冇話蘇施黃好, 我都好反感蘇施黃!
你同d中國人未經同意拎人地d資訊性既野黎睇
之後話傷害人民感情有乜分別啊
我係祟,不過係崇優
根本就係你自己先入為主
凝住人地搞下氣氛,做節目既手法都係害人地咁
我一早都話咗, 我有CHECK過呢條日本佬, 已經知道佢日本有個朵叫毒舌王, 都估到佢做節目係咁既方式!
只係我自己接受唔到佢果副嘴臉, 唔鍾意佢呢個節目!
你做乜係要死追住我, 一定要我接受佢日本呢套!
好似我唔識欣賞日本就唔向左走向右走得咁!
你班友祟日向左走向右走真係咪痴向左走向右走線架, 人地唔鍾意都唔比!


text:
今日去左報名
聽日就有堂上 上急救
希望有師兄教下
個人相可唔可以學生相?
你報邊間呀??
北葵 今日第一日上急救有咩帶?
冇野帶,我上左2堂,推左我去考
好怕唔合格
我唔識三角巾包紮 教個陣成日做錯 宜加睇多D教學影片
好彩我之前份工 , 幫我join左急救course
上左一日堂就考得 , 加唔洗錢 ,
利申: 已拎cert
btw 如果唔係 , 都幾煩 , 考銅章已經好曬時間 , 重要考埋first aid
宜加我星期一至6都去游
好怕肥佬 要日日練
你游成點?? 3分鐘可唔可以100米/?
我依加正係唔係好夠氣 , 3分鐘岩岩好100米 , 依加只好跑步train氣
我都想去游泳池train , 但成個游泳池都好多人
又怕太大力撞到人
搞到我冇得用盡全力爆seed去游
3分鐘可以游到100米 不過拖人唔知得唔得
游泳池有快線 專係比游水既用
都係多人到PK
你報邊間會??
北葵拯溺
早上可能冇咁多人
我都係北葵
上緊池章同水急
巴打用左幾耐時間考銅章加急救呀?
7日
下真架?? 咁我依加去報北葵會唔會好D
人地可能本身游得勁呢
北葵出名快,我本身都游得屎,唔識蛙式,比佢Hi完,先教我


text:
上個星期同佢分咗手.分手係因為我同佢之間距離 好遠
唔係話咩住得好遠 係心同心之間既距離
明明面對面 卻摸不透佢想點
我知自己係想同佢行落去 但對唔住我已經唔清楚係咪可以捱得過無數次既寂寞凌遲.
身邊所有朋友都同我講:分手把啦 你付出咗咁多 但佢就一直舒舒服服咁享受
哈 我之前都唔信架 一直俾假希望自己希望佢可以改 可以好似一開始咁
人若只如見.
真係講得無錯 初頭好地地 嗰刻我真係覺得仍覺得佢係全世界對我最好既人
前排大家都exam 我就諗佢exam完會搵我
exam完第一日第二日第三日 一個禮拜
最後我都係忍唔住 自己走去搵佢 諗住約佢出黎 話哂都有成個月無見
點知每次約佢都話要補習又剩
我心諗:Hi Auntie考完試補乜春野習
終於 星期五同佢講咗分手
講完好似放下咗心頭大石咁 一身輕
人 係咪要失去先識珍惜
講完分手條Hi Hi仔覆whatsapp係可以秒覆 但之前係五個鐘覆一次果種
我話不如星期六出黎見吓 唔好好似分得不明不白咁 同埋俾個最後印象大家 呢個時侯我仲對佢有少少希望嘅
之後佢一拖再拖 拖到今日啦話三點出黎
我星期日開始一直都無胃口 一直無乜食野 一食野想嘔咁
今朝見到佢whatsapp我:sor我今日冇心情 有咩係到講算啦
哈 我即刻覺得自己甩難甩得遲 仔死仔還在 我就覆咗佢一個:
呢一刻我覺得自己好瀟灑.食欲即刻番哂黎
把口話就話下個更可愛 但每次諗起d回憶時都有少少心酸
情人在 心不再 哪有動情是意外.
利申:藍絲


text:
關咩識得多唔多野事?你睇英文台講波,人地都唔會將歐洲球員D名一味用英文黎讀啦
克羅地亞果D,佢地一樣會讀返個ch音出黎
荷蘭果D,g個音佢地未必發得到,佢地都會發個近似D既音 發個h音出黎
j字頭果D,佢地唔會為左令到英國人易明D而夾硬發錯音
我唔係一味要正音,我前面都有回覆過,話只要唔係好離譜成個錯晒既話,個字美觀都好緊要
但如果偏離得太西利,睇開譯名既人真係會讀錯人地本身個名
咁當然,讀唔讀得返個名出黎仲涉及好多其他野,同埋有無必要讀返出黎
不過如果我無記錯,N年前考公開試,英文科唔記得邊份卷,就正正係出左raul呢個字
唔記得係listening要人寫返出黎,定係oral要講出黎,總之果時仲係學生既我,都聽到好多人話唔識呢個字
你睇血台英國佬講就係
美國都係用返英文音多, 英國始終要比返面, 大家歐盟友
你覺得讀錯人地本身個名真係咁大問題? 香港絕大部份人根本唔識西文嗰d發音, 用英文拼音做指標係好正路, Jose Angel 你讀得掂荷西都讀唔拾ANGEL個音, 近音大概係讀 -"晏曉" 一樣不倫不類, 四不像, 又唔好聽又難用返貨常英文音去MATCH, 簡直自尋煩惱
英國都唔一定係啦
有次去旅行,有個英國人 (倫敦人,阿仙奴球迷) 問我 Özil 點讀
同埋簡簡單單德國城市名都未必讀0岩,唔係 Munich ←→ München 呢0的
係好似漢諾威,柏林,讀音同音調都錯
當然佢0地唔覺得係乜問題,德國人都好似唔太介意


text:
万味源餐饮管理有限公司工资待遇
暂时没有万味源餐饮管理有限公司的员工工资待遇信息!
您是曾经万味源餐饮管理有限公司工作过员工?马上分享万味源餐饮管理有限公司工资待遇信息吧,您分享的员工工资待遇信息能帮助更多准备去万味源餐饮管理有限公司面试工作的人.
或者您可以先看看别人如何评价万味源餐饮管理有限公司的,以及万味源餐饮管理有限公司面试问题及注意事项.
相关公司工资待遇
- 广州宝源餐饮管理有限公司工资待遇
- 广州市味匠餐饮管理有限公司工资待遇
- 杭州味千餐饮管理有限公司工资待遇
- 深圳市万兴源物业管理有限公司工资待遇
- 广州市恒源餐饮管理有限公司工资待遇
- 广州潮味香餐饮管理有限公司工资待遇
- 广州市易味轩餐饮管理有限公司工资待遇
- 深圳市万味源餐饮管理有限公司工资待遇
- 千味涮(万味缘餐饮管理有限公司)工资待遇
- 北京万禾香源餐饮管理有限公司工资待遇
- 深圳万味源餐饮有限公司工资待遇
- 万味源餐饮管理有限公司工资待遇
- 广州市蒙自源餐饮管理有限公司厦门万达分店工资待遇
- 深圳市万味源餐饮连锁管理有限公司-千味涮工资待遇
- 深圳市万味源餐饮管理有限公司工资待遇
- 深圳市万味源餐饮有限公司工资待遇
- 深圳万味源餐饮管理有限公司工资待遇
- 宁波味思源餐饮管理有限公司工资待遇
- 深圳万味源餐饮(千味涮)有限公司工资待遇
- 盛世百味餐饮,北京健力源餐饮管理有限公司工资待遇
万味源餐饮管理有限公司工资待遇相关讨论话题
暂时没有万味源餐饮管理有限公司工资待遇的相关讨论话题!
+发起一个帖子


text:
哥斯達黎加「希」望開細 2014年06月29日
真係幾咁難得,先可以喺世界盃16強見到好似哥斯達黎加對希臘呢啲咁嘅對碰,當然夾埋時間呢場安排喺4點至開波,大家都應該選擇早啲瞓,但喺冇得揀情況下,大把人會用呢場嚟過關,睇埋兩隊都好想歷史性殺入8強,隨時磨到射12碼,買入球細第二朝起身收錢算啦!(周日10,香港時間周一4:00am開賽)
講真,呢兩隊波大部分人腳,對於各大波迷都應該幾陌生,雖然我哋班寫波佬都已經認到當中大半,兼記得佢哋咩打法,但呢兩隊波有個共通點,就係打整體戰多於一切,就算個別明星球員都只係做誘餌居多,唔好以為之前邊個球員有入波狀態好,就會喺呢個對碰令球隊有優勢.
希臘打法一向擅守
先睇吓希臘,呢隊2002歐洲國家盃冠軍,當年已憑一個守字玩到列強盡墨,到近幾年其實打法上冇咩改變,只係人腳上有啲變動,3場分組賽,佢哋首戰大敗俾哥倫比亞,一來係哥軍大強令佢哋部署大亂,二來根本上一早有心輸,目標早放喺對日本及科特迪瓦兩場波上,尤其對科特迪瓦一戰,費蘭度山度士除咗擺大巴士,佢哋針針到肉嘅反擊至係殺着,尤其開紀錄一球,明顯一早分析咗科特迪瓦中場控球不穩弱點突然加壓,森馬列斯先至有個輕鬆單刀,及後唔係兩楣一柱,科特迪瓦隨時大敗.
當然呢場波希臘都好難有呢啲偷雞機會,因為對手哥斯達黎加打法上幾乎同佢哋一樣,3場分組賽只失1球,呢一個失波更加只係12碼,要生波攻入佢哋真係唔易,而且恐怖啲諗,分組賽3支對手都係前世界盃冠軍,加埋攞咗7次錦標,結果全部死喺隊哥斯達黎加手上,試問又點敢再買佢哋對家?
隨時互射12碼分勝負
作為一支中北美洲球隊,哥斯達黎加今場可能會略比希臘主動,但睇怕都係靠祖爾甘保等玩吓隔靴搔癢,絕對唔會俾希臘有反擊會,如是者愈打愈穩陣下,呢場真係可能0:0悶足120分鐘,邊隊出線打荷蘭呢?等12碼撞運氣吧.(眼鏡蛇)
[澳网心水] 大战分析(哥斯達黎加 VS 希臘) [多图]
[阵容指数] 世界盃:哥斯達黎加 VS 希臘 [图]
[苹果日报] 世盃攻略:踢走意英信心大增 哥軍穩贏希臘 [多图]


text:
2008年11月26日
梅田 > 京都駅 > 金閣寺 > 銀閣寺 > 清水寺 > 梅田
秋天關西既天氣都幾清爽下,呢幾日氣溫都係介乎7度至15度之間,除左早晨較凍之外,其實大部份時間都可以唔著褸.不過開頭幾日就冇乜陽光,個天陰陰地,都有D影響影相既質素架.另外,最唔好既地方係日落時間太早,下午5點之後就開始天黑,5點半周圍已經係黑媽媽,大大減少左遊覽既時間.
今日既行程主要係參觀京都寺院,而重頭戲就係去清水寺參觀夜間參拜.今朝本來打算一早起身,不過最後都係摸到9點半先去食酒店早餐,去到發現西式早餐9點半close,只可以選擇食日式啦.
酒店既日式早餐,真係好睇唔好食,食完之後果朝仲攪到有D肚痛添
食完早餐就開始京都之旅啦,首先由大阪駅坐JR去京都駅,本來預計唔洗30分鐘就到,點不知.....上錯普通車,站站停,最後用左50分鐘先去到京都駅.到左之後再係駅前巴士站坐巴士去金閣寺,點不知等左好耐先有巴士到,而且仲要係行左成大半個鐘先去到金閣寺.
京都巴士.今次坐巴士發現左兩樣野,第一樣係巴士停站時會向門果邊傾側,方便乘客上落,開頭仲以為果邊人多架巴士受重力側埋一邊添;第二樣係巴士係紅燈前停車會息匙,真係好環保喎,不過唔知會唔會好傷engine呢.
呢度就係金閣寺表參道入口啦
金閣寺表參道
紅葉啊!!
跟住就到金閣寺正門
今次去日本發覺佢D景點門券收費真係好似亂咁定,有D好有價值既地方,例如金閣寺,姬路城呢D世遺景點,只係收400~500円,但有D冇咩睇既地方,好似白浜既三段壁洞窟就要1200円,而京都寺院夜間參拜既收費亦相差好遠,最出名最多人去既清水寺只收400円,但係隔離既高台寺就要900円,唔通多野睇D?
呢度就係金閣寺入面既主角金閣啦
金閣寺入面既投幣式求簽機,真係求簽都自動化,唔知準唔準架呢
出門口之前有成排手信店,仲可以試食架,我地就食左好多,不過冇買
行完金閣寺之後,我地就行返過剛才落車個巴士站斜對面既反方向巴士站,係呢度可以坐巴士去銀閣寺.不過由金閣寺坐巴士去銀閣寺都用左大半個鐘,乜京都真係咁大架咩?定係佢行得慢又多紅燈位?
銀閣寺附近既哲學之道,點解呢度D葉咁快落晒.....
前往銀閣寺既路上,同清水寺一樣都係好多手信店
終於到左銀閣寺門口啦
呢度就係銀閣寺入口,入場費要600円,貴過金閣寺,唔知係唔係佢堆沙成本太高既關係
銀閣寺入面
從銀閣寺後山上面遠眺京都
參觀完銀閣寺差唔多係3點半左右,但係感覺上就好似平時5點幾咁,好似有D就黎天黑既感覺,因為仲未正式食過野,所以我地決定先坐巴士去河源野搵野食先.


text:
中環出更:新舊喇沙仔做彌撒 賀母校80周年
喇沙書院尋日舉行八十周年紀念彌撒活動,作為傳統名校,唔少喇沙校友都係政商界名人,卓妮就見到香港律師會前會長黃嘉純同細佬黃嘉為,港區人大代表兼公民教育委員會主席李宗德及公務員敍用委員會主席吳榮奎.黃嘉純話,嘉為係忠實「喇沙迷」,又自爆當年做學生哥時整蠱同學仔,搞到人哋不斷受到電話騷擾,真係百厭.
黃嘉純愛整蠱同學
黃嘉純尋日同嘉為孖住去彌撒,黃嘉純一講起讀書時嘅趣事,不知幾興奮.佢話嗰時同孔教學院院長湯恩佳嘅公子係同學,大家好老友.不過,黃嘉純就好百厭,佢試過喺街度執咗張外語學校嘅報名表,跟住填咗湯公子個名同電話,幫湯公子報讀非洲語,搞到湯公子成日收到外語學校催促上堂咁話.
黃嘉為係現任喇沙舊生會主席,佢尋日就專登着咗為舊生設計嘅外套出席彌撒,而且仲擔任彌撒嘅「音樂總監」,彈完結他又彈琴.黃嘉純笑細佬係「喇沙迷」,皆因嘉為對喇沙書院好有感情,其車牌「LS1932」係代表書院名同創校年份,佢仲花三,四年時間寫咗本書介紹書院歷史添.
卓妮同場仲見到李宗德及同屆嘅名醫史泰祖.李宗德話,自己讀書時成日同啲同學仔去玩,「邊同依家嗰啲成日去補習吖,我哋成日去Party(派對)o架!」咁係咪去識女仔呢?點知佢話男校派對冇女仔,但好彩家姐同細妹讀女校,先可以乘機去識下女仔喎.喇沙書院校長賀敬修士(BrotherSteveHogan)話,該校嚟緊仲會搞好多活動,喇沙仔就要密切留意喇.
卓妮
贊助商:


text:
- 九巴28條隧巴路線於7月1日遊行期間更改路線及巴士站
- 九巴5R特別線將於7月1日暫停服務配合運輸署特別交通安排
- 九巴開辦205R特別線配合香港巨蛋音樂節
- 九巴開辦74B線及74X線黃昏特快服務
- 九巴「3+2」座位巴士全面退役
- 九巴開辦6R特別線配合昂船洲軍營開放日
- 九巴開辦936晨早特快線
- 九巴加強283線服務
- 九巴率先引入12.8米雙層巴士 更符合環保效益
- 九巴28條路線於2014年6月1日遊行期間更改路線及巴士站
- 九巴開辦5P黃昏回程班次
- 九巴開辦104R線配合長洲太平清醮
- 九巴開辦四條特別線配合香港體育館五月份節目
- 九巴開辦117R線以配合香港足球總會香港甲組足球聯賽及足總盃決賽
- 九巴加強234C線及934線服務
- 九巴開辦6X晨早特快線
- 九巴63X線提升服務
行車時請勿與車長談話
在巴士上請勿進食
行車時請緊握扶手
請勿站立在巴士上層或梯級
請勿將腳踏到對面座位上
請勿將個人物品堵塞梯間,通道及車門位置
請勿帶大型行李上巴士
請勿把物品佔用輪椅座位
請顧及安全,不要追巴士出馬路
請勿把個人物品佔用座位
下車後,請勿站近路邊,應盡快走入行人路
請先包裹好易碎物品才上車
請讓座予長者及有需要人士
請於登車前,將BB車或行李車摺好
除失明人士的領行犬外,請勿帶動物上車
法例嚴禁在車廂內吸煙
如座位設有安全帶,請將安全帶扣上
登車後請盡量行入車廂中間
請向將抵站巴士揚手,示意登車
請排隊上車
黃線外不准企立


text:
果然成件事好向左走向右走詭異
黃超林既能力只能夠呃豬西,但豬西一反西皮就係屎,黃超林不斷響豬西群輪迴
你遲過我醒覺啦
當我知道來吧一早知張飛人=黃超林都仲可以頂多9個月,就覺得來吧對黃超林根本冇抗拒,仲幫佢手出賣王絲琴海,只係正如你所講被棄置先至上黎高登爆料.
我出左幾次post講都冇乜人理我,仲懷疑自己估勁錯,Hi 你早響就唔駛等我單機咁好樣啦
不過王絲暴走衰勁格乞向左走向右走人憎呢樣野維持原判
咁你要明白我,我當時既身份
係點都勁撐佢2個,唔通仲pm你話
“喂,有鬼丫”
我開始明白你點解要發癲
但係唔認同你個方法
不過.有時菲恩自己中個頭落黎 真係冇辦法救
葡萄牙出局呀
你好似係唔知咩賓州
我個日真係失控 ?
都過左咁多人,我唔怕講
第一,盤古初開,有女媧練石補青天,就有我憎勁神駒
第二,我幾廿歲人,公司千勁幾人,返到公司剩係R春代,我剩係睇3個人面色,其他人,我要比面既,唔多過10個
Hi Hi,我個日無向左走向右走端端上左高登,就攪到自己咁向左走向右走忙(昨晚仲比老虎欺凌),我都係為左幫2個靚妹仔,但係我背後受左幾向左走向右走多野
第三,神駒而條向左走向右走人,雖則一事無成,但係佢一定係無牙佬既死對頭,我就利用而件事埋田中身邊,可惜佢唔受我個套


text:
- 芜湖印刷板连接器
- 提供印刷板连接器,芜湖印刷板连接器,芜湖印刷板连接器价格,芜湖印刷板连接器报价,芜湖印刷板连接器批发,芜湖印刷板连接器网服务;可以在印刷板连接器,芜湖印刷板连接器,芜湖印刷板连接器价格,芜湖印刷板连接器报价,芜湖印刷板连接器批发,芜湖印刷板连接器网上免费发布印刷板连接器信息
- 周边芜湖印刷板连接器
- 合肥印刷板连接器芜湖印刷板连接器蚌埠印刷板连接器淮南印刷板连接器马鞍山印刷板连接器淮北印刷板连接器铜陵印刷板连接器安庆印刷板连接器黄山印刷板连接器滁州印刷板连接器阜阳印刷板连接器宿州印刷板连接器巢湖印刷板连接器六安印刷板连接器亳州印刷板连接器池州印刷板连接器宣城印刷板连接器南陵印刷板连接器南京印刷板连接器无锡印刷板连接器徐州印刷板连接器常州印刷板连接器苏州印刷板连接器南通印刷板连接器连云港印刷板连接器淮安印刷板连接器盐城印刷板连接器扬州印刷板连接器镇江印刷板连接器泰州印刷板连接器宿迁印刷板连接器哈尔滨印刷板连接器齐齐哈尔印刷板连接器鸡西印刷板连接器鹤岗印刷板连接器双鸭山印刷板连接器大庆印刷板连接器伊春印刷板连接器佳木斯印刷板连接器七台河印刷板连接器牡丹江印刷板连接器黑河印刷板连接器绥化印刷板连接器大兴安岭印刷板连接器
- 友情链接联系QQ:1272353717


text:
- 芜湖羊蝎子火锅加盟
- 提供羊蝎子火锅,芜湖羊蝎子火锅加盟网,芜湖羊蝎子火锅加盟商,芜湖羊蝎子火锅加盟方案,芜湖羊蝎子火锅加盟店,芜湖羊蝎子火锅招商,芜湖羊蝎子火锅代理,芜湖羊蝎子火锅加盟服务;可以在羊蝎子火锅,芜湖羊蝎子火锅加盟网,芜湖羊蝎子火锅加盟商,芜湖羊蝎子火锅加盟方案,芜湖羊蝎子火锅加盟店,芜湖羊蝎子火锅招商,芜湖羊蝎子火锅代理,芜湖羊蝎子火锅加盟上免费发布羊蝎子火锅加盟信息
- 周边芜湖羊蝎子火锅加盟
- 合肥羊蝎子火锅加盟芜湖羊蝎子火锅加盟蚌埠羊蝎子火锅加盟淮南羊蝎子火锅加盟马鞍山羊蝎子火锅加盟淮北羊蝎子火锅加盟铜陵羊蝎子火锅加盟安庆羊蝎子火锅加盟黄山羊蝎子火锅加盟滁州羊蝎子火锅加盟阜阳羊蝎子火锅加盟宿州羊蝎子火锅加盟巢湖羊蝎子火锅加盟六安羊蝎子火锅加盟亳州羊蝎子火锅加盟池州羊蝎子火锅加盟宣城羊蝎子火锅加盟南陵羊蝎子火锅加盟南京羊蝎子火锅加盟无锡羊蝎子火锅加盟徐州羊蝎子火锅加盟常州羊蝎子火锅加盟苏州羊蝎子火锅加盟南通羊蝎子火锅加盟连云港羊蝎子火锅加盟淮安羊蝎子火锅加盟盐城羊蝎子火锅加盟扬州羊蝎子火锅加盟镇江羊蝎子火锅加盟泰州羊蝎子火锅加盟宿迁羊蝎子火锅加盟哈尔滨羊蝎子火锅加盟齐齐哈尔羊蝎子火锅加盟鸡西羊蝎子火锅加盟鹤岗羊蝎子火锅加盟双鸭山羊蝎子火锅加盟大庆羊蝎子火锅加盟伊春羊蝎子火锅加盟佳木斯羊蝎子火锅加盟七台河羊蝎子火锅加盟牡丹江羊蝎子火锅加盟黑河羊蝎子火锅加盟绥化羊蝎子火锅加盟大兴安岭羊蝎子火锅加盟
- 友情链接联系QQ:1272353717


text:
RapidKL有部分路段係地底,亦有部分地段係架空,KLCC站係地底站,而Pasar Seni係地面站.Pasar Seni站嘅一邊係條河,條河對面就係KL Railway Station,而站嘅另一邊就係唐人街一帶嘅區域.由Pasar Seni站向東面直行大約150米就到唐人街南面嘅牌坊,而向北直行大約200米就會到中央市場,其實成個區都唔係好大,就好似係高士德同三盞燈一帶咁上下.
從Pasar Seni站望向唐人街,從右邊條路直行就係唐人街南面嘅牌坊
去唐人街嘅主要目的係想去南香食佢著名嘅海南雞飯(聽講黎明好鍾意食),由於時間尚早,所以先行去中央廣場睇下野先.中央廣場係個賣紀錄品嘅低價商場,有好多唔同嘅店舖,最正就係入面有冷氣,行到成身汗入去抖抖就啱晒.
呢區嘅主要街度Jalan Tun Tan Cheng路口,前面直去10米就係中央市場,右邊行50米係唐人街北面嘅牌坊,左邊行過去有條橋,過左橋直去就係KL Railway Station.
中央市場正門
中央市場裡面
行完中央市場都差唔多12點半,開始肚餓所以行去唐人街食lunch.
Jalan Tun Tan Cheng,前面行人天橋附近就係唐人街
唐人街北面嘅牌坊,其實呢條街嘅正式名稱叫茨廠街Jalan Petaling
茨廠街入面,同香港女人街差唔多,專賣老翻
茨廠街中段轉向東,前面盡頭條街叫Jalan Sultan,轉右就可以去到南香海南雞飯架啦
南香裡面,唔係好多人食
專程黎試呢味海南雞飯,不過食落覺得麻麻地,個飯唔夠香,D雞又太多油,海南雞飯始終係雀仔園果間最好味
食完飯之後大約都1點半,呢個時候就同同事分道揚鑣,佢返酒店,我就一個人去獨立廣場一帶睇下風景.由唐人街行去獨立廣場要經過中央市場,所以又行返去中央市場,再由果度出發.
待續..........


text:
- 拉萨披萨店加盟
- 提供披萨店,拉萨披萨店加盟网,拉萨披萨店加盟商,拉萨披萨店加盟方案,拉萨披萨店加盟店,拉萨披萨店招商,拉萨披萨店代理,拉萨披萨店加盟服务;可以在披萨店,拉萨披萨店加盟网,拉萨披萨店加盟商,拉萨披萨店加盟方案,拉萨披萨店加盟店,拉萨披萨店招商,拉萨披萨店代理,拉萨披萨店加盟上免费发布披萨店加盟信息
- 周边拉萨披萨店加盟
- 拉萨披萨店加盟昌都披萨店加盟山南披萨店加盟日喀则披萨店加盟那曲披萨店加盟阿里披萨店加盟林芝披萨店加盟沈阳披萨店加盟大连披萨店加盟鞍山披萨店加盟抚顺披萨店加盟本溪披萨店加盟丹东披萨店加盟锦州披萨店加盟营口披萨店加盟阜新披萨店加盟辽阳披萨店加盟盘锦披萨店加盟铁岭披萨店加盟朝阳披萨店加盟葫芦岛披萨店加盟石家庄披萨店加盟唐山披萨店加盟秦皇岛披萨店加盟邯郸披萨店加盟邢台披萨店加盟保定披萨店加盟张家口披萨店加盟承德披萨店加盟沧州披萨店加盟廊坊披萨店加盟衡水披萨店加盟太原披萨店加盟大同披萨店加盟阳泉披萨店加盟长治披萨店加盟晋城披萨店加盟朔州披萨店加盟晋中披萨店加盟运城披萨店加盟忻州披萨店加盟临汾披萨店加盟吕梁披萨店加盟
- 友情链接联系QQ:1272353717


text:
- 拉萨牛肉面加盟
- 提供牛肉面,拉萨牛肉面加盟网,拉萨牛肉面加盟商,拉萨牛肉面加盟方案,拉萨牛肉面加盟店,拉萨牛肉面招商,拉萨牛肉面代理,拉萨牛肉面加盟服务;可以在牛肉面,拉萨牛肉面加盟网,拉萨牛肉面加盟商,拉萨牛肉面加盟方案,拉萨牛肉面加盟店,拉萨牛肉面招商,拉萨牛肉面代理,拉萨牛肉面加盟上免费发布牛肉面加盟信息
- 周边拉萨牛肉面加盟
- 拉萨牛肉面加盟昌都牛肉面加盟山南牛肉面加盟日喀则牛肉面加盟那曲牛肉面加盟阿里牛肉面加盟林芝牛肉面加盟沈阳牛肉面加盟大连牛肉面加盟鞍山牛肉面加盟抚顺牛肉面加盟本溪牛肉面加盟丹东牛肉面加盟锦州牛肉面加盟营口牛肉面加盟阜新牛肉面加盟辽阳牛肉面加盟盘锦牛肉面加盟铁岭牛肉面加盟朝阳牛肉面加盟葫芦岛牛肉面加盟石家庄牛肉面加盟唐山牛肉面加盟秦皇岛牛肉面加盟邯郸牛肉面加盟邢台牛肉面加盟保定牛肉面加盟张家口牛肉面加盟承德牛肉面加盟沧州牛肉面加盟廊坊牛肉面加盟衡水牛肉面加盟太原牛肉面加盟大同牛肉面加盟阳泉牛肉面加盟长治牛肉面加盟晋城牛肉面加盟朔州牛肉面加盟晋中牛肉面加盟运城牛肉面加盟忻州牛肉面加盟临汾牛肉面加盟吕梁牛肉面加盟
- 友情链接联系QQ:1272353717


text:
上回講左呔仔細細既性格﹐今次就講下我作為媽咪﹐對於呔仔呢類性格淋善既小朋友既睇法同教法.
話說好多卜友睇到呔仔性格﹐就話自己同呔仔好似﹐好似揾到知音人咁~ 點解會係“揾到知音人”呢? 因為大家都好似覺得呢類型人係唔夠大眾化﹐唔容易響呢個社會生存咁﹐哈~ 大家都係性格特淋善﹐無咩鬥心﹐咩都比人先﹐唔想惹麻煩.唔鐘意同人爭野﹐唔愛表現自己出風頭(亦唔愛比阿爸阿媽推佢出去表現於人前攞彩).呢類性格既人﹐其實有好多優點﹐而缺點就係比較缺乏自信.
同“呔型”人相處﹐其實係好舒服﹐感覺好自在~ 但可能好多家長都唔識欣賞呢類性格既小朋友﹐因為覺得唔識同人爭野好蝕底.特別是響香港一個咩都爭餐飽既環境下﹐好多父母既價值觀扭曲﹐將自己果套“唔執輸”理念灌輸比小朋友﹐夾硬將一個天真無邪既小朋友訓練到成隻monster咁﹐就係為左出到去唔會蝕底﹐識得同人爭野?﹗
聽過幾個朋友都咁講﹐自己小朋友太淋﹐成日比同學仔蝦﹐有時個心都想教佢對蝦人既小朋友要惡D﹐唔好成日比D古惑同學呃左D野去﹗但咁樣教佢地又好似唔係咁應該﹐整整下咪變左同佢地一樣?
我覺得可以教佢地避開呢D人﹐保護自己.但又唔使教佢地諗人地點衰﹐咁樣會破壞左佢既善良﹐令佢覺得好多衰人成日蝦佢﹐咁佢個世界就唔靚架喇~ 話你知佢地呢類淋善人﹐通常比人水左都唔知架﹗因為佢地無呢個唔好既心﹐所以唔會諗到人地唔好既一面.呢個亦係我愛錫呔仔既原因﹐佢真係好單純﹐唔會諗人地係呃緊佢^^


text: >>按此看問題 其實驗樓時發現問題已太遲,因賣方只承擔將舊樓之應有原狀賣比你.除非真係好走樣否則你好難踢走單買賣.所以睇樓時就要睇清楚.要注意漏水及嘈吵之鄰居.詳情要另開文再講 家居保險有三大種.火險,家居保及最新出之租務保障(即防租霸保險).通常都係比一年保費保一年,亦可月繳.火險唔係防火,主要係理賠因該物業之結構損壞而作出賠償.你做得按揭就一定要買.當然有不少讀者係上左會但都唔知咩係火險啦,原因係你幢大廈已有BLOCK POLICY/MASTER POLICY,即管理處幫手買左,銀行CHECK到就唔駛係上會時雙重買.但有銀行係唔承認部份公司提供之coverage的,咁就冇計,焗住比多幾百蚊買多一份. 而家居保範疇為保障購買者所住居所內之財物損失,所引致之法律責任及保障.例如意外水浸引致損毀,跌左隻窗落街,間屋水浸暫時住唔到而要另覓居所當中支出.集合各人問題而注意點為: 滲水唔算,要因意外而爆喉先有得陪 手提電話大部份電子產品都唔包,包既話我個個月都換電話啦 裝修時係冇保障既 有部份保險公司話搬屋時都有保障,但留意係要搵合資格搬屋公司做 好似2012年咁十號風球係天災,大部份保險都係爆哂窗都唔包.就算有得賠都只可用撫恤金形式 至於防租霸保險係新出,每年千餘元保費.買都值得既.但留意係有銀行出租consent未. 保障範圍有 1. 法律支出上之賠償,最高十萬元 2. 物業損毀加上所失租金賠償,最高十萬元 當然防範好過買保險,小心點睇清楚問下個租客.好似有個case,個租客好豪咁交哂一年租,之後業主成年都搵唔到租客.問返緣來此人在另一個單位已攪過事,呢算一年租既錢好可能係上手業主賠比佢既安家費.所以唔好見錢開眼,邊有咁筍既野呀…


text:
開唔到post , 唯有係呢到開 , 希望有前輩可以點醒我
上星期in份工既時候唔知係咩工黎既
直到in既時候 , 先知原來間公司係做投資黃金
番左四日 今日假期
一直以黎都係打電話 , 然後用個半鐘頭training
唔係話番工好悶 唔介意 始終都係個句:幫緊自己賺錢 (以家心諗 , 咪即係自僱...)
小弟本善良 對於呃人既野 好唔想做
黃金個價係升左十年 以家都係升緊
但係就係因為咁 , 所以先驚
然後今日放假 上網睇好幾個文章唔係話比黃金經紀累到點 就係講黃金經紀呃人
http://realforum.zkiz.com/thread.php?tid=34558
特別係呢篇 睇完之後 真係好膽心
我由第一日已經好怕自己做左d違背自己良心既事 覺得唔係好對路
然後第二日上司就同我講 你睇下個黃金升到幾痴線 點會輸
我就覺得自己有能力既時候係可以真心幫客賺錢既姐 , 打從心底咁幫客賺錢 都幾好啊
但係睇完文章之後 , 心諗其實份工係咪真係適合我呢
無人係網上問過相關既野 , 所以自己唯有出post問我 亦都好希望我既問題幫到情況類似我既朋友
我知呢種post唔應該係呢個論壇出現但真係好希望有前輩可以點醒我
做落去?唔做落去?


text:
政情:中環出更:海怡傳開Outlet補選三黨再鬥過
要選贏區議會議席,一定要過五關斬六將,贏咗仲要做多啲.好似最近傳出鴨脷洲海怡西商場會變成主打旅客嘅大型Outlet,令居民好擔心,新鮮出爐嘅新民黨海怡西區議員陳家珮(Judy)當然落力,即刻約見大業主商討解決辦法,但連選舉落敗嘅民主黨同人民力量,都派人協助居民,睇嚟海怡西商場開Outlet呢個議題,已成為政黨兵家必爭之地.
Judy上星期已經率先聯同部分商戶約見大業主,希望業主盡快公布商場翻新計劃,等居民唔使咁擔心.而選舉中落敗嘅人力袁彌明,都去咗海怡擺街站收集意見,白鴿黨就比較輸蝕,完全唔見單仲偕蹤影,只得南區區議員柴文瀚關注事件.選舉過後仲見到三黨齊集海怡大鬥法,海怡居民真係唔知是福是禍.
葉劉認有黨員「淡出」
講起新民黨,最近有傳該黨爆發退黨潮,該黨主席葉劉淑儀前日回應話,有人走唔出奇.正當大家以為佢承認有人退黨時,佢尋日就澄清話,一個黨有黨員出出入入好正常,該黨的確有人走,有人因為移民要離開香港,亦有人要去外地工作,好似該黨執委嘅關詠軒同吳有家,兩人都無遞交退黨信,只係關詠軒同佢講過因健康理由而淡出新民黨,唔想太專注黨務.不過,到底有幾多人「淡出黨務」而唔係退黨,葉太就話未有確實數目.
卓妮
贊助商:


text:
執勤拍拖郊遊樂 警隊形象衰多鑊
功夫茶忽然之間歌神上身,諗起幾句老餅歌詞:大眾踩單車郊野上,良朋共享身心舒暢,互愛坦率相向何必多嘢想……
搞乜鬼?良乜朋?互乜愛?哦,冇嘅,羨慕警隊鴛鴦可以執勤期間順便遊山玩水之嘛.有郎情妾意一男一女警員喎,着住制服佗住槍,踩住單車巡緊邏,居然因利乘便玩轉大埔,沿途煙煙韌韌自拍溫馨合照.間中警花客串o靚模,任由男警悉心擺布,你未必可以話係搔首弄姿,不過絕對可以講係花枝招展.你知啦,制服誘惑呢家嘢,有時真係引到大小麻甩流口水㗎.
拍拖更逍遙遊之所以會曝光,原因係唔知邊個咁戇居,居然將成輯私人相簿公然放上交友網站Facebook.相簿標題註明係十一月七日大埔區單車巡邏,全輯相片總共三十七張,包括四張男女警合照,十六張女警獨照,兩張男警獨照以及十五張風景相.至於郊遊景點,犀利咯,覆蓋範圍由大埔滘單車徑一直去到海鮮勝地三門仔,包括吐露港海邊碼頭,大埔海濱公園,港鐵鐵路同埋三門仔漁民新村等等.
如果你要功夫茶為呢一趟執勤拍拖郊遊樂做一個總結,功夫茶會醒你四粒字:戇郊之旅.
喂,你假公濟私又好,你公器私用又好,你蛇王偷懶都好,你自己唔攞出嚟獻世,外面邊個會知吖?好似冇耐之前嗰一單水警輪暢遊蒲台島事件咁,「海鮮團團長」打死唔認濫用職權,更加唔會蠢到自拍靚相放上網,如果唔係「深喉」踢爆,記者明查暗訪,成件事咪可以瞞天過海囉.
咦咦咦,咪住先,男女警員執勤期間嬉嬉鬧鬧玩世不恭,係就係假公濟私,不過好似冇公器私用喎,拍攝工具如無意外係私伙嘢,打得火熱嘅癡男怨女又冇攞支警槍出嚟擺甫士.呢嗱,大家細心諗一諗,佢哋當時係負責單車巡邏,單車本來係用嚟捉賊嘅,點知變咗「互愛坦率相向何必多嘢想」嘅拍拖工具,你話係咪公器私用先?你話係咪同水警輪變咗私家遊艇差不多先?
對於呢一單春色無邊嘅拍拖更事件,警務處副處長(行動)任達榮證實,兩名警員當時係當值嘅,佢又話會展開紀律調查,如果發現有人違規,將會嚴肅處理.
唉,嚴乜鬼嘢肅吖,處乜鬼嘢理吖,功夫茶清楚記得,自從舊年發生駭人聽聞嘅警員強姦民女之後,警方今年年初高調成立「誠信管理委員會」,企圖挽救江河日下嘅警隊形象.可惜吖,誠信管理好明顯非常失敗,否則唔會陸陸續續爆出醜聞,衰完一鑊衰多鑊.
其實除咗誠信管理之外,警隊更加有必要做好智商管理,「戇郊之旅」絕對係大腦運用出咗好大問題,邊有人咁蠢自暴其醜㗎!
贊助商:


text:
金屬
喺化學入面,金屬係一啲隨時會釋放電子,成為離子,而喺元素形態時又以金屬鍵鍵形式存在嘅化學物質.佢哋有時會被形容為一堆畀電子圍住嚟轉,成為結晶體嘅正離子.金屬亦係元素三大分類之一,同半金屬與及非金屬並列.硼(Bo)至到釙(Po)嘅一條對角綫將元素週期表分成兩部分,左下角係金屬,右上角係非金屬,疊住條綫嘅就係半金屬.
大自然裏面非金屬嘅分量多過金屬嘅分量,但係金屬就佔咗元素嘅大部分.常用嘅金屬,例如五金,即係金,銀,銅,鐵,錫,都係元素.
金屬元素嘅所有同素異形體(Allotrope)個樣都閃令令,可延展嘅(Malleability),可延長嘅(Ductility),全部都係導電體(Conductor of electricity),同埋好嘅導熱體.相比起來講,大部分非金屬元素都好脆 (Brittle),又係啞面,而且唔傳電.金屬傳電係因為佢最面頭嗰個電子殼啲電子都唔係好穩定,鍾意甩出去,所以就出晒去原子同原子之間嘅空隙,形成一個類似「電子海」嘅游離電子層.
大部分金屬都係唔穩定嘅化學物質.當佢哋係金屬,即係重係以元素形式存在嘅時候,會同氧氣產生唔同速度嘅化學作用.快嘅好似鉀同氧氣嘅反應會喺幾秒之內完成,但係鐵同氧氣嘅反應,即係生銹,就要幾個月甚至幾年先至完成,途中重要經過幾個階段.鹼金屬反應最快,其次係鹼土金屬,過渡元素會慢啲,當中例如金,銀,鉑就直情唔會有化學反應.
有啲金屬會自然形成一浸好薄,但係好硬,而且唔透水嘅氧化層,例如鋁,鈦.呢浸氧化層將個金屬物件同外界完全隔絕,成為一個保護層.所以呢啲金屬雖然好易產生化學作用,但係都算係一啲抗侵蝕嘅金屬.呢層天然嘅氧化層比大部分嘅人工保護層防禦力更強,而且可以用陽極電鍍 (Anodizing)嘅方法加厚.


text:
我細佬都係
乜向左走向右走家務都唔向左走向右走幫手, 叫佢去洗衫好似叫佢去死咁
更加唔好叫佢去晾衫吸塵等等
全家人個個辛苦苦搵錢 佢就一個唔該偷向左走向右走晒去(發夢果陣)
我自己都讀緊書 辛辛苦苦砌部電腦都預左同你SHARE
但唔該你玩完熜機啦
次向左走向右走次玩完就咁擺向左走向右走左O係度, 朝早一起身見到又唔向左走向右走熜機就火向左走向右走滾
所以我而家set向左走向右走左密碼, 唔向左走向右走再俾佢用
諗野又唔向左走向右走生性 18歲人銀行戶口一舊水都冇
成向左走向右走日問老母拎錢 又話要買讀art d顏料 又話買書
其實就拎向左走向右走晒去賭波賭錢 吃喝玩樂
每次都令到老母唔開心
我同佢一間房 我每次都執到好向左走向右走整齊
佢就一個唔向左走向右走該整到間房又臭又污糟 d衫褲鞋襪搞地都係
Hi 次向左走向右走次食完個麵唔會擺番入廚房 成間房都係你果d 傻的嗎出前一叮味
最向左走向右走嬲係偷錢( 發夢果陣)
自己搵得少就節制下啦
去個長洲camp可以洗向左走向右走左2千蚊 傻的嗎
我d利是錢一疊擺向左走向右走左o係我枱面 佢專揀d大封既偷向左走向右走晒去
搞到我拆利是果陣有十幾封吉既
最向左走向右走傻的嗎 係每次偷完錢之後 就離家出走 話要冷靜 去向左走向右走左個同學度
我冷Auntie咩 一次兩次係咁, 三次又係咁
又識向左走向右走晒班豬朋狗友 成向左走向右走日帶佢地上黎賭錢 開行晒屋企個冷氣
拎向左走向右走晒屋企d野食
同佢講 永遠都係:得得得得, 我明架啦, 哦哦哦哦
其實我而家已經唔向左走向右走care佢 只係care我老豆老母
希望佢唔好再激到老豆老母好失望又唔開心咁就得


text:
社會主義
社會主義係一套政治理論同政治運動.主張工人階級無論男女,都應該可以用民主方式,集體管理一個社會.但係歷史上,唔同國家同社會嘅革命家,打住社會主義旗號去推動社會改革運動嗰陣,喺唔同時期唔同地方,社會主義都有唔同嘅表現形式同意義,所以「社會主義」呢樣嘢唔係一樣可以簡單概括嘅嘢.
目錄
起源[編輯]
一般認為社會主義起源係喺1839年法國同英國,但亦有人認為古時候奴隸叛變爭取自由嘅運動,亦算係一種社會主義革命,例如斯巴達克起義(公元前73年),德國農民戰爭(1524年),英國革命(1640年),法國大革命(1789年)等等.
到18世紀英國工業革命,工人開始意識到要為自己爭取權益,於是開始好多工人組織起嚟,發起爭取權益嘅社會運動,同時喺法國亦有人開始搞呢類社會運動.之後又有啲革命家發起一啲民權運動,爭取平等選舉權利.
社會主義名稱來源[編輯]
之前嘅好多奴隸叛變運動,同埋工業革命嗰陣嘅工人階層發起民權運動,都係喺烏托邦主義思想作為基本理念,無話乜嘢社會主義.社會主義呢個稱呼,係英國工業家羅伯特歐文(Robert Owen,1771年-1858年)諗出嚟,佢喺1827年試驗式咁喺蘇格蘭開咗間合作形式嘅鋪頭,呢間鋪頭設立工作時間限制,唔請細路仔做嘢,大啲嘅後生仔就會出錢供佢哋讀書,佢將呢種經營模式叫做「社會主義」,而呢啲鋪頭就叫做「模範會社」.但當佢去到英國南部同美國印第安納州開呢啲鋪頭時,就全部衰晒.1834年佢喺英國組織一個全國工會聯合會,幾個禮拜之內有成五十幾萬人加入,佢哋成日發動罷工同老闆作對,搞到好多工廠執笠,結果全國老闆壓力之下,呢啲工人組織最後都散晒.
演變[編輯]
一直以來呢啲工人革命運動,喺下層推翻上層之後,奴隸或者工人取代上層階級,自己變咗權力階級之後,又會變成一班新嘅壓迫者,之後又對無權力嘅人壓迫.
18世紀中期,居美德國思想家馬克思同恩格斯就發現呢個問題,分析過歷史上好多呢類革命運動,認為社會主義唔會由上而下,即係權力階層唔會放棄原本有嘅利益,自動走去社會主義,社會主義一定要由下而上,即係要由下層,例如工人階層或者無權力嘅人搞起,因為工人要擺脫工人階級而自己組織政黨管理政府唔係話咁易,所以只有工人先可以解救工人,工人應該自己組織起嚟形成力量,變成一種同權力階層平等嘅力量,喺平等關係之下,有乜嘢唔啱都可以傾到啱.
喺呢個諗法之下,佢哋鼓勵工人組織工會,喺1848年發表共產黨宣言,支持工人組織發起革命,社會主義概念開始喺世界各地興起.
第一國際[編輯]
- 內文: 第一國際
喺1864年世界唔同國家嘅工人組織,夾埋一齊創立國際工人協會,呢個協會又有另一個稱呼:「第一國際」.
呢個組織認為,佢哋要同統治階層抗爭,達到解放工人嘅目的,而呢種抗爭一定係國際性先有力量,所以就同全世界嘅工人組織一齊夾埋,就組成咗國際工人協會.本來呢個協會原意係捉成工人同政黨之間合作,但抱社會主義同抱無政府主義嘅工人組織喺對權力嘅觀點上發生分歧,第一國際慢慢積弱.
巴黎公社[編輯]
第二國際[編輯]
俄國革命[編輯]
中國[編輯]
社會主義經濟理論[編輯]
社會主義政治理論[編輯]
爭議[編輯]
參考[編輯]
- 《社會主義思想淺介》 Anna Paczuska 著 程希譯 ISBN 962-17-8293-7


text:
標準軌
標準軌係國際鐵路協會喺1937年制定嘅1435mm(等於英制嘅4呎8吋半)標準軌距,闊過標準軌嘅鐵軌稱為寬軌,窄過標準軌嘅稱為窄軌.世界上大概60%嘅鐵路嘅軌距係標準軌距.
歷史[編輯]
標準軌最先由使用鐵路嘅英國提出.設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距,並成功說服到火車製造商生產4呎8½吋(即係1435毫米)軌距嘅機車同車輛.由於史提芬遜成功設計嘅鐵路係眾人嘅模仿對象,令到呢個軌距流行.1845年英國皇家專員建議用4呎8½吋做標準軌距.1846年英國國會通過法案,要求將來所有嘅鐵路都使用標準軌.除咗英國嘅大西部鐵路(Great Western Railway)係用寬軌之外,英國嘅主要鐵路都係標準軌.大西部鐵路亦喺1892年改成標準軌.
有關4呎8½吋軌距嘅來源,有人認為喺古羅馬戰車嘅輪距.但亦有人指出可能係因為早期鐵路的軌道外側距離喺5英呎,而鐵軌頂寬喺1¾英吋,所以內側軌距就係4呎8½吋.
各國應用[編輯]
- 內文: 軌距
喺傳統鐵路上,世界上大多數國家用標準軌,集中喺西歐,北美,北非,中國.
大部分高鐵技術都基於標準軌開發,世界上已有嘅高速鐵路系統幾乎全部採用標準軌,包括鐵路用窄軌嘅日本,台灣等,以及使用傳統鐵路使用寬軌嘅西班牙,葡萄牙等地.
傳統鐵路用窄軌嘅國家,喺高速鐵路上全部改用標準軌,咁樣做可以提高高速運行下嘅穩定性.
俄羅斯同芬蘭就採用5英尺寬軌高速鐵路,令佢喺境內嘅傳統鐵路軌道兼容.
「標準軌化」係指將窄軌或寬軌改建成標準鐵軌.
出面網頁[編輯]
- 交通部鐵路改建工程局(台灣)


text:
是咁的.
上星期四返左份新工, 空運文員.
7日中有4日十二點收工, 2日十一點, 1日八點不過果日係first day.
呢度講緊返八點半.
日日返到屋企都成點鐘, 食埋飯沖埋涼就兩點. (夜晚可以出去食飯但有兩日我同同事都寧願響公司做埋d野)
然後就七點鐘起身.
每日訓得果5個鐘都無, 朝朝起身個頭一日比一日痛.
好喇尋日終於瀨野, 四點幾比人call醒.
之後個心唔舒服訓唔返, 之後七點又要gogogo
終於頂唔順朝早同阿sir講唔做鳥. (但今日照返工)
出黎做野十年打左三份工, 第一次連一星期都捱唔到咁滯.
老老SevenSeven我唔係唔知呢行咩事, 一日13, 14個鐘要輪更仲要忙到無食飯時間都捱到半年幾.
自問都算捱得下.
但同同事呻果陣, 反而覺得佢地好似怪我唔捱得或者釋放負能量.
無錯份工係幾好pay(基層黎講), 日日咁砌法月尾兩皮都黎.
不過點向左走向右走做
其他兩個同事明明都病向左走向右走晒咁款, 一星期睇兩次醫生又盛.
但佢地又覺得份工好make sense.
宜家都唔知聽日返唔返工好.
個super話辭職okay, 不過要等manager星期一返黎搞文件.
但我真係返多半日都唔想, 而且返去又好似尷尷尬尬咁


text:
買完面油紙,繼續向清水寺方向進發,首先穿過係四條通盡頭嘅八坂神社.因為都黎過兩三次,所以冇打算係度停留,不過俾圖中果檔牛串燒吸引,就咁買左串燒牛肉粒黎食.
個樣OK,味道麻麻.
再繼續向前行.
跟住先去八坂神社後面嘅円山公園,為嘅係睇下呢棵櫻花王,係完全未開架,失望.
死心之後開始轉向高台寺方向,行去清水去啦.係呢樹,遇見幾位藝妓.
黎到高台寺附近,見到有D櫻花喎.
係由高台寺行去清水去嘅三年坂上,有一間"文の助茶屋",每次黎都要食返碗佢嘅紅豆湯,不過一個set要800円左右,都幾貴.圖中係兩個set黎架.
食完再上路,又見到有少少櫻花.
終於到達清水寺.因為夜間參拜係下午6點半先開始,去到仲未夠鐘,唯有等下先.
大家睇下門口棵櫻花係咪開得好靚呢,見到仲以為寺入面其他D櫻花都一樣開左,但原來果日成個清水寺就只得門口果棵開左,入面果D完全未開架,俾佢呃左.
入場前先係門口買張入場券先,夜間入場券要400円,比日間貴成100円.
入得場啦.
計埋今次,大大話話清水寺都黎過5次,包括兩次夜間參拜,所以都冇打算停留太耐,先影返D相交差.
清水寺大殿係度維修緊,而且地主神社係夜晚係唔開架,所以都冇咩地方好行.
今次主要目的係想睇下有冇夜櫻睇,點知...只睇到打左燈光效果嘅樹枝.
To be continued……


text:
Guy Spy
余迪偉信箱:情場的輸贏圈套
Dear 迪偉,
你好.我今年19歲,我同前度分左手大概一年後先知自己放唔低佢,佢係我puppy love,我同佢一齊左一年零8個月左右,最後係因為我鍾意左第個而提出左分手.我同佢中四就認識,初初係因為覺得佢靚而追佢,對佢百般依順,但時間耐左先發現遷就唔到幾耐.一開始我好鍾意佢,但佢對我就唔算太熱情,時間耐左就開始掉轉,佢好鍾意我,對我好好,但我就對佢愈黎愈差.佢愛我愛到咩都比晒我,到最後我發現感情變淡同埋缺乏新鮮感而提出分手,其中最大既原因係佢冇咩安全感,成日都會管住我,令我覺得冇晒自由.
分手初期我冇咩感覺,因為果時我開始追求另一位女性,但最後果位女姓冇選擇到同我一齊,我都因此而一無所有.之後再有同另一個女仔一齊,但只有短短既兩個星期,果陣時我先發覺原來邊個先係對自己最好既人,我開始後悔,開始想重修舊好,但佢對我已經冇晒感覺.我有問過佢如果我經已改變左,會唔會再比多次機會我,但得到既答覆係唔會.佢叫我唔好唔記得我當初點對佢,我都知自己當時係幾無情,即使佢不斷挽留,但我都冇理到佢.原來佢一早已經係我心入面留低左一個位置,而呢個位置唔係咁輕易可以比其他人取代得到.我好努力想放低呢段感情,但我做唔到,我成日都會去留意佢既近況,好想對佢講出我既感受,但係我怕呢一切都會徒勞無功,如果一個人已經對你死心,做咩都係白費......
但我真係好想同佢係番埋一齊,我應承過自己如果可以再一齊一定唔會好似以前咁對佢,一定會對佢好好,但我唔知應該點做,我有諗過4年之後大學畢業先至咁做,定係應該盡早咁樣做先好?
Kenny
related article
Comments
- Home
- come n share
- beauty
- fashion
- love & guys
- life+
- entertainment
- Bride
- horoscopes
- cosmo tv
- blogs


text:
演藝
演藝,或者叫表演藝術,係藝術忌表現形式,可以由話劇,音樂,舞蹈,歌劇,音樂劇,魔術,雜技,Cosplay爾尐形式表現出來.通常用兩種方式演繹,一種係唔講嘢,凈係用肢體動作表達要表演忌故仔;另一種係加埋說話,唱歌,笑話或者詩詞喺表演裏頭.
表演藝術亦都係中國傳統藝術.
表演藝術毋同視覺藝術,視覺藝術係指本質上用作品來呈現藝術,而作品係將視覺目的當成創作重點,例如繪畫,攝影,版畫同電影爾尐,有關三維立體空間物件忌作品,例如雕塑同建築就叫造型藝術.而表演藝術係用表演忌人來呈現藝術.爾個係表演藝術忌一個好大忌特點,表演忌人有演員,舞者,音樂家,歌手,魔術師爾尐.表演藝術亦都要同渠相關領域工作者忌合作,例如詞曲創作者,劇場技術,編劇爾尐.
表演藝術入邊有一種叫行為藝術忌項目,渠強調行為藝術者同觀眾交流.
歐洲忌表演藝術可以回溯到西元前六世紀忌希臘古典時代,例如劇作家索福克勒斯爾尐人創作忌希臘悲劇.向希臘化時代,喜劇亦都開始廣為流傳.後尾到咗歐洲黑暗時代,表演藝術挶限向宗教劇,後尾文藝復興嗰時強調人文主義思想,向音樂,舞蹈,歌劇都有好多作品.十八世紀,隨著莫扎特忌《費加洛嘅婚禮》爾尐喜歌劇,大眾開始接觸歌劇.十九世紀,美國忌非裔藝術家開始發展爵士樂同藍調.現代舞喺廿世紀頭開始受到注意.


text:
香港政府
香港政府係管治香港全域嘅政府.1841年開始,原本只係包括英國統治下嘅香港島,1860年加入九龍半島,1898年加埋新界.1997年7月1號,香港主權移交咗畀中華人民共和國,個政府變成香港特別行政區政府.因為香港管治架構響香港基本法同中英兩國移交協議之下,原有制度同人事保持不變,所以呢個特別行政區政府就睇成係香港政府嘅延續.因為中華人民共和國香港特別行政區政府呢個官方名實在太長,所以有時就簡化做香港特區政府,或者淨係叫特區政府.而民間都仍然叫佢做香港政府.
雖然政府呢個稱呼通常包括有行政,立法同埋司法部分,不過根據香港嘅基本法同香港人習慣,香港特別行政區政府只係計行政呢部份.立法同司法係獨立響行政之外.
英國殖民地時期香港政府阿頭係香港總督,簡稱港督.而主權移交之後,阿頭就變成香港特別行政區行政長官,或者叫香港特別行政區行政首長,簡稱特首.
史[編輯]
香港未畀英國統治之前,呢個地方係無自己嘅政府,管治都係東莞縣,寶安縣或新安縣者治之下.大清割讓香港各地之時,原本係新安縣地.
初期[編輯]
一八四一年一月廿五或廿六號,在大清境內英國人,憑穿鼻草約登陸香港島,升旗宣佈成立香港殖民地,香港開埠.無耐亦發文宣告管治方法.
重光後政府[編輯]
香港重光後,政府各機關:
回歸後嘅處事作風[編輯]
近年來,政府傾向以「製造共識」嘅方法去處理突發事故或難解決嘅問題,從而解決問題或從罪責中開脫.


text:
今川義元
今川義元(1519年—1560年6月12號)係鎌倉八幡太郎源義家一系嘅名門望族,係個鍾意能劇,和歌之類事物,文武雙全嘅風雅大名.佢老豆係今川氏親,老母大婆壽桂尼,佢正室喺武田信虎個女定惠院.武田信玄,北條氏康嘅契兄弟.
童年[編輯]
佢細細個就出家,法號叫檀岳承芳(栴岳承芳),接受太原雪齋嘅教育.喺佢大阿哥今川氏輝瓜老襯嗰時還俗,喺太原雪齋幫拖平定花倉之亂之後揸莊繼承家業.所謂嘅花倉之亂,就係今川氏內部繼承人嘅爭鬥.今川氏親瓜老襯之前指定咗氏輝做佢繼承人,但係氏親同氏輝病瓜咗之後,今川氏嘅家督冇人做,所以氏親剩低嗰兩個仔,玄廣惠探同檀岳承芳就開始為咗爭取家督對立.今川家臣太原雪齋(崇孚)撐檀岳承芳,檀岳承芳班馬包圍玄廣惠探嘅居城花倉城,玄廣惠打輸仗自殺.檀岳承芳之後還俗,改名今川氏元,繼承家督.之後接受征夷大將軍足利義晴嘅偏諱改名叫今川義元.
當政時期[編輯]
今川義元揸莊之後,不斷同北條家,織田家爭鬥,而且勢力不斷擴大,又喺1554年訂立咗今川家,武田家同埋北條家嘅三國同盟,史稱善德寺三國同盟.今川義元個女駿河姬嫁咗畀武田晴信嘅大仔武田義信,北條氏康個女早川殿嫁咗畀今川義元個仔今川氏真.無耐之後,藉織田家攻擊松平家為名,今川義元先後喺小豆坂之戰同安祥城之戰做低咗織田信秀,將松平元康(德川家康)收做今川家嘅人質,運用松平元康(德川家康)控制住松平家,令到松平家嘅岡崎城成為今川義元嘅領土之一,最終今川家擁有埋駿河,遠江,三河嘅領地,成為東海大名.
今川義元做咗今川家督後,因為京都文化係佢嘅飛佛,所以佢將傳遞京都文化去關東地區視為使命.佢特登仿效同跟住京都入面華麗嘅王孫公卿,着直衣,戴立烏帽,搽黑牙,畫蟬眉,查脂粉,開詩會,甚至於戀童.今川義元特登興建嘅臨濟寺,只喺為咗利用駿府喺禪宗文化傳播中嘅地理優勢,嚟到滿足自己對臠童嘅癖好.亦因為咁,今川義元以京都文化做包裝嚟到戀童嘅行為影響到駿河人,搞到駿河人普遍將幾靚仔嘅細路仔送去臨濟寺去接受寺廟僧侶嘅調教同打扮,以求麻雀變鳳凰嘅可能 [未記出處或冇根據].
另外今川義元又為今川氏親嘅《今川假名目錄》追加咗制定,加咗啲睇重內政,名主層嘅組織化,強化對工商業者嘅管理,同埋建立交通制度之類嘅行政,並強調主從之間報恩嘅奉公關係.


text:
當時,有一架巴士行駛得唔係好快,而突然間有一架電單車係巴士後面迎頭趕上,直沖我同佢既方向.於是我第一時間自然反應就將Christine同自己拉返入行人路.
Christine:
我:
依一個時候,我同Christine仲未驚暈未定.到我醒一醒時先知道自己拖住Christine既手.而我依個時間就同Christine對望左一陣.
我: (我縮開左手)
Christine: (有少少失望)
我:<(令令頭)當然唔係啦…只係我唔配同你一齊,其實我好鍾意你,但係真係唔敢同
你講,怕以後連朋友都無得做.>
Christine:<(眼濕濕)咁你以往可唔可以拖住我,唔好再比我受傷害呀!依個世界只
有你先令到我知道咩野叫做幸福同埋溫暖!>
依個時間我就輕輕拉埋我身邊攬住左佢,正式向世界宣布我同Christine開始拍拖.
我突然間覺得依個世界好溫暖!因為我生命中多了Christine.真係令我難以置信.我依一種性格,上天總係要我付出好多感情,但係收獲真係每次都係好少.總要我吃好多感情上既苦.但係今天突然間給我賞賜!仲係一個我突然降臨,突然又消.最後又能夠再重遇.雖然過程經歷過驚喜hristine mr
,希望,失望!但係最後也讓到我同佢嘗到同甘共苦既時間.
係銅鑼灣既鬧市中,我拖住Christine係條街度行.係一個聖誕節浪漫氣氛下.能夠同自己喜歡既人漫步.依一種情景,我覺得世界只得我同Christine咁.或者岩岩拍拖既戀人.就係好想依個世界只係存一個人.依個人就你心愛既人.我世界好肯定只有一個人可以站得住.依個人就係Christine.
Christine :
我:
Christine :
我:
Christine :
我:
Christine:
我:
Christine:
我:
Christine:
我:(UP 頭)
Christine:<依一晚,我一個人唔想咁早返屋企,於是去APM 行.但係無乜心情去買
野.因為我真係好唔開心!因為,依一日係我同Wilson分手第7個月.亦
加上我份外想起Jenny.我成個人都係有D心不在焉.去到櫃員機襟錢.
點知襟多左5000蚊.其實我只係想襟500蚊.於是我就行去渣打銀行存
返入去.一出來,就落好大雨.我就等停雨,我見到好多情侶係我面前行過,
我真係好羨慕,點解佢地咁幸福!可以風雨同路,而我就要一個去經歷呢?我望
住個天講:可唔可以好似佢地咁呀?比一個人同我渡過.當時~我只係係度呻下.
無乜特別.點知,五分鐘後,你就出現.仲遮我去買”姐”.>
我:
Christine:<^^ 你遮我當然深刻啦,依個世界都仲有好心人.大約無見你一個到啦.突然間阿姐
叫我去觀塘分行度幫佢手攞少少野,然後先返去我地間行.我平時會係藍田地鐵站
度搭車.依一日我特登要落去觀塘.點知見到有個傻仔係度淋雨喎?當我見到你,我形
容唔到依一種感覺.不過我覺得係巧合!想起你遮過我,我梗係要遮返你當報恩囉.>
我:
Christine:<係呀~傻瓜.諗住同你只係巧合,點知無啦啦係分行見返你喎.點解依個世界咁細既.
從來都無諗過~~係第三次見係你,我都有諗過會唔會上天派你落來呢?但係~我對你未
有Feel!亦唔知係一個咩野人.加上我感情係一個極慢熱既人,所以,我好怕D男人好主
動,喉琴.>
我:
Christine:<係同你最後一次相遇既時間之前,我覺得人生好寂寞!身邊真係孤獨!返工,放工.有時諗
不如死左去仲好過啦.人生,點解咁寂寞既.我好想搵人去分享,好想搵人陪我渡過依一
個時間.我覺得每一日好似度日如年咁.我覺得人生真係好失敗.直至,係最後一次遇上
你,我係架巴士上面,因為八達通無錢好旁徨.你好似天使咁再一次降臨.我形容唔到依
一種心情,我既感覺話我知,總係我旁徨無助既情況之下就會係我面前出現.當然我都心
存戒心.但係同你巴士傾計後,我直覺覺得你唔我平時我識既男仔.同你相處真係好舒服.
經過文化中心,觀塘碼頭.我對你感覺越來越強烈!我真係覺得你就係上天派落來既天使.
^^>
我聽完真係好振憾.我真係相信緣份係上天註定!一切既安排真係令我難以相信.
更令我想起阿靜既說話:

對住Christine,我真係從來唔敢刻意去做,只係見步行步.我係度諗:如果我係去台灣後走上佢OFFICE比野佢,可能今日做故事已經唔同左.如果我唔佢人生最失意時出現,係巴士上我只係一位過客.
如果唔係有架電單車沖出來.我真係唔敢去拖住Christine,唔敢同佢去表白.我難以形容心中既驚訝!因為世界上既事,我知道有一D野,但係永遠都會點樣來.就好緣份咁.好多人都知道有緣份,但係緣份點來,真係無人知道!
Christine:
我知道Christine好想我比個答案係佢.但我諗左一陣,我唔應該去欺騙佢.
所以我…
我:(令令頭)


text:
見隔離評沙田嘅重組方案屌得咁過癮,忍唔住都想抒發一下悶氣,抒發一下作為一個野生大埔仔,見到呢份期待已久嘅重組路線方案係幾咁失望.
是咁的,話說眾所X知九巴區區都搞埋啲咩重組方案,拿開初我哋不如睇睇九巴同運輸署係點講重組目的嘅.
◆增加更多點對點的特快路線服務
◆拉直迂迴路線,方便乘客更直接到達目的地
◆參照屯門公路轉車站的模式,善用現有位於主要幹線收費廣場的巴士轉車站,以及於各區的巴士總站及主要巴士車站設立大型轉車站,並改善其配套及提供更多轉乘優惠,為乘客提供更多路線選擇
◆整合,減少甚至取消使用量嚴重偏低的巴士路線,有替代交通工具而又與其他路線重疊的巴士路線,而所騰出的資源可投放到新開辦或需求高的路線
聽落好似唔錯咁.姐係如果成件事係cut左啲廢線呀載空氣線呀去開啲多人坐嘅路線,係何等嘅皆大歡喜呢.不過自從北區重組令區內居民怨聲載道,換嚟一架比取消左嘅東九龍線70X更載空氣嘅過海373A線之後,大家似乎對所謂嘅區域重組都多左份戒心.結果隨後嘅元朗,葵青,以自近日輔仁熱傳嘅沙田都聽聞bam左九巴嘅果堆只cut線cut車毫無改進嘅方案.雖然都叫做巴膠,以我對葵青區嘅少少認識,夠膽講葵青果份絕對稱得上為災難級.不過今日講嘅係大埔吖嘛,葵青果份自己睇啦.
講返大埔,究竟九巴想係大埔搞啲乜?
作為區內名勝嘅71K,相傳兩邊總站太和同大埔墟站呢,人類爬行嘅話好似話係會快過呢部71K嘅.當然呢部71K唔係真係俾你游車河(事實係好多無聊人,包括我自己,會坐足全程,個人認為無坐過全程71K無資格叫自己做大埔人囉.),主要用途就係俾各條屋邨,尤其富亨同富善啲公公婆婆坐去新街市(大埔墟綜合大樓)買餸,以及係作為區內那打素醫院嘅接駁嘅.除此以外,作為大埔孤島嘅富亨邨(稍後將會另文詳述此孤島)有好多乘客都用佢嚟接駁其他區外線,雖然通常都會等到變化石.
話說九巴就想拆開兩條分別叫71C同71D嘅區內線去代替佢:
圖片來源:區議會文件
大概係將原有路線拆做東西一條,南北一條,將唯一穿梭區內嘅71K就咁拆開左.但係就引發左以下問題:
雖然唔係住富善,但係富善的確有唔少人會搭71K,以學生客同買餸客.計劃如果實行的話富善街坊將不能一程車去到大埔墟,而要先坐71C去富亨,然後再轉乘71D.講真,邊個會咁做?講緊行條回頭路做所謂轉乘,最大問題係兩條線班次都做15分鐘,一個唔好彩兩邊等車都無左半個鐘,邊個會同你九巴癲?
好多組合,包括廣福來往太和,富善來往運頭塘,都會無左直接嘅路線.啲公公婆婆想話去下社區中心,又或者係約下人去其它屋邨飲茶呀打麻雀呀,難上加難.
拿大埔就眾所周知,富亨係最偏僻最交通唔方便嘅(總之稍後將會另文詳述此孤島).咁正路計富亨街坊點都應該會有架接駁車,類似北區車海式嘅273A做接駁.只不過事實係咁多年大家都係靠無轉乘優惠嘅71B,以及等到下年都未有車仲要兜勁耐嘅71K做接駁.
而係呢個方案入面,估佢應該係目標用71D嚟運載富亨街坊出廣福搭車.但仆街就仆街在,第一,班次無改善,依然係十五分鐘一班,依然等到變化石.
最大問題係,呢個作為富亨人真係唔撚講粗口都唔撚得,屌你老母連富亨巴士站都唔撚入你想點撚樣呀?
拿咪撚話我屈鳩佢,放大嚟睇,佢就係富亨對出一段頌雅路飛過,完.富亨街坊要坐車,就要係橙色呢兩點嘅位置上車.問題係入啲果幾座真係要行到無雷公咁遠先坐倒車囉.唔好睇少入唔入巴士站呢段距離,講緊絕對係有五分鐘嘅步行距離.如果富亨好似其它邨有幾條巴士線揀都話姐,偏偏對外線得一條,大部份時間都必須轉乘,呢個設計我真係諗你唔撚明囉九巴.
兩條線設計都用單層巴士,姐係其實用單層巴士就唔係問題嚟嘅,如果你班次做到最少十分鐘一班嘅話.
另一個主要變動就係72X線改行青沙公路.為左測試今日特登日間搭左程72X出旺角,廣福邨出發半個鐘唔洗已經到旺角鐵路站嘅巴士站.改行青沙唔係問題,但計劃中九巴竟然想將佢兜大角咀,以及改為類似循環線運作.WTF.
第一,計劃中無視現時旺角道嚴重塞車嘅問題,仲繼續塞入去兼將果度改成主要上落客站.需知道旺角道塞車係比彌敦道更嚴重,佢設計上仲話要俾司機有需要時駛上旺角東站休息,我夠膽講係旺角道經洗衣街果邊要揸上旺角東站,再揸落嚟去返旺角道上客,即使唔停車呢度來回講緊一定會用左二十分鐘.咁改嘅用意到底係乜,我真係完全唔明.仲有,兜大角咀一段路,燈位又多而且塞車問題又係嚴重嘅,玩下手由落公路去到旺角道唔見左半個鐘,夠原線由廣福出嚟.姐係如果你要浪費時間嘅,我寧願你行荔枝角道果邊過黎,仲可以順手做埋麗閣,深水埗,太子一帶,以及旺角段嘅彌敦道,保證大埔居民拍手叫好.
只不過大埔就有一條半滄海遺珠嘅路線,72,來往長沙灣至太和,作為毒撚兼最鍾意出深水埗hea嘅小弟經常乘搭,貪佢一程車去到黃金高登一帶,食返個豆花米線同囍囍雞髀真係人生一大快事(深水埗毒撚美食第時再講).只不過路線係大埔人眼中比較迂迴,嚴格嚟講全程不經高速公路,先經中大一段嘅大埔公路,後落瀝源沙中(回程更會經大圍美林),再行馬騮山一段大埔道落深水埗.作為常客嚟講,可以評論一下72呢條線,
首先,越嚟越多人搭係事實.平日72非繁忙時段都大約可以坐滿窗口位,假日來回方向更多數坐滿,而繁忙時段每日返工時間返大埔,深水埗尾站九江街更加係登車困難,經常頂閘入大埔.之不過班次依然無大改進,維持15-25分鐘嘅水平.
但今次重組入面,72並無改路,只係將九龍總站延長至美孚.作為常客,72行大埔公路大埔段會比吐露港慢少少,但問題不大,而沙田段大埔道其實係幾快,如果講黃金高登果邊的話可以講絕對比行青沙快.真正問題在於沙田區一段.回程於沙田區由美林邨至新城市至禾輋邨一段起碼行十六七分鐘,相對直接行公路其實慢唔少,如果唔行沙田一段其實72線由大埔出深水埗應該大約半個鐘可以完成.然而九巴似乎忘記區域性重組其中一個主要目標-拉直迂迴路線,方便乘客更快到達目的地,但服務大埔至深水埗嘅72竟然繼續反其道而行之,繼續兜沙田.大佬,咁做嘅話條線梗係唔夠人搭啦.正正常常來往大埔至深水埗嘅話,點會唔夠客?72沙田段來往深水埗,太子一帶有更平嘅81,86,大埔來往沙田亦有72A,73A,諗唔明點解仲要大埔出西九龍嘅車兜落沙田,浪費大埔人時間俾沙田叫兩飛囉.
計劃中相信最大爭議係74A線嘅取消,同埋將來往大埔至大圍嘅72A大幅縮減班次,離譜到開一個鐘一班.大埔公路嘅居民今次真係想唔同佢反枱都難,七年前取消去佐敦嘅70,北區重組就縮73A,而家取消埋去九龍東嘅74A都算,仲要將接駁車72A都cut到幾乎半取消咁制,癡撚線.
74A要取消唔係問題,但係74A同72A加埋cut走左十三部車,到底去左邊度?九巴陰陰濕濕咁,乜嘢補償都唔做就想cut資源慳錢,荒天下之大謬.74A嘅取消將會令運頭塘邨,太和邨失去出九龍東嘅巴士,運頭塘更係唯一一條出市區嘅車.連帶沙田同大埔亦會少左架入九龍灣工業區嘅直車.為表誠意,九巴會開特別車收工時間九龍灣工業區返大埔,三班咁大把.以表補償,九巴仲計劃將307非繁忙時間延長至太和,不過廢話,當然啦車就唔會加,以後大埔中心巴士站嘅乘客,包括富善富亨嘅街坊以後預時間搭307成為絕響.
而線王74X嘅乘客,唔好意思,大家引頸以待嘅飛彩虹鑽石山九巴將會繼續扮乜都睇唔到,扮無發生過,係咁二收工時間開兩班車(仲要係原有資源)塞住你把口,大家繼續日日收工頂閘焗兜浪費時間直到永遠.應該更好地運用嘅75X不作任何改動,當然啦今時今日嘅九巴唔改好過改就係真嘅.
64K特別線嘅改動嚴格嚟講影響唔算大,不予置評,過海線307改動已經講左,值得一提嘅係九巴計劃將早晨特別線307A,B,以及新增嘅C改行青沙西隧.令人擔心嘅係,朝早新城市外一段高速公路日日都塞到仆街,怕且即使307ABC同將來嘅272X,只會陪塞埋一份.講到呢度我真係唔明,究竟九巴係咪將青沙神化得太過分?乜柒都話要改行青沙?
未只呀,連朝早得一千零一班由富亨經深水埗出長沙灣嘅272P都要改行青沙,最on9嘅係仲要改行科學園,都唔知為乜鳩?大埔人有幾多個會特登比出九龍價錢特登等你呢一千零一班車同你係科學園落車?都算,條路線竟然騎呢地改總站去葵興,由青沙,落長沙灣,經美孚,去葵興.聽都覺得on9啦.
又試想像,邊個會同你特登等呢一千零一班車,放棄方便快捷嘅73X城隧轉車,而同你兜科學園,長沙灣,美孚,去葵興?定只不過要為左所謂“完成轉車站網絡”而搞場咁嘅大龍鳳?相信答案都呼之欲出啦.最慘係搭呢班車去深水埗返工嘅街坊,成半車人做炮灰犧牲左,要同你係經已被九巴神化嘅青沙轉車站轉286X.
嚴格嚟講,大埔弊病同沙田都差不多:應改的不去改,不應改的卻改得亂七八糟.居民真正訴求無人理過,呢堆講到真係口都臭.
271來往尖沙咀,佐敦,油麻地至富亨,係區內其中一條最重要嘅路線.然而九龍區總站廣東道無站長管理兼塞車嚴重,導致班次極度不穩定,一係嚟一抽車,一係等一個鐘,無人理.
大埔唔似隔離沙田可以有條全日嘅682去港島東,但繁忙時段嘅307P就早晚爆廠,供不應求.而且太古城,西灣河一段,依然係對外空缺,有需求無供應,無人理.
北區坐擁76K,77K,276,276A,276B,276P六條來往新界西嘅路線,然而大埔今時今日都只得一條坐到2046都未到元朗,兜山路嘅64K.全車成百人去元朗果啲日日焗兜,究竟浪費左幾多時間?路況所限,64K只行到細車,客就多多,已經無鐵路競爭,九巴照樣唔理.爭取多年,毫無成果,無人理.
睇呢幅大埔市區圖就會明白.全大埔嘅對外路線基本上由大埔中心起都採用黑色呢條走線出吐露港(75X行走寶湖道),而富亨邨,富善邨,太和邨,運頭塘邨則完全被忽略.太和,運頭塘姑且與港鐵站為鄰,富善則有免費接駁港鐵巴士K17,以及都有73X,75X,271,網絡都可以接受.但區內嘅富亨邨,交通網絡相對區內其他區域則是完全過分地不平衡.
富亨開邨至今,只有271一條全日對外線.然而271區內走線迂迴,由富亨開車去到廣福上公路足足用左二十分鐘,以富善一段最浪費時間.接駁線配套亦差,富亨係全大埔唯一一小區無免費鐵路接駁巴士(俗稱K巴)來往大埔墟站,富亨街坊日日來回比成八蚊搭班次不足,而且停站多多嘅71A去港鐵站,哀哉.而71K,以致將來71C,71D嘅問題上面講過,不再詳述,綜合而言難怪富亨被區內人稱之為“大埔天水圍”.
個人覺得,住富亨慘撚過住天水圍.(利申:真係住富亨)
拿,我夠膽講,以下落嚟嘅建議我唔夠膽講係最好,但相信好過九巴方案.
區內線,71C同71D唔係唔得.但既然cut左成十三部車,真係唔可以加落區內線強化接駁?十分鐘一班,最低要求.你要人轉,你都做密少少,好嗎?
不過咁,轉乘不是萬能,建議大執以下路線,九龍東及九龍西分兩組進行.
第一組:74X,75X
既然要cut 74A,既然要轉乘,請俾多個選擇街坊,唔該.74X可保持現有區內走線,唯改行寶湖道代替廣福道.
而75X,則改成區內其他區域嘅九龍東線,走線如下
九龍段走線不變,唯區內改為太和作總站,服務太和邨,舊墟,大中部份,富善及富亨街坊.來回走線儘量以行大路為主,應該可以比271由富亨至廣福走線快.
凈係去到九龍城?互轉吧,74X/75X大老山互轉.
第二組:72/72X(272X)
人類已經阻擋唔到九巴將路線改行青沙嘅決心.既然係咁,就一於擺埋72上青沙.72跟上圖走線,改行吐露港公路,青沙公路,後跟286X由海麗,西九龍中心,長沙灣至美孚.青沙轉車站網絡唔洗多講,之後點轉都得.272X繼續跟72X現時區內走線,但可考慮改行荔枝角道至旺角.
其餘嘅,首先72A唔該唔好cut車,相反以取消74A嘅資源加兩部俾大埔公路一帶居民做轉乘,轉做主力接駁,咁居民就算無左部直車,有部頻密嘅轉乘都叫執返隻吉,而唔會係取消九龍直車再陰乾接駁車咁弱智囉.而大埔走線則可改跟74A現時大埔走線至海寶花園一帶,轉入大埔中心後直至工業邨,沙田則改經源禾路一帶及改經沙中以覆蓋原有72線撤出沙田漏洞.如此一來,運頭塘街坊繼續有車搭,大埔工業邨以及大埔公路一帶亦有更完善接駁.
而服務荃灣一帶嘅73X可以無需改線,但早晨線273C/273P則可考慮將其中一條改跟74C,擴大服務範圍覆蓋富亨,大元邨,新興花園,而無需兩條路線重疊走線,造成資源重疊.
如此一來,大埔各小區都可有來往九龍東,西的路線,接駁亦更完善,74A的取消亦可令九巴出少幾部車,總算大家都有賺.
不過咁.我都知九巴唔會咁好死.總結嚟講九巴都係想借重組為名,慳皮為實.只不過希望九巴高層可以明白,其實有好多情況下,開源比節流更有效益,起碼都一邊開源一邊節流,而唔係得節流囉.收手啦,咁落去其實只會每區都bam,浪費大家時間,資源繼續浪費,何必呢?


text:
中環出更:馮國經徐立之 老友歎咖啡
摯友之間,就算幾忙都好,都總會抽啲時間見吓面,聯絡吓感情.早前一個下晝,卓妮行經中環歷山大廈,見到利豐集團主席馮國經同香港大學校長徐立之兩個大忙人,坐喺一間餐廳內,一邊歎咖啡一邊高談闊論,坐足接近一粒鐘至離開,臨別前仲深深地握手道別,睇嚟交情不淺.
當日下午三點左右,卓妮經過唔少名人都鍾意光顧嘅歷山大廈COVA餐廳,見到馮國經同徐立之兩個人忙裏偷閒,坐喺近住走廊,位置較開揚嘅四人枱歎下午茶.佢哋冇叫到嘢食,只係柯打咗兩杯咖啡慢慢歎.
馮國經○二年卸任港大校董會主席,徐立之啱啱喺同年做校長,兩個人前後腳喺港大任要職,估唔到都咁老友.
好有默契冇爭埋單
坐到咁上下,兩人見時候不早,就舉手示意侍應埋單.馮國經主動掏荷包畀錢,身旁嘅徐立之冇搶住埋單,反而用手托住個腮,靜靜咁等對方找數,好有默契.離座之前,二人依依不捨,好用力咁握住對方隻手道別.卓妮記得馮國經嘅辦公室就喺歷山大廈,所以徐校長先送對方搭升降機上樓,然後一支公離開.
卓妮上前同徐校長打招呼,問佢哋頭先喺度傾緊啲乜嘢大計?佢就話冇乜特別話題,天南地北乜都講一餐喎.佢仲話自己同馮國經係老朋友,一向都有定期見面,見大家都鍾意飲咖啡,所以咪約喺呢間餐廳見面囉.
卓妮
贊助商:


text:
今次全民公投依家超過70萬人投左票,但係我仍然見到有班有號召力既人話因為呢個投票唔係五區公投所以投都無用,叫人唔好投.先唔講佢呢班人既睇法岩唔岩先,上次五區公投又好有效果咩?點樣令到新既五區公投唔會重蹈2010年五區公投既覆轍?
2010年五區公投雖然有58萬人投票,數字聽落唔細,但係其實效果好多人都覺得好差,甚至好多人係話自己打飛機咁.跟住又俾啲保皇派話浪費公帑,又話阻住地球轉咁.當年既公投只係叫到自己選民既一半投票,對泛民黎講其實呢個戰果唔係話咁有意義,唔係話咁受重視.
小弟既宅又毒,唯獨喺世紀帝國學識一樣重要既知識,就係永遠唔好揀喺自己領地做戰場!相信大家都知道呢樣野係有幾消耗自己既資源!繼上次五區總辭之後,就規定左啲議員唔可以靠自己從身再選過.如果今時今日搵五個議員辭職,再上五個名不經傳既人入立法會,其實之後泛民個危機好大!所以如果話要泛民再次啟動五區總辭公投,我個人唔係幾同意,亦唔覺得用呢種方法搞出黎既五區公投會比2010年嗰個有意義有效得多,最後可能一樣都係似打飛機.
咁點樣先可以令五區公投變得有意義?點樣先可以迫到更多人投票?點樣先可以唔會好似自己打飛機咁?
我既答案好簡單,就係將個戰場,放喺保皇黨既陣地度,佢地係唔可以唔參戰.
「嘩!咁點樣迫對方開戰先?上次佢地都全體杯葛搞到投票率極低啦!」
當年五區公投既方法係有五個議員辭職,之後再搞一次立法會選舉等佢地重身當選.只要立法會突然有空缺,立法會就要就呢啲空缺進行補選.如果要將戰場放喺保皇黨度,其實個方法唔難—-只要令佢地五區都有議員出缺就可以.聽落無咩可能,但係其實呢五區咁岩都有啲潛力股可以拉佢地落馬.
新東:葛珮帆(假學歷)
新西:梁志祥(涉黑)
九西:梁美芬(種票)
九東:陳鑑林(盛事基金做假數)
港島:王國興(2004年涉偽造文件)
只要成功拉呢五個議員落馬,就算只係拉到部份,保皇黨就唔可以唔接戰,因為唔接戰既話啲議席就會落入泛民既手入面,立法會入面啲事務委員啲主席又會比泛民搶番,咁搞法對保皇黨黎講係好危險既事.因為最壞打算係拉到5個之後,直選泛民對保皇比例係23:12,減埋個曾鈺成之後,泛民喺直選議席會多佢一倍!泛民喺政改個否決權會變得更堅實,而通過假普選政改方案既難度亦會變到極低.
所以只要拉倒一兩個保皇派,佢地就只能全力接戰,因為每多一個泛民議員入左立法會,中共成功拉攏邊緣泛民支持假普選嘅機會就會大大減低.而且保皇派亦覺得比多泛民新人左立法會會有好大風險.因為班新人喺呢幾年建立左啲名聲,對泛民呢啲打個人魅力嘅政黨黎講係非常有利.咁嘅情況底下,佢地唔參戰都唔得,只要佢地全力參戰,泛民選民就唔可以覺得贏硬就唔投票,咁投票率就一定會好高.
「泛民再次五區總辭係好不智?」
長毛係社民連大佬,個個都好尊敬佢,佢可以做新東票王,但係去到吳文遠同亞牛呢啲唔係咁出名既社民連高層得票可謂極為慘淡.因為香港選民唔係好似英國美國甚至台灣咁,香港選民係睇人睇票,唔係睇政黨投票.咁嘅文化就搞到好多老屎忽坐左喺個高位度唔肯亦唔敢落番黎.如果要再搞一個總辭公投,可能令班打混政壇十幾年既政治明星消失左幾年,對泛民黎講可謂元氣大傷.
但拎保皇派個議席又唔同講法,雖則話就話泛民會派新人入去選,但喺建制派參與底下,泛民選民就知道呢次嘅五區公投一定係非贏不可,一定會齊心投落呢幾個泛民嘅新人度.咁呢五個人即時就會變左嗰區最多人投票比佢嘅新人,對佢地同佢地政黨嘅發展係非常有幫助!起碼都會整到班出左名既人過幾年接替班老屎忽.
所以計我話用保皇派嘅議席推五區公投,先係最有意義嘅方法.因為一定多人投,投票率高,成本低,代價低,後續利益強大,對方亦無辦法用浪費公帑為由攻擊投票.如果保皇派全力接戰而全數落敗,活動意義就變得極有象徵性,咁嘅五區公投先至有說服力,結果個景象就會突出香港人想爭取民主嘅人係有幾多!咁嘅五區公投,就唔再似自己打飛機!
咁應該點拉呢5位潛力股落馬?最好就係叫好有網上號召力,好支持搞五區公投嘅嗰班人呼籲全民搜證全民舉報嗰五隻野.唔係話將個責任推落佢地度,而係最支持五區公投之餘,佢地又係最有能力號召到起底神手做呢啲咁高難度既野.香港既五區公投靠曬你地啦!


text:
- 银川市政工程与环卫机
- 提供市政工程与环卫机,银川市政工程与环卫机,银川市政工程与环卫机价格,银川市政工程与环卫机报价,银川市政工程与环卫机批发,银川市政工程与环卫机网服务;可以在市政工程与环卫机,银川市政工程与环卫机,银川市政工程与环卫机价格,银川市政工程与环卫机报价,银川市政工程与环卫机批发,银川市政工程与环卫机网上免费发布市政工程与环卫机信息
- 周边银川市政工程与环卫机
- 银川市政工程与环卫机石嘴山市政工程与环卫机吴忠市政工程与环卫机固原市政工程与环卫机中卫市政工程与环卫机广州市政工程与环卫机深圳市政工程与环卫机珠海市政工程与环卫机汕头市政工程与环卫机韶关市政工程与环卫机佛山市政工程与环卫机江门市政工程与环卫机湛江市政工程与环卫机茂名市政工程与环卫机肇庆市政工程与环卫机惠州市政工程与环卫机梅州市政工程与环卫机汕尾市政工程与环卫机河源市政工程与环卫机阳江市政工程与环卫机清远市政工程与环卫机东莞市政工程与环卫机中山市政工程与环卫机潮州市政工程与环卫机揭阳市政工程与环卫机云浮市政工程与环卫机西安市政工程与环卫机铜川市政工程与环卫机宝鸡市政工程与环卫机咸阳市政工程与环卫机渭南市政工程与环卫机延安市政工程与环卫机汉中市政工程与环卫机榆林市政工程与环卫机安康市政工程与环卫机商洛市政工程与环卫机昆明市政工程与环卫机曲靖市政工程与环卫机玉溪市政工程与环卫机保山市政工程与环卫机昭通市政工程与环卫机丽江市政工程与环卫机普洱市政工程与环卫机临沧市政工程与环卫机文山市政工程与环卫机红河市政工程与环卫机西双版纳市政工程与环卫机楚雄市政工程与环卫机大理市政工程与环卫机德宏市政工程与环卫机怒江市政工程与环卫机迪庆市政工程与环卫机
- 友情链接联系QQ:1272353717


text:
炮姐x当麻子同人漫画在线漫画第1话第19页No.19/All.36支持键盘快捷键浏览:-上一页-下一页-全屏
- 错误报告
- 返回漫画
- 上一页
- 炮姐x当麻子同人漫画在线漫画第1话第1页炮姐x当麻子同人漫画在线漫画第1话第2页炮姐x当麻子同人漫画在线漫画第1话第3页炮姐x当麻子同人漫画在线漫画第1话第4页炮姐x当麻子同人漫画在线漫画第1话第5页炮姐x当麻子同人漫画在线漫画第1话第6页炮姐x当麻子同人漫画在线漫画第1话第7页炮姐x当麻子同人漫画在线漫画第1话第8页炮姐x当麻子同人漫画在线漫画第1话第9页炮姐x当麻子同人漫画在线漫画第1话第10页炮姐x当麻子同人漫画在线漫画第1话第11页炮姐x当麻子同人漫画在线漫画第1话第12页炮姐x当麻子同人漫画在线漫画第1话第13页炮姐x当麻子同人漫画在线漫画第1话第14页炮姐x当麻子同人漫画在线漫画第1话第15页炮姐x当麻子同人漫画在线漫画第1话第16页炮姐x当麻子同人漫画在线漫画第1话第17页炮姐x当麻子同人漫画在线漫画第1话第18页炮姐x当麻子同人漫画在线漫画第1话第19页炮姐x当麻子同人漫画在线漫画第1话第20页炮姐x当麻子同人漫画在线漫画第1话第21页炮姐x当麻子同人漫画在线漫画第1话第22页炮姐x当麻子同人漫画在线漫画第1话第23页炮姐x当麻子同人漫画在线漫画第1话第24页炮姐x当麻子同人漫画在线漫画第1话第25页炮姐x当麻子同人漫画在线漫画第1话第26页炮姐x当麻子同人漫画在线漫画第1话第27页炮姐x当麻子同人漫画在线漫画第1话第28页炮姐x当麻子同人漫画在线漫画第1话第29页炮姐x当麻子同人漫画在线漫画第1话第30页炮姐x当麻子同人漫画在线漫画第1话第31页炮姐x当麻子同人漫画在线漫画第1话第32页炮姐x当麻子同人漫画在线漫画第1话第33页炮姐x当麻子同人漫画在线漫画第1话第34页炮姐x当麻子同人漫画在线漫画第1话第35页炮姐x当麻子同人漫画在线漫画第1话第36页
- 下一页
- 下一章
- 返回首页


text:
話咁快,今屆世盃就踢到剩番8隊,睇番16強出線賽果,基本上全無爆冷,雖然唔少球迷都覺得班傳統勁旅贏得嚟冇乜說服力,不過小弟就唔係咁睇,反而覺得佢哋都具備冠軍隊應有嘅素質添!不過咁,鍾意刺激嘅球迷又唔使失望,一日「神奇哥斯拉」哥斯達黎加仲有份留低,一日都仲有驚喜!
喺小弟眼中,大熱門好似巴西,德國同阿根廷咁,如無意外都可以順利殺入4強.巴西對智利嗰場,唔少人都話「森巴兵」唔值得晉級,其實睇真啲,基本上佢哋全場控制大局,到互射12碼階段,更見到呢支5屆世盃冠軍展現出強隊應有嘅心理質素,「騰晒雞」嘅智利直頭比下去,所以今晚8強鬥哥倫比亞,照計都可以順利打入4強.
至於阿根廷鬥瑞士嗰場,「阿軍」嘅優勢就更加明顯,如果唔係對手門將「上身」,根本唔使拖到踢加時.只要美斯壓陣,憑佢嘅「靈光一閃」,要再進一步唔係難事.德國領隊勒夫用人排陣雖然勁騎呢,但若然曉姆斯及時復出,絕對有能力殺敗今屆仲未遇過真正考驗嘅法國.
遇強敵冇怯場堅持自己風格抵讚
唯一小弟仲未「參透」嘅,就係牌面上強弱最懸殊嘅荷蘭對哥斯達黎加!無可否認,「橙衣兵團」實力上一定超晒班,而且尹佩斯,史奈達同洛賓都係可以獨力改寫戰局嘅球員,牌面着數晒.不過有睇過哥斯達黎加比賽嘅朋友都知,呢隊波亦唔係好恰,雖然領隊路爾斯賓圖謙稱自己有心學莫連奴嘅防反足球,但「哥斯拉」踢落進取得多.上場鬥希臘,如果唔係到下半場踢少一個,絕對有能力喺90分鐘內KO對手.除咗拜仁雷斯大爆發,更重要嘅係呢班波已經踢起咗團火,對住強敵都唔怯場兼且仲可以堅持自己風格.若果荷蘭聽晚又踢番上場對墨西哥時嘅不濟表現,哥斯達黎加有望再創歷史.


text:
政情:鄉局組黨莫才靠嚇
新界鄉議局主席劉皇發上星期話,該局考慮組黨,構思以鄉議局名義出選立法會同區議會.不過佢嘅講法尋日被畀該局副主席林偉強篤爆,其實鄉議局根本就唔夠人才.組黨,真係談何容易!
三分一人冇鄉事背景
林偉強尋日出席一個電視節目時,幫手解說組黨嘅構思,佢話未來鄉議局個黨嘅成員唔應該局限於局方人士,因為佢哋依家局內有三分一人,包括顧問同執委都冇鄉事背景,又或者係非原居民,所以只要唔係同時戴住其他政黨頂帽,都可以代表參選喎.對代表參選者要求咁低,即係就算組黨成功,個黨都好鬆散啦,唔通發叔之所以話組黨,其實只不過用嚟嚇人,用嚟講數?
其實鄉議局過去已曾多次派員出選,好似林偉強咁,就分別喺九六年同九八年,參與過臨時立法會及立法會新界西直選,只係兩次都落敗,所以搞到發叔喺○四年要轉戰區議會界別,讓個鄉議局席位畀佢囉.當時因為加上民建聯嘅協助,先稍現鄉議局風光日子,一共四名有鄉事背景嘅議員,包括發叔,林偉強,現任行會成員張學明同大埔區議員李國英同時喺議會入面,但隨着該局同民建聯割裂,此情不再,鄉議局自此就繼續屈縮於功能界別.
林指建制派各有理念
至於依家喺其他政黨排緊第二,第三梯隊嘅局方成員,林偉強就呼籲大家要取捨,該局會招攬佢哋回巢,鄉議局亦有信心可於來屆立法會選舉穩取兩席.至於點解要組黨,林偉強就話因為依家啲建制派都有自己嘅理念,為咗鞏固票源會犧牲同僚,所以鄉議局一定要有更多代表喺議會,先可避免下情不能上達.
其實鄉議局嘅顧問的確有唔少人,不過弊在好似新民黨田北辰,自由黨田北俊及代表廠商會嘅林大輝等顧問,都唔係鄉事派成員.搵呢啲冇鄉事背景嘅人士嚟參選,又真係可確保佢哋以後會下情上達咩?預期個鄉事黨名存實亡,咁何必花咁多口水話組黨,所以睇嚟組黨之說都係用嚟講數居多.
贊助商:


text:
- 永州印刷板连接器
- 提供印刷板连接器,永州印刷板连接器,永州印刷板连接器价格,永州印刷板连接器报价,永州印刷板连接器批发,永州印刷板连接器网服务;可以在印刷板连接器,永州印刷板连接器,永州印刷板连接器价格,永州印刷板连接器报价,永州印刷板连接器批发,永州印刷板连接器网上免费发布印刷板连接器信息
- 周边永州印刷板连接器
- 长沙印刷板连接器株洲印刷板连接器湘潭印刷板连接器衡阳印刷板连接器邵阳印刷板连接器岳阳印刷板连接器常德印刷板连接器张家界印刷板连接器益阳印刷板连接器郴州印刷板连接器永州印刷板连接器怀化印刷板连接器娄底印刷板连接器湘西印刷板连接器宁远印刷板连接器祁阳印刷板连接器福州印刷板连接器厦门印刷板连接器莆田印刷板连接器三明印刷板连接器泉州印刷板连接器漳州印刷板连接器南平印刷板连接器龙岩印刷板连接器宁德印刷板连接器南昌印刷板连接器景德镇印刷板连接器萍乡印刷板连接器九江印刷板连接器新余印刷板连接器鹰潭印刷板连接器赣州印刷板连接器吉安印刷板连接器宜春印刷板连接器抚州印刷板连接器上饶印刷板连接器杭州印刷板连接器宁波印刷板连接器温州印刷板连接器嘉兴印刷板连接器湖州印刷板连接器绍兴印刷板连接器金华印刷板连接器衢州印刷板连接器舟山印刷板连接器台州印刷板连接器丽水印刷板连接器
- 友情链接联系QQ:1272353717


text:
引用:
原帖由 傅千紅(KIRA) 於 2011-7-1 16:00 發表
@@
你仲讀緊poly?
我係 UST grad, 之前教過幾間中學. 由於我無人脈兼且係男人關係, 依家搵咗好耐工都搵唔到. 最後搵到一份時薪30蚊既雜工 (點知入面有啲女同事被編去冷氣房做 paperwork, 有啲男同事就被編去做收貨同倉務, 夏日炎炎, 熱到爆炸. Diu! 同酬不同工, 男人既就辛苦咁多, 佢老味臭X!) . 嚟 PolyU 既原因係因為我無錢所以要搵平飯食. 我自己 CD 係因為港女唔會揀我呢啲窮鬼, 就算有 gf 我都無錢結婚買貴樓. 我記得喺幾間學校教書既時候有啲女同學同我講:"好靚仔", 有個夠膽死同我講"阿 Sir, 我可唔可以 date 你", 仲有個喺走廊衝埋嚟幫我扣鈕, 最後俾我婉拒. 就算我無女友我都唔會媾我啲學生, 因為咁樣係好唔道德. 然而呢個世界有好多敗類做埋哂呢啲事, 仲攪埋啲風化案, 攪到依家社會唔係好請男人. 今時今日約 gf 出嚟食飯想 go dutch 都難, 有幾多女仔會咁做? 請女友食一餐起碼幾舊水. 我依家一支公去 Poly 食平飯十一蚊又一餐. 再唔係又可以俾多六蚊行去尖東麥記嘆杯朱古力新地. 我 CE 21 分 AL 3C2D 想搵份七八千既都搵唔到, 出面啲工好歧視男人. 相反我妹會考 1 分都搵到分萬幾蚊既工. 佢就年年去旅行, 我就年年困喺香港. 今年 CE 煞科我諗住咗諗住攞 10A. 點知 CIT 係唔俾以前未考過呢科既自修生考 (我以前做 software development 上過電視又係微軟認證專業人員仲教過會考班, 肯定有A), 最後考得9科. 今次 Bio 又考得唔好. 我希望放榜攞六至七個 A 就算 (唉! 我都有學生攞 8A, 我仲水過佢!). 工又搵唔到, 無車無樓無女友, 所以 CD 係我最化算同最開心既唯一選擇. 我今晚晚飯打算到 KFB 用 coupon 食芝士雞腿飽 + 可樂, 都只係 11 蚊. 我諗到時肚餓起嚟都要嚟個 double. 所以今晚我個美式晚餐盛惠廿二蚊.
[ 本帖最後由 Daisy 於 2011-7-1 17:14 編輯
]


text:
全等
所謂二圖形之全等,言其同形狀而同小大;換言之,適變換之,可相疊而重合,此謂「變換」可含平移,旋轉,鏡射.
二圖形之全等,其角邊有所對應,可知其對應之角皆相等,對應之邊亦相等.反之,二圖形對應之角皆相等,對應之邊亦皆相等,則二圖形相全等也.
形狀同者僅能稱之相似,相似而同小大者為全等.
三角形之全等[纂]
夫三角形之性多耳,故欲辨二三角形全等與否之時,其法亦多也.
邊邊邊定理[纂]
定理曰:有三角形二,其對應之邊皆等,則三角形相全等.
或言:有三角形甲乙丙與三角形丁戊己,其對應邊甲乙與丁戊同,乙丙與戊己同,甲丙與丁己同.則三角形甲乙丙與三角形丁戊己全等也.
邊角邊定理[纂]
定理曰:有三角形二,中二邊與其對應之邊等,其夾角亦對應相等,則三角形相全等.
或言:有三角形甲乙丙與三角形丁戊己,其對應邊甲乙與丁戊同,乙丙與戊己同,其對應角甲乙丙與丁戊己同.則三角形甲乙丙與三角形丁戊己全等也.
角邊角定理,邊角角定理[纂]
其邊為二角之夾邊時稱角邊角,反之則稱邊角角或角角邊.
定理曰:有三角形二,中一邊與其對應之邊等,並有二角與其對應之角等,則三角形相全等.
或言:
- 角邊角
- 有三角形甲乙丙與三角形丁戊己,其對應邊甲乙與丁戊同,其對應角丙甲乙與己丁戊同,甲乙丙與丁戊己同.則三角形甲乙丙與三角形丁戊己全等也.
- 邊角角
- 有三角形甲乙丙與三角形丁戊己,其對應邊甲乙與丁戊同,其對應角甲乙丙與丁戊己同,乙丙甲與戊己丁同.則三角形甲乙丙與三角形丁戊己全等也.
勾弦定理[纂]
定理曰:有直角三角形二,其勾與對應之勾等,弦與對應之弦等,則三角形相全等.
或言:有三角形甲乙丙與三角形丁戊己,其對應角甲乙丙與丁戊己同為直角,其勾甲乙與丁戊等,其弦甲丙與丁己等.則三角形甲乙丙與三角形丁戊己全等也.


text:
摩洛哥王國(阿剌伯話:المغرب)係非洲西北部一個國.王國嘅東部同埋東南部同阿爾及利亞交界,南部靠近西撒哈拉,西部面向大西洋,並向北隔直布羅陀海峽同地中海同西班牙相望.1979年摩洛哥佔領西撒哈拉,不過佢喺西撒哈拉嘅權利一直未被國際上任何國家承認.摩洛哥認為交界嘅休達同梅利利亞應該係佢嘅領土,不過查實係由西班牙管轄.除阿拉伯文之外,喺摩洛哥境內重有好多地方語言,而法文同西班牙文亦被同時用.
歷史Edit
- 內文: 摩洛哥史
自50萬年以嚟摩洛哥所在嘅地方係非洲同歐洲之間嘅一條交通要道.考古發現證明呢度一早就有人住.最早喺呢度定居嘅柏柏爾人嘅來歷經已冇辦法考證.7世紀嗰陣,阿拉伯人嚟到呢處,重喺8世紀建立王國.中世紀時期喺呢度統治嘅朝代有啲係柏柏爾人,有啲係阿拉伯人.從15世紀開始,摩洛哥受到多個西方國家嘅入侵.20世紀初期嘅摩洛哥危機係導致第一次世界大戰嘅重要原因之一.1912年3月,法國佔領摩洛哥.1956年3月,獨立.[1]
中國古籍入便有關摩洛哥嘅較早記載,有宋人趙汝適《諸蕃志》「默伽獵國」.
政治Edit
摩洛哥係一個君主立憲制嘅多黨制國家,國王擁有比較大嘅權利.議會分參議院同眾議院兩院,眾議院325名議員由國民直接選舉而出,任期為五年.參議院270名由地方代表選出,每三年更換三分之一.
穆罕默德六世自1999年登基後加強國家嘅民主化,對內嘗試緩和貧困同保證社會治安,對外持相對緩和嘅伊斯蘭國家政策.摩洛哥係中東同歐美對話嘅一個重要中間人.
地理Edit
受副高控制同加那利寒流影響,形成乾燥嘅熱帶沙漠氣候;阿特拉斯山脈貫穿全國,當中圖卜卡勒山(4165米)係全國最高點.
54%嘅人口係城市居民.重要城市有:
經濟Edit
人口Edit
文化Edit


text:
小勝烏茲別克14分在手 南韓卜定機票踢世盃
大炒又好,煲魚生粥又好,最緊要都係食得出啫!好似噚晚世界盃外圍賽亞洲區一樣,A組嘅南韓喺主場小勝烏茲別克1:0,距離連續8次殺入決賽周僅咫尺之遙,至於B組嘅澳洲大勝約旦4:0,亦令排名升至次席,形勢都唔錯.
南韓上輪與A組最弱嘅黎巴嫩打和,搞到開賽前同烏茲別克同得11分,另外僅多伊朗1分,好在佢哋噚晚喺主場力克主要競爭對手烏茲別克1:0,所以只係虛驚一場,因為「太極虎」家陣已經有14分在手,距離連續8次殺入世界盃決賽周已經好接近,正路嚟講訂定機票下年去巴西都得架喇,至於輸波嘅烏茲別克就隨時要踢附加賽.
坦白講,南韓今場唔算打得好好,幾位球星好似李根鎬,李青龍同埋漢堡嘅孫泓民都係馬馬虎虎,唯一嘅入球亦係嚟自客軍烏茲別克擺烏龍,睇落真係一啲霸氣都冇,如果唔係對手尾段連番失機,南韓真係有啲危架!
澳洲炒約旦升上次席
澳洲就聰明得多喇,佢哋喺主場大勝約旦4:0,目前喺B組以7戰得10分反壓阿曼升上第2,有機會同篤定出線嘅日本攜手去巴西踢決賽周,不過B組賽事未完,之後仲要醒醒定定.
「袋鼠國」喺15分鐘就已經由比斯安奴打開紀錄,換邊後去咗美職聯搵食嘅卡希爾再入多球,76分鐘古斯拉開比數成3:0,加上尾段老牌後衛尼爾建功湊成4:0大捷,澳洲真係贏得好輕鬆.值得一提嘅係35歲嘅尼爾踢咗91場國際賽,今次先首度幫國家隊入波,呢位前布力般流浪後衛相信會感到老懷安慰啦!
其實澳洲今次對約旦都幾有爭議性,但焦點就發生喺球場外,而唔係球場內,事緣幾日前約旦隊抵澳,墨爾本機場嘅移民局官員拘留咗約旦教練哈麥德4個鐘,最後要勞煩到約旦足總傳真好多文件去當地,再加上大使館職員介入先至搞得掂,唔通連澳洲海關官員都幫手出招,如果真係嘅話,而家目標已達到啦!


text:
我夠樣衰啦
路咪要走 馬照跑舞照跳
每個人都有野係吸引人既
會唔會你有幽默感 會唔會見到你覺得好安心好舒服
我自從小學發生一件事 改變哂我 (件事到而家都冇人信)我已經由個刻比人話樣衰 我係中途出家架 我用左接近8年時間 由小學可以扮傻 扮唔識性 之後中學仲點扮 所以我由細個就好成熟 好識諗 既然樣唔係我專長 點解 我唔可以化為水 無孔不入 但有真心fd我真係真心對佢地
樣衰可以轉化其他野做優點 搵樣野去學習 不斷搵 覺得岩左就係個一方面不斷學 買個信心返來先
我都係咁 由正常四眼仔發生件事變樣衰仔 接受左 再鍊練我既幽默 咁多年來 一樣有d人鍾意過 各花入各眼姐
所以 人最難 係認清自己 接受現實 當你接受左現實 (我諗你睇樣咁重要 應該都係樣最難接受) 你就冇野輸
所以無論職場 情場 都要有自信同正能量
如果我係女.可能唔會鍾意樣衰 但就一向左走向右走定唔會鍾意負能量既人
利申 老處二十載
我真係冇優點
冇一樣野吸引到人,我冇朋友,冇人會係留係我身邊,D人連想見我一面都唔想
你有朋友我冇
你學到新野我唔得
我唔係一個話睇樣重要既人
我想講係好似我冇咩都唔得,學唔掂,又唔幽默,根本就係一件廢物,外表都冇就真係好冇用
心態改變一切 最起碼你要有自信心
唔一定要係樣呢
或者你上網睇下 墨西哥?毒販點殺人
有?人.點解有淋巴病 一粒粒
好多有怪病 冇飯食
你用感謝既方式 對番呢個世界
無天災 戰亂既香港 你既幸福係咩
你洗完面訓覺 聽日用一個任何野都係新既得到既心去做 就算無朋友 無同事又點 你仲有父母 你仲可以考順佢地 感謝佢地
你出街周圍好既環境 亦可以養下小動物 磨練你既愛心 童真 有咩唔開心同小動物講先
慢慢將你個心由黑暗帶返出來 之後用番正面態度同人講野 做到朋友咪留做唔到咪散
大把人電話薄幾百個電話 幾十個電話
真正交心有5個都偷笑啦 其他個? who
ing care 出來食飯鬥邊個勁拿虛榮感ja 如果長期你勁佢地唔會再出
起碼你身邊冇貪威識食 專for約 既朋友先
我地改變唔到人地諗咩 我有時同朋友出街 明明條女條仔 唔錯 甚至好過佢 佢都話人樣衰 正如尼采個痴線佬咁講 你要明白我點睇呢個世界無用 問題係你點睇
如果人人都話你樣衰冇用 係你點睇 你而家係克服緊自己 唔係其他人
Btw希望你有正能量 呢個係第一步


text:
好多謝法達既努力,我忍唔住想上水幾句
呢次我諗會係我最後一次上水 因為我唔想有其他人影響我真實生活
蔣薇放個後sms唔係來吧,係之前來吧提過一個cu cc既女仔
仲有,法達唔好再屌9來吧啦,因為你d料唔係100%正確,我唔想再一次上水澄清
神駒你可以繼續屌佢,因為我唔知你地以前既事
而來吧,對於一個女仔黎講,唱夠啦
被人爆資料被人起底對我黎講係一次傷害
來吧被人唱都會有傷害,而且d料唔是100%正確,佢又暫時唔出得黎澄清,我亦都唔會再澄清,我淨係想過我既生活,黃超林既事我理都唔想再理,來吧係叻但佢唔係一個堅強既女仔,所以停啦好嗎
總之來吧唔會再返黃超林身邊就ok啦係咪?[/quote]
ok,其實我昨晚已經唔係諗注來吧
我亦都有諗,我去到邊到要停止狙擊來吧
因為我都覺我咁樣狙擊一個女人係好小家
(妳地可以話我而家先講,而家去兜既)
佢係一手做成妳比超林害左成個人生既第二兇手
又出賣左妳咁多次,妳都叫我停手,我真係自愧不如
相比我個d就好小事,雖然佢冇為左自己做過既事,出黎道歉,但係我以後都唔狙擊來吧啦
妳真係個好女仔,我day 1行出黎撐妳
我今日終於可以講一句,我無後悔
我希望妳身體健康,以後過d好快樂既人生
好既說話我唔識講,一句:保重
(妳快趣d走......,一陣又有人作詩示愛
)[/quote]
最後果句
法巴
王絲
王絲今次希望你睇到啦
好好過新生活,將所有同田中有關的人事物都拋諸腦後
相信你經過今次都汲取左教訓,以後始終唔好將自己100% expose出來比人睇
害人之心不可有,防人之心不可無
宜家開始學習下愛惜自己,你個人價值係由自己訂架
最後祝你身心健康
仲有咩心結唔介意可以搵我傾下既
利申: 抑鬱半康復狀態+前心理學學生(好似係)


text:
摘要: 清理化粪池 抽化粪池 抽粪苏州隆鑫环保工程有限公司
摘要: 清理化粪池 抽粪 抽化粪池苏州隆鑫环保工程有限公司
摘要: 清理化粪池 抽粪 抽化粪池 抽污水 抽污泥苏州隆鑫环保工程有限公司
摘要: 污水管清洗 雨水管清洗 管道清洗苏州隆鑫环保工程有限公司
摘要: 管道清洗 污水管清洗苏州隆鑫环保工程有限公司
摘要: 清理化粪池 抽粪 抽化粪池苏州隆鑫环保工程有限公司
摘要: 清理化粪池 抽粪 抽化粪池 抽污水苏州隆鑫环保工程有限公司
摘要: 管道清洗 污水管清洗 雨水管清洗苏州隆鑫环保工程有限公司
摘要: 清理化粪池 抽粪 抽化粪池 抽污水苏州隆鑫环保工程有限公司
摘要: 清理化粪池 抽化粪池 抽粪 抽污水苏州隆鑫环保工程有限公司
摘要: 清理化粪池 抽 粪 抽化粪池 抽污水 抽污泥苏州隆鑫环保工程有限公司
摘要: 清理化粪池 抽化粪池 抽污水 抽污泥苏州隆鑫环保工程有限公司
摘要: 清理化粪池 抽粪 抽化粪池 抽污水苏州隆鑫环保工程有限公司
摘要: 抽污水 抽污泥 抽淤泥 抽化粪池苏州隆鑫环保工程有限公司
摘要: 抽污水 抽化粪池 抽污泥 清理化粪池苏州隆鑫环保工程有限公司
摘要: 清理化粪池 抽粪 抽化粪池 抽污水 抽污泥苏州隆鑫环保工程有限公司
摘要: 抽泥浆 抽污泥 抽粪 抽污水 抽化粪池 管道清洗苏州隆鑫环保工程有限公司


text:
Hi講起就令我諗返起, 幾個月前, 我同我個FRD去波鞋街買鞋
去最大個間NIKE, 我同個FRD睇中2對, 之後各自拎大家自己睇中個對去比條 7頭SALES
諗住叫佢地比我地試下啦, 跟住我地就話: 我地想要呢2對既US8.5試下唔該
條老7頭佢SCAN左我地1,2秒之後拎返我地比佢D DISPLAY鞋話:你地試左個款先啦
然後我地就以為 DISPLAY 個幾對咁岩係 US8.5, 我地就試, 一解鞋帶準備著上去
Hi AuntieUS10黎既
跟住我即刻轉個靚身問9佢: 呢對US10黎喎我地要US8.5
條老7頭又答多次:你地試左個款先啦
(佢個樣好向左走向右走寸) 我心諗:Hi今日平日, 間野咁向左走向右走少人, 你都咁向左走向右走懶?
之後我呆左,個頭向下CHOK左下
問佢:'我睇岩款先試,但係個SIZE唔岩我喎我點試?
個FRD同我一齊寸9個老7頭 : '試岩個款係咪又入去拎對US8.5比我地又試多次?咁傻的嗎既HAHA'
一齊恥笑條老7頭SALES
之後佢死死氣咁去拎2對US8.5出黎
試完之後我地一齊話幾向左走向右走好睇, 我FRD: '好好睇!買左佢啦一齊' 我答: 真係幾好睇
好,一齊買,去多倫多個間買
之後就話唔向左走向右走要, 就走向左走向右走左
走個陣望條7頭, 條7頭勁唔鋸咁側住個頭啤住我地
勁爽


text:
海豹
海豹係對鰭足亞目種海豹科動物嘅統稱,係一類身體成紡錘體型,四肢特化成鰭狀嘅動物,海豹個頭圓頸短,又無外耳廓,因為佢哋嘅臉部生得好似貓從而得名海豹,以區別鰭足亞目其他兩個科(海獅科,海象科)嘅動物.佢哋高度適應海洋裏面嘅生活,多數時間喺海洋裏面活動,遍佈整個海域,以南極沿岸數量最多.
常見嘅海豹有:斑海豹,豎琴海豹,冠海豹等等.香港海洋公園現時養咗兩種海豹:灰海豹同斑海豹.
食物同生態地位[編輯]
海豹係海洋哺乳動物,主要食魚,但要視乎品種而定.例如食蟹海豹主要食蝦,豹斑海豹反而係兇猛嘅捕獵者,會捕獵企鵝,甚至其他海豹.而住喺北極嘅海豹,亦係北極熊,殺人鯨同人類嘅獵物.
分類[編輯]
- 僧海豹亞科 Monachinae
- 僧海豹屬 Monachus
- 象海豹屬 Mirounga
- 羅氏海豹屬 Ommatophoca
- 羅氏海豹 Ommatophoca rossi
- 食蟹海豹屬 Lobodon
- 食蟹海豹 Lobodon carcinophagus
- 豹斑海豹屬 Hydrurga
- 豹斑海豹 Hydrurga leptonyx
- 威德爾海豹屬 Leptonychotes
- 威德爾海豹 Leptonychotes weddellii
- 海豹亞科 Phocinae


text:
政情:民記鄉事派 夾擊何君堯
各政黨已經積極為九月立法會選舉部署,其中民建聯喺新界西派三隊參選已成定局,加上最近我哋收到另一個消息,話部分元朗鄉事派成員同地區猛人已經決定全力為一位低調嘅商人助選.如果消息屬實嘅話,最受影響將會係有意循新界西出選嘅屯門鄉事委員會主席何君堯,將面臨民建聯及鄉事派兩面夾擊,隨時敗陣而回.
梁志祥富經驗樁腳多
對於民建聯會喺新界西出三隊參選,早前曾經傳出該黨副主席蔣麗芸會披甲上陣,但原來一切都只係幌子,真正會出選嘅係現任元朗區議會主席梁志祥.消息人士話,梁志祥除咗係區議會主席之外,仲係新界社團聯會會長,民建聯可以喺新界打穩陣腳,聯會功不可沒,加上佢喺地區直選經驗豐富,樁腳亦多,難怪可以雀屏中選,據講民建聯仲容許梁志祥掛埋聯會個名義去參選添.
最近我哋亦收到另一個消息,話部分元朗鄉事派成員同地區猛人已經決定全力為一位低調商人助選,呢位低調商人早前仲同一班支持者成立咗個組織,仲擔任組織嘅會長,擺明有心大展拳腳.雖然呢位商人嘅知名度唔高,但其實已經密密做地區工作,加上鄉紳動員為佢助選,對選情都有一定嘅幫助.
六隊競逐何形勢不利
有政界中人分析,依家肯定喺新界西出選嘅建制派已經有工聯會加民建聯一共四隊,剩餘嘅建制派選票唔多,如果低調商人真係加入戰團,情況對早已蓄勢待發打算出戰新界西嘅何君堯相當不利.消息話,何君堯喺啱啱過咗嘅星期日特登約咗班離島鄉紳食飯,離島屬於新界西範圍,據聞佢喺席上並冇講到選舉嘅嘢,但打好關係嘅用意就相當明顯喇.
當然,政治一日都嫌長,最終點擺位,真係要到提名截止日先知,但如果上述嘅選情屬實,新界西肯定就係繼新界東之後另一個極度混亂嘅戰場,到底各黨派及參選人點樣可以突圍而出,大家真係要靜候事態發展喇.
贊助商:


text:
絲絲講場:梁高美懿為嫁女 家庭旅遊泡湯
數數手指,恒生銀行(00011)副董事長兼行政總裁梁高美懿仲有個幾月就退休,不過退休後唔代表梁太會好得閒,因為嚟緊佢有一個大Project(計劃)要跟,就係佢細女嘅出閣之喜.
梁太做咗咁耐女大班,有咩大Project未做過,今次做岳母大人,一啲都冇擺款,反而好細心幫個女,完全用晒做女賓卡嘅細心穩健作風.點細心?佢話本來諗住搞個家庭旅遊,但發現好多地方唔去得,因為新娘子要保持最佳狀態,搞美食旅行團驚帶來太多誘惑,陽光與海灘就怕曬黑皮膚,可見梁太幾咁緊張呢個Project,亦深明女兒要靚靚咁出嫁嘅心情.
浦偉士:最少放假3個月
平時好少見到梁太嘅千金,記者淨係試過見到梁太翹住兩個囡囡嘅手,一齊喺馬場欣賞賽事.
梁太就快退休,好多老友都向佢「獻計」——唔係教佢做唔做官,係同佢分享點樣可以有個完美嘅退休生活,就連滙控(00005)嘅前大班浦偉士都畀咗啲心得梁太.
話說梁太前排喺欖球賽度撞到一班滙控嘅舊同事,例如艾爾敦,霍嘉治,林紀利等,仲有滙控嘅「神級」大班浦偉士添!
梁太話浦偉士向佢教路,如果退休嘅話,起碼要放番三個月假,放鬆一排,先好諗之後嘅去向.梁太都非常「聽話」,就算去唔到家庭旅行,佢都決定去澳洲玩吓,順道參觀吓當地酒莊.
講到退休有咩最唔捨得,梁太話最唔捨得恒生同事,因為大家都好團結,好似一家人咁;當然啦,恒生嘅蛇羹出晒名好味,梁太話已經向同事講定,退咗休之後佢都係恒生私人銀行嘅客戶,有蛇宴活動記得叫佢返嚟.
余詩韻
贊助商:


text:
- 银川折扣女装加盟
- 提供折扣女装,银川折扣女装加盟网,银川折扣女装加盟商,银川折扣女装加盟方案,银川折扣女装加盟店,银川折扣女装招商,银川折扣女装代理,银川折扣女装加盟服务;可以在折扣女装,银川折扣女装加盟网,银川折扣女装加盟商,银川折扣女装加盟方案,银川折扣女装加盟店,银川折扣女装招商,银川折扣女装代理,银川折扣女装加盟上免费发布折扣女装加盟信息
- 周边银川折扣女装加盟
- 银川折扣女装加盟石嘴山折扣女装加盟吴忠折扣女装加盟固原折扣女装加盟中卫折扣女装加盟广州折扣女装加盟深圳折扣女装加盟珠海折扣女装加盟汕头折扣女装加盟韶关折扣女装加盟佛山折扣女装加盟江门折扣女装加盟湛江折扣女装加盟茂名折扣女装加盟肇庆折扣女装加盟惠州折扣女装加盟梅州折扣女装加盟汕尾折扣女装加盟河源折扣女装加盟阳江折扣女装加盟清远折扣女装加盟东莞折扣女装加盟中山折扣女装加盟潮州折扣女装加盟揭阳折扣女装加盟云浮折扣女装加盟西安折扣女装加盟铜川折扣女装加盟宝鸡折扣女装加盟咸阳折扣女装加盟渭南折扣女装加盟延安折扣女装加盟汉中折扣女装加盟榆林折扣女装加盟安康折扣女装加盟商洛折扣女装加盟昆明折扣女装加盟曲靖折扣女装加盟玉溪折扣女装加盟保山折扣女装加盟昭通折扣女装加盟丽江折扣女装加盟普洱折扣女装加盟临沧折扣女装加盟文山折扣女装加盟红河折扣女装加盟西双版纳折扣女装加盟楚雄折扣女装加盟大理折扣女装加盟德宏折扣女装加盟怒江折扣女装加盟迪庆折扣女装加盟
- 友情链接联系QQ:1272353717


text:
From all families with two children, at least one of whom is a boy, a family is chosen at random. This would yield the answer of 1/3.
From all families with two children, one child is selected at random, and the sex of that child is specified. This would yield an answer of 1/2.
如果題目係「至少一個係男」, 就係=2/3
但依家題目係「已知其中一個係男」,咁就係=1/2
至少一個係男同其中一個係男有乜分別?
至少一個係男 : BB BG GB
其中一個係男 : BB BG GB
兩個都係講 o係全部可能事件 BB BG GB GG 之中唔計GG
其實毒孤求敗個答案係啱
其中一個係男同至少一個係男真係有分別
至於字義上我唔辯論 不過我認為其中一個絕對係解唔知第幾個係男 但亦無影響答案所以係1/2
我明白你個計法點黎
但一係你誤解題目 一係你理解 但推論有誤
我相信係後者 而且出事既地方就係你從其中一個係男引伸到所有包括一男既case 亦都即係多包括左BB呢個case
不如你自己諗下呢步推算有無問題先
如果用英文問會清楚既
one of them is a boy 同係有分別
不過以我所指 only one of them is a boy 個中文講法應該係只有一個係男 而唔係其中一個係男
只有一個係男當然好清楚
但你要諗既係 其中一個係男 到底包唔包括BB呢個case
雖然表面上BB裏面的確係有男係度, 亦符合其中一個係男既字義
但其中一個係男 另外既係唔知 又點可能包埋第二個B 呢個謬誤假設
次序根本唔重要 你如果唔知第一定第二係仔 第一第二係呢條無提過順序既題目裏面第一亦都可以係由細數起第二 完全唔重要
如果你真係跟返樹形圖 咪諗如果知既係第一個仔 但第二唔知 咪就係上半棵樹, 1/2
反之知既係第二個係仔, 第一唔知 咁前面性別咪唔知, 但後面知係B 總數都係1/2
兩者係一樣 相反BB完全無可能, 呢個只係你自然地隱含左既錯誤假設
或者試下如果將條題目引申去三個細路 已知兩個係仔 問最後一個係女既機會
如果用你方法數case數埋BBB, 最後答案好似係3/4
如是者當細路數量N越多 當知道N-1個係仔個時 最尾係女既機會會出現趨向1呢個同常理相違背既結果


text:
小櫻,hitman , prince James ,我用呢3隻一日過左一百關
不過D寶物全部一星唔知點解
你可以去直搗120
但我想D寶物3星,有咩方法?
係咁打囉
再唔係就等聽日寶物double 機會日
其實隻game 都幾無聊
剩係放小櫻在前面
之後後面不斷出hitman 同王子就過關
所以你可以delete game了
(你唔會明白隻game初出個陣有幾難, 有幾好玩
依家d新寵抽中隻勁ge可以瞬間爆機....
不如你試下只用3星ranger破100
見到 小櫻 hitman 王子 真係笑左
果時打大口唇,垃圾桶怪,難打到仆街
初期長時間都係靠青蛙熊大, 哈尼,同卡寵 史坦 ,sindy,雨雲同過左好多關
所以呢幾隻我真係會長keep,唔捨得賣! 後期用儲索,alice同假面,重要好辛苦4突佢地,加埋無神神有隻紅熊出場,加埋幾隻炮灰,去到摩天大樓至叫打得到
一路無課,抽又抽唔到好野,打咁耐只係抽過隻腸,包皮同浪花呢三隻神寵!
得條腸同包皮真係有d用,浪花無突真係無乜用
最大問題.....我諗遲d開121新版,d怪會係set得幾咁得人驚,因為而家d人神寵太勁,個個都幾十萬攻,百幾萬HP
我地呢類無神寵不課玩家,到時有排卡關


text:
當SonyM$發佈一堆3廠鬼佬game時
任記就發佈一堆1廠架仔game
咪令人有
任天堂既錯覺
(好似係)
任天堂明顯係只係針對某類觀眾
我就係想任天堂咁做, 唔好勉強自己做唔擅長既事, 只做自己擅長既事
講真, 比wiiu有PS4/XBone性能又點, 我唔覺得真機迷會買任系機
NGC當年性能唔係第一但都係第二, 有獨佔有大作一樣Stop la
今年E3任記實在比上年好太多, 至少終於知道任記想WII U係一部點樣既主機以及願景, 早兩年我懷疑任天堂自己都唔知自己想點
其實gamer冇我地想像中咁一刀切, 唔係真機迷就係休閒玩家, 仲有中間一部分對遊戲機有認識, 但又唔會對遊戲有超高要求(至少畫面上)既人, 我諗任天堂依家係想集中approach呢D人
退一萬步黎講, 至少任天堂仲會垂死掙扎求存, 盡量滿足返D機主, 唔似得M$話咁快放棄左一件當初吹到好大既鴻圖大計, 不過佢都唔想, 佢冇堅持到只係感到可惜
但咁衰既係部機稍為失勢就鋪定哂後路, 然後發佈會一隻新大作都冇, 淨係係度逐隻數indie game既SCE, 呢樣係最乞我憎, 點對得住首發支持你既機主?
,
以上係我對今年E3既個人感覺


text:
香港公共小巴
喺香港,公共小型巴士,又叫小巴,Van仔,係可以載16人嘅客車.自1976年起,香港法例第374章《道路交通條例》第23(1)條規定,政府可以用指令方式刊憲,規定全香港行駛嘅Van仔數目只得 4,350架[1].Van仔牌分紅色小巴同埋專線小巴(綠van)兩種.2006年,有小巴商為咗推翻呢條法例,曾經入稟高等法院司法覆核(案件編號:HCAL 93/06)[2][3],高等法院最後判小巴商輸官司[4].
目錄
小巴牌照類別[編輯]
紅色小巴[編輯]
紅色小巴係最初一類公共小巴,原本車身中間油條紅帶(所以行內俗稱紅色小巴為紅帶)以資識別.到咗1990年代,為咗畀車身多啲位賣廣告,運輸署將色帶改油車頂,「紅頂」呢個俗稱亦由此而嚟.除咗禁區之外,紅色小巴可以行駛香港各區.但實際上,紅色小巴經營範圍已經畀政府用禁區大幅限制.現時服務範圍一般只限舊市區,好多新發展嘅新市鎮都唔准紅色小巴駛入.紅色小巴嘅服務路線,服務時間,班次同埋收費並唔受政府監管.雖然係噉,隨住行業發展,唔少紅色小巴路線由商會或小型公司統籌,有固定嘅路線,服務時間,班次同埋收費,但會睇情況而變,例如塞車嗰時可以改行暢順啲嘅路線.截至2011年4月,全香港共有1,313架紅色小巴.
有啲紅色小巴路線係24小時營業,好似大埔到旺角,荃灣到觀塘,觀塘到旺角,元朗到佐敦道,青山道到土瓜灣等等.亦有淨係提供通宵服務嘅,好似元朗到銅鑼灣咁.
紅色小巴除咗總站之外,係冇固定客站,乘客想上車就要喺非禁區位置截車.乘客可以喺非禁區地點落車,落車前要大聲話畀司機知喺邊度落車,司機遞手作實.
另外,由於紅色小巴行嘅路線唔固定,收費亦有可能睇路線長短而變,因此搭客坐紅色小巴去到落車先至車錢,車錢按上車嗰時,標出來價錢牌為準(延長目的地嗰時,如果繼續搭,就要以原本嘅車費,另加新標示車費為準);不過亦有少數路線,紅色小巴係要搭客上車畀錢.而紅色小巴一般只係收現錢,車錢直接交畀司機,司機會喺有需要就找錢,但亦有部份紅色小巴受八達通畀車錢,例如西環到旺角,觀塘到西貢,大埔到荃灣(已停辦)同埋觀塘到荃灣.響八十年代中小巴轉用冷氣車之前,唔少紅色小巴嘅價錢牌重係用花碼標示[5].
搭紅色小巴要注意嘅係,啲車所標示嘅目的地,可能係舊名或者係已經冇咗嘅建築物,例如「官塘」(觀塘嘅另一種寫法)同埋「大丸」(即係前日資大丸百貨公司,位置係現時銅鑼灣記利佐治街同百德新街交界嘅名店廊,以及銅鑼灣京士頓街9至11號,1998年結業).
綠色專線小巴[編輯]
同紅色小巴類似,綠色小巴車身中間油條綠帶(所以行內俗稱綠色小巴為綠帶),以及喺1990年代改喺車頂油上綠色.由於紅色小巴叫「紅頂」,綠色專線小巴就叫「綠頂」,不過一般都叫綠色小巴或者專線小巴.
專線小巴嘅服務目的,主要係同社區接駁去大型運輸系統服務,好似鐵路,巴士咁.全部綠色小巴都有固定路線,服務時間,班次同埋收費,大部份路線設有固定車站,兼且要接受政府監管,唔可以隨便改.
截至2011年4月,全香港共有3037架綠色小巴.350條路線,即係72條喺港島,81條喺九龍同埋196條喺新界.佢哋大部分路線係由有限公司經營,當中包括一啲集團嘅多間子公司.專線小巴大部份路線都有固定車站,可以喺固定車站等車,或者喺路線途經嘅非禁區位置截車.乘客上車要畀錢先,現金入落錢箱(冇得找錢),唔係交畀司機.而大部分綠色小巴都收八達通,部份重有分段收費,要喺畀車錢之前單聲畀司機,等司機較八達通收費機較啱價錢.乘客可以喺固定車站,或者喺非禁區地點落車.落車之前要大聲話畀司機知喺邊度落車,或者撳鐘(如果有,但只適用於固定車站),司機遞手作實.
史[編輯]
五十,六十年代,香港曾經流行一種9人白牌車,喺新界行.呢啲白牌車嘅收費比巴士高一啲,車程亦比巴士短,但因為佢哋唔係合法經營,警方曾經大力掃蕩.
1967年香港發生暴動,巴士司機罷工,部分路線因此暫停服務,交通癱瘓,政府容許小巴進入市區,白牌車越嚟越受市民歡迎,數目係噉升.1969年,小巴由9座位增至14座位,從此14座就成為小巴嘅另一個稱呼.最後,政府喺1970年推出白牌車合法化政策,由政府發牌,可以喺港九新界各地行,即係而家嘅紅色小巴.4350架小巴嘅限制亦係喺當年制定,咁多年都冇變.
1972年,政府喺山頂試行私營豪華小巴制度,同年5月1號首條私營豪華小巴1號線(往來山頂至中環)投入服務,結果試驗成功,並喺1974年正式實施專線小巴制度,去到1975年港島已經有6條綠色專線小巴路線.由於綠色專線小巴越嚟越受歡迎,政府喺1977年10月26號首次招標幾十條綠色專線小巴路線,畀公共小巴商或有興趣嘅商人競投,首批九龍及新界綠色專線小巴路線分別喺1979年4月及11月投入服務.隨住時代發展,市民對公共交通需求不斷提升,政府亦批出九龍市區及新市鎮嘅專線小巴路線畀人投.
早期嘅小巴係14座位,並冇車頭頂地點牌箱.1978年,各小巴陸續安裝車頭頂地點牌箱,以便更清楚顯示行車目的地.而政府喺1988年批准小巴由14座增加到16座.而部分小巴商會亦曾經要求政府放寬座位數目到20座,但因為政府認為小巴為輔助性交通工具而唔接受.
由於綠色小巴受政府監管,政府為加強對公共交通嘅管理,歷年都鼓勵紅色小巴轉為綠色小巴經營.一般嚟講,公共小巴要有車輛登記同埋客運營業證,至可以載客賺錢;紅色小巴嘅車輛登記人同埋客運營業證持有人,往往係同一人,但由於綠色小巴營辦商可以租人哋嘅小巴經營,所以同一架綠色小巴,可以有唔同嘅車輛登記人同埋客運營運證持有人.雖然公共小巴嘅車主可以申請將小巴由紅色轉為綠色(例如618),或者由綠色轉為紅色(只可以同另一架小巴互換牌照,唔可以就噉由綠轉紅;但由紅轉綠就唔使同另一架小巴互換),但從歷年嘅小巴分佈數字睇,綠色小巴嘅數目持續上升.
車款[編輯]
早期小巴用車多數係歐洲牌子,好似金馬(Commer),柯士甸(Austin),摩利士(Morris),福士(Volkswagen) 同埋福特(Ford)等等,亦有日本大發牌(Daihatsu)同埋五十鈴(Isuzu).直到七十年代,小巴全部都係日產Echo.隨住時代發展,小巴服務不斷提升.喺八十年代中,專線小巴經營商開始從日本引入新款冷氣小巴豐田Coaster,三菱Rosa,日產Civilian,日本小巴就成為香港最常見嘅車款.時至今日,豐田Coaster已經成為大部分小巴嘅車款,但亦有少量三菱Rosa小巴行駛.
小巴以往以柴油做燃料,政府為減少污染,曾經考慮要求小巴改用汽油做燃料,結果因為燃油費同埋維修成本高而受到小巴營辦商強烈反對.後來政府試驗引入電能同埋石油氣小巴,結果石油氣小巴試驗成功,成為現時小巴嘅主要燃料,截至2006年6月,超過一半嘅公共小巴係石油氣小巴.其實,石油氣小巴佔有率超過一半除咗因為得到政府資助之外,重有就係由2002年開始,豐田Coaster嘅柴油版小巴淨係得長陣,普通短陣淨係得石油氣版,對於注重車輛靈活性嘅業內人士有所局限.不過豐田Coaster短陣柴油版小巴喺2008年中再度來港,柴油小巴佔有率可能會升返啲.
小巴路線冧巴[編輯]
紅色小巴[編輯]
現時紅色小巴並冇官方認可嘅路線冧巴,但有一啲路線會自訂路線冧巴,好似來往上水至元朗嘅17,18號線,上村至元朗嘅23號線,秀茂坪至觀塘嘅16,45號線,以及紅磡寶其利街至旺角弼街嘅71號線.
呢啲冧巴嘅出現多數同歷史有關,例如17,18號線同以前九巴同一冧巴嘅巴士路線(而家嘅76K同埋77K線)競爭,為方便乘客記認而設.
而16,45線就因為嗰兩條小巴線行經秀茂坪邨前16座同埋45座而得嚟.
綠色專線小巴[編輯]
綠色專線小巴現時分三區,每一區都分別訂冧巴.因此,一個路線冧巴可能會俾3條專線小巴路線用.
- 香港島專線小巴
- 服務範圍:行走香港島區內.
- 九龍專線小巴
- 服務範圍:主要行走九龍區內.
- 新界專線小巴
- 服務範圍:行走新界或由新界往來九龍地區.
現時大嶼山並冇小巴服務.
- 嶼巴用緊現時小巴所用嘅三菱Rosa行34線,但載客量比一般小巴高,亦唔屬於小巴路線.
小巴嘅利弊[編輯]
紅色小巴[編輯]
紅色小巴路線唔受規管,路線比較有彈性,往往可以用更暢順嘅路線,更快去到目的地,對於乘客同埋經營者嚟講,「靈活」係紅色小巴嘅優點.但因應城市發展,唔少小巴路線一般都已經固定咗.
而紅色小巴有一個最大問題,就係冇固定路線,班次同埋收費,因此車費波幅可以好大,某啲路線為求搶客,可以收極低車費嚟打「割喉戰」,但一加車費,收費又可以去到「天價」程度.例如以前香港紅色小巴每逢打風,隨便加車費,曾經有來往香港仔至華富邨由原本嘅港幣3蚊加到港幣30蚊,另外來往新界至佐敦道更曾經加到去80蚊,呢個做法曾經俾市民投訴.宜家每逢打風,紅磡-青山道線由8蚊加至10蚊.年初一至三,藍田-佐敦道線全程及分段加1蚊.另外,由於大部份紅色小巴司機都係自僱人士,收入同載乘客人次有關,如果車上乘客唔多,一般紅色小巴都會停車等客,拖延唔少時間,例如紅磡-青山道線.
綠色專線小巴[編輯]
小巴因為載得少啲人,故此較適合作為班次要求密嘅短途接駁線,或者為人口疏落嘅偏遠地區服務,呢個亦係政府對綠色小巴嘅定位.但因為受政府監管,行車路線冇紅色小巴咁靈活,路線唔受歡迎唔可以以改變營運方法挽救,部份綠色專線小巴非常殘舊,有時甚至導致小巴營辦商私自取消路線.
共同問題[編輯]
因為小巴經營模式問題[6],衝紅燈同埋超速嘅情況幾常見,尤其係紅色小巴.例如2004年10月22號(重陽節),兩架紅色小巴喺香港北角英皇道互相搶客而超速撞車,釀成2死17傷意外,結果兩名司機喺2005年年尾被判罪名成立坐監.另外喺2006年5月18號凌晨,新界北交通總部特遣隊派出兩名警員假扮乘客喺銅鑼灣上一架紅色小巴,並暗中帶住攝影機將「飛車」過程錄低,發現架小巴途中至少衝紅燈5次,切雙白線,另一隊警員喺青山公路時速限制50公里路段,用雷射槍偵察到小巴車速超過100公里.警方最後喺元朗將小巴截停,以危險駕駛罪名拉咗個司機.
政府曾經採取多項措施加強小巴乘客安全,好似加裝乘客安全帶,向乘客顯示嘅速度計等等.不過甚少有小巴乘客會扣安全帶,而向乘客顯示嘅速度計更有唔少俾紅色小巴司機改裝過,以減少超速嗰時所發出嘅嗶嗶聲.鑒於速度計成效唔好,政府卒之要公共小巴裝限速等裝置,另外又修改道路交通條例.2012年4月13號開始生效嘅《2012年道路交通(修訂)條例》訂明公共小巴最高時速係80公里,公共小巴要裝限速裝置,新車要有行車記錄儀,揸公共小巴之前要讀職前課程同埋公共小巴司機要展示公共小巴司機證[7].
參閱[編輯]
連出去[編輯]
註釋[編輯]
- ↑ 運輸署文件(附件一),已領牌的綠色及紅色小巴
- ↑ 東方日報:4350輛小巴遭挑戰
- ↑ 綠巴大王挑戰立法會
- ↑ Glory Success Transportation Ltd. v Secretary of Justice
- ↑ 懷舊「密碼」
- ↑ 紅色小巴一般為小巴司機以固定租金租一架小巴,當日嘅車費收入由司機袋晒,但燃料費亦由司機負擔;但亦有小巴商會或者黑幫管理部分紅色小巴路線,小巴司機需要向呢啲管理者畀「入線費」以換取行駛某條紅色小巴路線嘅權利;少部分紅色小巴路線就由小巴營辦商經營,並以固定人工或底薪加分帳(以車費收入或行走轉數計算)請司機.綠色小巴每條路線都有固定小巴營辦商,由小巴營辦商以固定人工或底薪加分帳請司機.
- ↑ 運輸署-公共小巴新法例


text:
生殖系統
生殖系統係生物主要負責生殖嘅系統,唔同性別嘅生物嘅生殖系統會明顯唔同.生殖系統嘅器官叫生殖器官.
人嘅生殖器官[編輯]
生殖器官,準確啲講,係指喺複雜生物體上任何同有性繁殖同埋組成生殖系統有關嘅組織(嚴格意義上,唔一定都屬於器官).人類同大部分哺乳動物嘅生殖器官主要有:
另外有相關嘅性器官一詞,廣義係指會帶來性快感嘅器官.生殖腺係指產生配子嘅器官.喺人類身上係指睾丸同卵巢.
發育[編輯]
雌雄兩性嘅生殖器官係來自同一組來源.
喺受孕幾星期之後,雌雄兩性胚胎嘅生殖器官喺解剖學上都一樣(雖然性染色體唔同),基本上類似雌性嘅生殖器官,擁有一對「泌尿生殖皺摺」,中間有一細凸起物,拱起物後有尿道.另外重有一對生殖腺喺體內.
喺一般人類胚胎嘅發育過程中,(位於雄性染色體嘅)SRY基因會令生殖腺發育為睾丸,冇SRY基因生殖腺就會發育為卵巢.之後,內生殖器同外生殖器嘅發育係由某啲胚胎生殖腺分泌嘅荷爾蒙決定.如果生殖腺發育為睾丸,而細胞亦對睾脂酮有反應,外側皺摺會腫起,中線會融合以形成陰囊.隆起物會長大變直形成陰莖,皺摺內側會包住陰莖,中線會融合以形成陰莖尿道.出世後睾丸會下降入陰囊.如果生殖腺發育為卵巢,另外一套過程會形成雌性內外生殖器.
以上一般過程中出現特殊變化,就會形成程度不一嘅雌雄同體現象.
之後喺青春期,生殖器官重會有規模較小嘅發育.


text:
當下下都跟返題型
我覺得最好都跟返pp果種題型(就算唔係全跟都起碼有一半係
我知道依家中大都有好多course開始行緊
諗返起上年真係中曬伏
做pp果陣以為唔會太難
點知final出份完全唔同樣既卷
搞到全部人都唔識做
同埋我唔係所有course都係咁既
我其他course都麻麻地(得B range到
如果佢真係唔改呢個制度
我都可以話輕鬆左既
人人有溫都識做 好多人都會溫果啲題型嫁喇喎
到時咁樣評核係咪仲好有意思?
可能你會話唔係全部 有一半係
咁咪即係好似大家個分都係50分左右起跳? 有意思咩?
可能你會話至少可以FOUL 走連咁都唔溫既人
我就認為 果啲人咩制度下都唔方讀得好 所以唔太關事
我唔係話CHALLENGE 你啲咩 我只係想講各制度都有好有壞
唔可以話依家個制度好垃圾
鼓吹背誦solution/pastpaper既風氣
最撚憎d prof翻抄pastpaper
但係一份final對一般程度既人嚟講溫左係咁唔溫又係咁咁有咩意思
有一半翻抄pp
可以確保某啲程度一般/廢(例如我)既人肯溫書都拎到一半分
有時見到cityu就好葡萄
明明收分差唔多,但係就成班人9x分
因為大部份淨係會睇啲LECTURE NOTES 叫"溫左"
唔會好似啲真係有料既 睇埋睇埋啲REFERENCE
充份咁了解果科野係做乜
lecture notes廢到爆
我成個sem科賤數完全冇溫notes直接溫reference book
其實正常既
ANYWAY 大學其中一個重點 好似上面所講 就係唔公平
take it or leave it
係
譬如讀完一科又去其他department take科類似既野
又或者major以外讀D intro course嘗試拉高cg


text:
政情:孔丹撐復建居屋紓解民困
香港樓價貴到飛起,市民要求復建居屋嘅呼聲愈嚟愈大,恒生女大班梁高美懿都叫大家唔好買樓住,連北京中信集團董事長孔丹都出到聲,話港府應該學內地政府調控樓市嘅手段,以賣地收入去起多啲廉價房屋,幫輕小市民嘅買樓壓力.
孔丹尋日專程來港,主持旗下中信嘉華銀行改名為「中信銀行國際」嘅盛事,佢掌舵嘅中信集團總資產達21,000億元人民幣,係不折不扣嘅大國企.中信集團係港人熟悉嘅中信泰富大股東,兩年前中信泰富炒燶澳元勁蝕一百五十幾億元,全靠集團接手爛攤子先至渡過難關.
我哋尋日同孔丹傾起香港樓價問題,佢話內地樓市依家正在大調整,政府用嘅辦法就係以賣地收入去起廉租屋,經濟限價房等四種廉價屋.佢話香港有興建居屋嘅經驗,相信港府有能力去解決呢個問題,但係如果唔因應情況變化而復建居屋,問題都好難解決.
鄭海泉睇唔過眼
今年三月對香港高樓價提出警告,又主張復建居屋嘅滙豐中國董事長鄭海泉,對於港府遲遲唔做嘢就更加冇眼睇.尋日我哋喺中信銀行國際嘅酒會見到佢,問佢依家年輕人買唔買樓好,點知佢好勞氣咁連講幾次:「買唔起!」我哋問佢嘅意思係後生仔買唔起定係佢買唔起?佢都係重複嗰句:「買唔起!」卒之佢終於肯講,依家香港啲樓價咁高邊個買得起,仲話佢自己有樓都係咁話.
贊助商:


text:
2008年3月31日(上午有雨,下午天晴,氣溫7~14度)
行程:一之湯溫泉旅館 _ 大涌谷 _ 箱根湯本 _ 新宿 _ 涉谷
呢一晚真係成個行程中訓得最好嘅一晚,不過半夜就發生左一D不可思議事件.話說我地係雨天下聽住雨聲好舒服咁入睡之後,訓訓下去到大約半夜時份,俾D”沙沙”聲嘈醒左,本來唔想理佢架,不過嘈住晒好硬耳,於是咪起身睇下囉,原來係個電視自己開著左,不過畫面就只得雪花.我估可能係之前只係用遙控器熄部電視,之後因為機器故障而引至自動開返啦.不過當時都唔得閒分析咁多,因為好眼訓,所以將電視機個制熄左佢就繼續訓覺,好彩佢之後冇又再開返.
訓左一覺好覺果朝7點半就起左身,可能呢幾日都習慣左呢個時辰起身啦.於是趁住未有早餐食同埋唔係咁多人,再去浸多一次溫泉.今次又係得我一個包晒個場,朝早因為光D,所以可以睇清楚個室外溫泉嘅環境,同前一晚浸嘅Feel又有D唔同.
其實朝早8點開始就有得食早餐,只要入去食堂有位就可以食架啦.我地摸到8點半先去食,發現果晚除左我地之外,仲有幾個香港人同幾個台灣人.
早餐,左下角條魚係主食,味道唔錯架,而左上角果舊係豆腐球,超難食
因為個天仲係不停咁落雨,所以我地都唔急住走,慢慢食完早餐之後再摸到差唔多10點先Check-out走人.因為落雨關係,所以決定今日只係去大涌谷,然後返去箱根湯本買完手信就早D返新宿.
因為諗住從桃源台坐吊車上大涌谷,所以今次唔係去返尋日落車個大原巴士站坐巴士,而係去仙石原文化センター前個巴士站等車,發現路程比去大原長左一半,不過其實都係好快到姐.
仙石原文化センター前個巴士站
可能朝早巴士班次少,我地足足等左20分鐘先有車,當時又凍又落住雨,巴士站附近又冇瓦遮頭,好慘.
可能星期一又早嘅關係,大涌谷唔係太多遊客,主要都係一車車旅行團.
呢度就係大涌谷啦,未行出去已經聞到好刺鼻嘅硫磺味
係一之湯浸嘅溫泉就係呢D水
擔住遮行上去都好唔方便,其實主要都係上去上面間屋仔度買返一包黑玉子姐
大涌谷出名嘅黑玉子就係呢度賣,500円一包有6隻,平過山下賣果D,又新鮮D
黑玉子其實就係用溫泉水煮熟嘅雞蛋,不過因為有硫磺,所以浸完個外殼變成黑色,聽講食一隻可以延長壽命十年架,我地買左一包,有6隻,每人分左兩隻,各增加左20年壽命,嘻嘻.
係大涌谷逗留到大約12點,之後我地就坐返吊車轉纜車到強羅,再轉坐登山電車去箱根湯本,準備買完手信就返新宿.
箱根湯本駅出口
一出箱根湯本駅就係手信街,好多手信賣,所以如果打算係箱根湯本坐車返東京,可以留返係呢度先買手信,唔洗係山上買左攞住咁辛苦啦.
箱根湯本手信街
都係箱根湯本手信街
好古老嘅收銀機啊
箱根湯本手信街後面有條咁嘅河
河上有條橋,對面就係富士屋
我地係箱根湯本行左兩個鐘,搵左間舖頭食完Dinner就走人囉.因為人唔多,好容易可以買到指定席飛.因為係箱根湯本上車嘅人唔多,其實就算唔買指定席飛都有位坐,不過費事中途俾人叫起身,所以都係用多870円買個安心好D.
唔知係唔係個天玩我地,當火車開始離開箱根湯本時,個天就唔再落雨,之後仲慢慢有返陽光添,不過沿途仍然冇機會睇到富士山.
回程都係坐左大約個半鐘多D,4點4左右就返到新宿駅,跟住先順便行過去買定後日去機場嘅巴士車飛,車費要3,000円一位.5點返到新宿太子Check-in,之前幾日住對住火車軌果邊,覺得火車經過時有D嘈,所以今次要求佢俾另一邊對住歌舞伎町嘅房,不過覺得都係無乜分別既.
係酒店休息左個幾鐘,係時候出去搵食啦,今晚決定去位於涉谷嘅美登利食壽司.美登利就係對住涉谷車站嘅Mark City4樓,Mark City入面冇咩舖頭,不過因為係轉車必經之路,所以都好多人.我地去到果陣大約係7點,已經有20幾人排緊隊啦,最後排左45分鐘先入到去食,真係好受歡迎啊.
美登利門口
我地點左嘅其中兩樣野,一個壽司Set,另外一個海鮮蒸水蛋,好味.....
食完野跟住係涉谷行下,然後就返酒店休息啦.
涉谷車站外,棵櫻花樹好靚啊
涉谷


text:
近日香港就政改問題,特別係當中嘅特首選舉方法,有相當熱烈嘅討論.有「國師」之稱嘅陳雲,喺中國國慶日發表文章,主張提名門檻不能過低,尤其唔應該採用公民提名爲主嘅方法.我大致上唔反對佢嘅意見,但當中佢用羅馬選舉爲例,就略嫌簡略,而且實際上忽略咗當時選舉方式最重要嘅結果 - 内戰.正所謂前事不忘,後事之師,所以,就由我喺度爲大家稍爲講解一下究竟當時嘅政制同選舉係點嘅,與及由此我對香港政改嘅一啲意見.
所謂選舉,即係指國家元首,議員及重要官員嘅選舉方式,因此介紹選舉制度之前,亦需要講下羅馬共和國末年嘅政治制度係點.
喺公元前一世紀嘅羅馬,佢哋嘅元首叫做執政官,共有兩名,後期規定必須一名係貴族一名係平民,任期係一年.佢哋負責嘅係領兵出征,與及每月輪流主持元老院會議,仲有…冇仲有喇,係得咁多.可想而知,呢兩個執政官,以現代嘅政治制度嚟講,權力實在好少,任期又真係好短,政治實權係喺元老院手上.事實上執政官喺當時嘅羅馬人心目中,係總司令多過政治元首,所以假設一個地方嘅戰事一年都搞唔掂,又或者共和國後期有行省需要治理,元老院會派呢啲啱啱卸任嘅執政官去呢啲戰場同行省,名爲資深執政官,甚至到咗共和國末年,爭住選執政官嘅目的,就係爲咗之後做資深執政官撈油水.另外有裁判官,除咗主要嘅法官功能,主要係當作副執政官,但數量喺羅馬共和國後期經常變動.
羅馬共和國政治制度嘅特色,在於實權並唔係喺元首或者官員,而係喺各類會議入面,而當中實權最大,地位最高嘅,莫過於元老院.元老院可以負責派遣及接待外國使者,指派官員去管理公共土地,包括埋頭先講嘅資深執政官負責嘅地區,指揮軍隊以及分配公共資金.而最重要嘅係,可以提供法律建議,然後由羅馬平民大會通過執行.簡單嚟講,元老院就係身兼而家歐美嘅內閣同埋上議院/參議院,各位立法會議員,很想要吧.
當然,元老院咁有power,都應該有其他官職制衡,最重要嘅就係羅馬平民大會嘅主席—保民官,共十名,佢哋可以代表平民反抗對平民唔公平嘅議案,並且喺平民大會提出新法案,但法案只對平民有效.不過保民官除此之外並唔負責其他決策,加上到共和國末期,通常會喺任滿後加入元老院,所以重要性相對減少.另外仲有元老院議員入面做過執政官兼且係地位最崇高嘅人,先可以出任嘅監察官共兩名,任期兩年,負責監察共和國治下所有地區嘅公共事務及財政,推薦新人加入元老院,與及當元老院議員做出不當失德行爲,可以剝奪佢嘅議員資格.
此外亦有較次要,負責財政嘅財務官,與及高一級嘅市政官,呢兩個職位主要係作爲參選裁判官及執政官嘅階梯.
上面講咗咁多,終於嚟到今次嘅重點,就係羅馬共和國嘅選舉制度.究竟呢啲主要官職同議員,係點樣選出嚟嘅呢?
執政官同裁判官係每年由百人會議選出,而百人會議實際上係將所有羅馬公民按經濟階級分成五等,然後分成193個百人隊,貴族及官員佔18個,普通平民佔170個,貧民(當年嘅”貧窮線”係指窮到買唔到武器,當唔到兵)佔5個,呢193個百人隊經過辯論及會議後(非常重要,所以要粗體),根據內部嘅投票每個百人隊等同一張”選舉人票”,以”選舉人票”決定支持邊個做執政官.
監察官嘅選舉方式一樣,不過係每五年選舉一次.
至於保民官,就係由部落會議入面嘅平民會議選出,而財務官及市政官就由部落會議選出.部落會議係按照羅馬公民所屬嘅35個部落嚟分配,包括所有貴族及平民,而平民會議就只包括平民.同樣,經過辯論及會議後,根據部落內部投票結果,每個部落代表一張”選舉人票”.
而元老院議員呢,主要係世襲,而且多數係貴族,而擔任過上述官職嘅人,除咗保民官以外,喺共和國後期都可以自動加入元老院,甚至保民官亦經常加入.至於其他平民,除非你夠本事可以選財務官或保民官,否則入元老院嘅機會係唔屬於你嘅.
由以上叙述,可見羅馬選舉法有四大特色:
第一,呢個選舉法,實際上包括早期羅馬嘅部落分組方式嘅遺留,與及軍事上百人隊編制嘅延伸.
第二,選舉人票制度廣泛運用,所有官職都係由選舉人票決定.
第三,同現代嘅民主制度相反,一般羅馬公民能夠投票同參選嘅唔係議會成員,而係官職,元老院議席係貴族同官員嘅專利.
第四,每次投票都需要喺指定嘅會議期間,經過辯論及會議後先可以投票,屬於西方城邦嘅直接民主制度之一.
以上嘅選舉方法,以現代嘅民主制度嚟講都可算稀奇,不過唔緊要,本來唔同時代唔同文化就應該有唔同嘅制度,去適應當時嘅社會.不過,即使只係以羅馬史嘅角度嚟講,去到羅馬共和國最後幾十年,呢套制度都愈來愈千瘡百孔,適應唔到羅馬由城邦變成超級大國嘅轉變.
就以掌握實權嘅元老院嚟講,元老院其實主要係終身世襲制俱樂部,只係偶然開放俾新人入去做,例如首次當選嘅財務官同保民官,主要都係由名門貴族壟斷,結果必然係逐漸傾向保守.
本來保守都唔壞,喺共和國早期無職業軍人,個個都係自耕農嘅時候根本唔需要不斷變革,而且有經驗有威望嘅長老數嚟數去都係嗰一百幾十個,你識我我又識你,以鄉村小鎮嘅邏輯嚟講係冇所謂嘅.但係呢個制度喺羅馬末年就出事.幾百年嚟,羅馬南征北戰,領土由小小羅馬城嘅七個山頭,擴張至整個地中海,包括而家法國,西班牙葡萄牙,北非,巴爾幹半島,土耳其,敘利亞,埃及等地;經濟亦由自耕農同地主經濟,變成地中海貿易嘅樞紐.於是出現咗大量新貴,包括長年征戰在外嘅全職軍人,以放貴利同買賣各地奴隷維生嘅新富豪,而土地兼併更令不少平民變成貧民;掉返轉,有部分外地人,包括羅馬城以外義大利全體公民,與及唔少外地嘅平民甚至奴隷,後尾都變成羅馬公民.於是羅馬公民就由幾千人增加到數以百萬計,而且同早年嘅簡單成份相比,變得非常複雜,但元老院議席嘅更新速度,根本追唔上呢個變化,同公民入面嘅新成份更有利益矛盾.
至於代表元老院以外公民嘅平民會議,與及代表全體公民嘅百人大會,由於上述嘅原因,分化矛盾只怕更爲嚴重.試諗下,本來開會傾project嘅只係你嗰班嘅其中幾個老友同學,然後忽然間,同一個project變成成班咁開會傾,再變成成間學校咁傾,最後變成幾十間學校一齊傾……係咪好惡搞呢?羅馬公民嘅數量不斷增加,地理分佈範圍亦不斷擴大,結果就係咁樣.佢哋選嘅人會入元老院,最終影響舊貴族嘅利益,但係之前就已經令公民之間嘅利益出現嚴重分化,無法調和.
總括嚟講,舊貴族同羅馬擴張時產生嘅新貴包括富豪同全職軍人﹑仲有逐漸失去土地嘅貧民之間產生尖銳矛盾,結果就係元老院嘅守舊派及新貴同民黨之間不斷衝突,而元老院同幾個直選會議嘅矛盾亦難以解決,最後變成內戰,終於摧毀共和,呢個過程歷時百年.
其實最初,民黨,改革派唔係一開始就諗住用武力解決政治矛盾.格拉古兄弟喺公元前133年開始,以保民官身份展開土地改革,使用嘅政治手段完全合法但比拉布有效得多,結果被元老院視爲叛國賊,喺動亂入面殺害呢兩兄弟.後果就係,民黨同野心家發現,原來有啲問題係唔可以用合法手段解決,必須使用武力,而講武力,又有邊個大得過領兵在外嘅將軍?
於是,公元前100-82年,民黨嘅軍閥馬略同秦那,與及貴族嘅軍閥蘇拉展開連串鬥爭,最後演變成內戰,兩派軍隊入羅馬城之後,都大量殺害政敵.
馬略同蘇拉嘅內戰血流成河,但冇爲政治制度帶來重大改革,於是又出現新嘅執政同盟,敗壞共和國綱紀,即係前三頭同盟—凱撒,龐培同克拉蘇.其中龐培係大地主出身嘅軍閥,而克拉蘇更係連綿阡陌又腰纏萬貫嘅貴利王,凱撒就最出奇,明明係貴族,但因爲鍾意玩女人搞到啲貴族唔歡迎佢,而且公開演説又非常犀利,所以後來變咗民黨嘅軍閥.結果三頭同盟喺克拉蘇死後解散,龐培就決定同元老院聯手對付民黨嘅凱撒,卒之喺公元前49年,凱撒違反元老院命令,率軍渡過盧比孔河,結果又開始另一場內戰,今次終於令共和國名存實亡,因爲凱撒勝出,令元老院派嚴重受挫,最後凱撒契仔屋大維得以令共和制度永遠屈服於「第一公民」嘅權力之下.
咁具體嚟講,點解羅馬共和國末年,公民提名官職會導致內戰呢?因為無論當時嘅羅馬公民有幾多人都好,選舉都僅限於羅馬市內嘅百人會議,部落會議同平民會議,而且需要喺指定嘅會議期間,經過辯論及會議後先可以投票.
而家試想像一下,各位係羅馬公民,到咗年尾選大官嘅日子.而家羅馬公民有幾十萬,但辯論嘅廣場,只係可以容納幾百人,你又逼唔逼到入去呢?逼唔到入去,咪唔知啲候選人點樣sell自己?就當你逼到入去,而家假設有689,紅酒王同鐵頭三個人選執政官,689係咁吹自己點樣根正苗紅四世三公,鐵頭就話而家嘅政治制度非常唔掂,要窮人有地耕,而紅酒王就最實際,蛇齋餅粽都唔當一回事,之前已經搞咗幾場角鬥俾你哋睇,仲話當選之後會再搞多幾次賽車嚟慶祝……俾着你,你會點投票?不過你點投都好,結果都係紅酒王會當選,因爲入到廣場聽演講嘅只有幾百人,但有份睇角鬥同賽車嘅就有千千萬萬人……
所以即使係直接民主,到最後決勝負嘅依然要靠個別候選人嘅動員能力與及銀彈.除左羅馬市嘅公民之外,大概只有軍閥可以動員新舊部屬去投票.結果就係,本來就好有錢嘅元老院貴族,與及買賣奴隸同放貴利嘅新富豪,為左爭取出任官職嚟支持對自己有利嘅經濟政策而不斷買票;軍隊方面,低層崛起嘅將領,同元老貴族出身嘅將領,就同樣擁兵自重,試圖用軍隊嘅影響力左右政治,甚至令自己可以擔任執政官,然後以資深執政官身份繼續出去外面搵真銀,都需要動員部屬投票.
不過咁,既然今次紅酒王可以買票當選,其他人一樣可以,於是舉辦角鬥同賽車買票唔再係殺手鐗,而係選戰嘅例牌菜.咁嘅情況下,參選成本就高到不得了,萬一家底唔夠厚又選唔到,就會週身債,喺呢個時代羅馬人都見唔少.例如喀提林就喺公元前63年,因爲俾人告而選唔到執政官,而且債務纏身,結果憤而發動叛亂而被殺……又或者,爲咗當選而問有錢佬資助,以後就會成爲有錢佬嘅傀儡,例如貴族派就曾經收買同格拉古兄弟同屆嘅保民官嚟打擊佢哋.陳雲討論公民提名嘅禍害,講到「如果公民提名要獲勝,則必須候選人是富豪,或者公民聯署裡面有富豪集團在撐腰.」絕非吹水,喺羅馬共和國歷史上其實係常見現象.
即使紅酒王高票當選,都唔代表佢可以呼風喚雨,利用民意主導羅馬政治,點解?因爲元老院係唔駛選,議席大部分係世襲!所以到頭來,新勢力空有金錢同軍隊仲有部分收買返嚟嘅民望,但無辦法喺元老院同舊貴族抗衡,於是決定用政治以外嘅手段對付元老院,最後嘅殺着就係內戰;而元老院派當然亦會即刻宣布對方叛國,然後動員軍團鎮壓,國家社會於是分裂,死傷枕籍血流成河.
除咗投票地點同方式有問題,羅馬嘅選舉制度仲有另一問題,就係百人會議嘅選舉人票反映唔到真實嘅社會階層分布.貴族佔18張人票明顯偏多,共和國貴族就幾十個家門,又經常喺戰場上大量犠牲,點可能佔總人口一成之多?同理,共和國後期土地兼併成風,貧窮線以下嘅人點會得2.5%咁少?何況兩個執政官已經保證有一個係貴族,結果權力依舊集中喺舊貴族手上,任何改革都唔可以動搖貴族利益,冇辦法解決貧富懸殊嘅問題.呢個亦係羅馬共和國末年動亂嘅原因之一.
正因爲選舉方式有以上種種缺點,而呢啲缺點又會引起動亂,於是屋大維掌握全部權力之後,就決定架空百人大會,部落會議同平民會議,再加上元老院已經有大量佢嘅黨羽,共和國就咁畀佢毀滅咗.
當日嘅羅馬人,最後喺動亂不斷嘅時代入面選擇咗凱撒同屋大維,令共和制度名存實亡.時光飛逝,而家輪到二千年後嘅香港人,選擇要點樣嘅政改方案.我個人嘅擔心有兩點:第一,就係有人故意令政改方案被否決,令政制發展原地踏步.呢點大家都知道有幾大鑊,我就唔多解釋.第二,就係大家厭惡政黨政治,認爲由公民自己提名特首更加好,結果令特首提名完全或者部分由公民提名.
究竟公民提名係合適嘅選舉制度,定係洪水猛獸?呢一點大家有唔同睇法,而我個人認爲,要睇下香港而家嘅狀況係點.公民提名喺羅馬共和國末年係毒藥,而家香港同當年羅馬實在有唔少相似之處,所以對香港亦相當可能有毒.
例如經濟同社會狀況.而家香港除咗政改,最多人討論嘅議題就係雙非人,新移民等,呢啲都係外來人口日多,對香港人身份嘅衝擊,同羅馬共和國嘅公民身份問題類似;兩個社會亦同樣貧富懸殊,土地同樣由富豪壟斷.
去到政治方面,表面睇落唔係好似,但實際上經過分析之後,又有異曲同工之處.例如議會,羅馬實際上將現代議會分成兩部分,元老院代表守舊貴族,成員並非選舉產生,而真正代表民意嘅係百人會議,部落會議同平民會議;香港同樣亦分成兩部分,即係主要代表財閥土豪利益,大部分議席都唔駛選嘅功能組別,與及由直選產生嘅直選組別.當日梁國雄,黃毓民,陳偉業發起拉布,同格拉古兄弟利用行政手段癱瘓羅馬政府運作,又有幾分類似,更加唔駛講元老院會議實際上成日都拉布!而羅馬百人會議入面,貴族每人佔票比例比其他平民超出甚多,亦同功能組別入面人人有兩票,但大多數界別只有極少數選民,所以嗰票有力好多嘅情況又係差唔多……不過最關鍵嘅一點在於,羅馬共和國時期並冇政黨政治,而香港嘅政黨政治亦非常唔成熟,發揮唔到現代民主制度嘅功能.
於是,假如2016年特首由公民提名而唔係政黨提名,結果會唔會又係同羅馬共和國末年一樣,因爲一般公民好難有高知名度,而政黨又唔夠成熟兼且唔夠銀彈,所以非靠富豪甚至中聯辦助選不可?結果又會唔會令富豪或者中聯辦除咗壟斷半個議會之外,又多咗做王者身份,令利益進一步向現有嘅建制傾斜?又或者,如果爆大冷由真正代表平民利益嘅人做特首,而議會依然有保守嘅功能組別,咁樣同羅馬共和國末年舊貴族同民黨﹑富豪﹑軍閥之間嘅衝突甚至內戰前嘅形勢有乜分別?結果會唔會又係令香港亂上加亂,無法管治?
民主政治要順利運作,人民要避免內爭,就需要同時喺議會同領袖都可以施加影響力,但同時唔可以令兩者長期對立,反而要令佢哋可以良性互動,透過領袖同
議會,與及議會入面各黨派間嘅磋商,得出最後嘅決定.但係由公民提名特首,而功能組別又唔取消嘅話,我睇唔出可以符合上述理念嘅可能.如果特首由富豪或親共建制嘅人出任,咁對依然由反對派爲主嘅直選議員及佢哋嘅支持者嚟講,就變成一個功能組別千秋萬世信號,結果爲咗解決種種社會問題,只能尋求政治以外嘅激烈解決方法,例如暴動.如果特首由公民提名而且代表平民利益嘅人出任,結果就係功能組別議員以及佢哋後台嘅利益受到嚴重威脅,喺政治上甚至政治以外作出杯葛,結果就係憲制危機,同樣有可能令各方面尋求政治以外嘅激烈解決方法.
我嘅睇法係,爲咗令特首,議會同其他港人可以合理互動,應該由立法會或者加埋區議會作爲提名委員會,並加上合理提名門欖(例如需要議會入面約10-15%嘅成員提名參選),去保證選出嘅特首除咗獲得市民認同,亦得到議會成員嘅支持,並且令支持落敗候選人嘅議員可以知道民意所向,從而調整立場.咁樣同時亦可以好似陳雲所講,因爲功能組別先天上就缺乏認受性,所以提名嘅人難以當選,從而削弱功能組別嘅存在價值.
最後,或者我嘅睇法過於杞人憂天,但係如果以後容許議會分裂成民選及非民選兩個部分,而特首係由議會以外嘅人提名,咁只會爲香港帶來無窮禍患.因此我而家比較傾向陳雲嘅方案,亦希望大家可以積極討論,直至搵到最適合嘅方案爲止.
抱歉,你必須要登入才能發表迴響喔!


text:
薯假出門真辛苦,試吓帶10個月大bb同遊,睇吓有幾複雜.今次係travelzoo deal,住Westin Macau.
由於係baby-oriented,1x個工作天前要準備攞冇相兒童身份證一張,特區護照一本(5年期185蚊),詳情入境處有齊,郵寄form去預約親身領就ok.另,如果攞回港證即日有,但只可以去澳門又係百幾蚊,唔掋.然後要帶奶樽奶粉,有網友教過可以用即棄奶袋,方便過帶奶樽,不過只係兩日一夜,我就帶咗6個乾淨樽算喇,同埋玻璃樽裝嬰兒食品再加少量零食.嬰兒剪刀,匙「更」方便出街可以試某d固體食物.10條8條毛巾仔/口水肩,1x條紙尿片,換片濕紙巾,沖涼用品潤膚膏,幾套替換衫,兩款grobag,即睡袋同chair harness,(而家至睇倒官網好似冇咗chair harness,唔會有乜safety issue啩,問google神唔見).anyway,放咗落椅都唔可以行開,學爬學行bb郁得好勁o架.酒店同船冷氣都比較凍,所以可以帶長袖厚少少衫.
因為個package冇包船飛,要親身買.不過金光飛航又有生日優惠,mastercard優惠等等唔貴.為咗避開大陸團,薯淘,淘弟&雞髀仔大安旨意12點先去到上環信德中心,點知原來都係好多人,船飛即班都要買到下晝3點.去蘭芳園食完個唔太掂o既lunch hea極未夠鐘,同企街賣飛條友suggest換佢手上點半,佢居然話收50蚊一位.超,直接落去侯補位算,好彩繁忙時間有加班,1點9上倒船,staff見我哋有b車,仲俾近出口近行李架位我哋.
b車留意,信德落船位係一條下行長樓梯,要收車抱b少麻煩.同staff講應該可以搭lift,但要兜一大段路.
約3點到氹仔臨時咗n年,唔知邊個負責起o既碼頭,急行排隊連過關大概20分鐘出倒嚟.威斯汀有shuttle bus,不過又細又半粒鐘先一班兼唔到氹仔碼頭,所以直接打的,約5,60蚊.
到埗執緊房,俾welcome drink我哋去lounge等,可以聽吓鬼婆字正腔圓唱鄧麗君,relax一陣.雖然上到房都5點零,間房離架lift遠到喊,但景靚,兩張heavenly bed每張4呎,瞓落又幾舒服.趁陽光仲猛,快d同雞髀仔換衫進行今次主要任務,行下水禮.
落去至知原來每房只包兩大兩細游水,佢話下次帶guest收錢,不過唔記得問幾多.水開始涼,大人舒服,但雞髀仔游咗陣就有d凍喇.
bb游水可以著游水片,應該帶防曬cream,乾淨私家大毛巾同水泡或其他浮水用品,全程有大人傍住.因為朋友俾咗個水泡我,冇買,但發覺唔係太啱用,仲俾舅父仔請佢飲咗啖水.如果成日有得游,捨得又有錢,我覺得Freds Swimtrainer Classic呢隻比較安全實用.
玩完水上去同佢沖涼,咦,浴缸冇花灑,淋浴果邊係天花蓮蓬頭果隻,anyway,一路捉住雞髀仔企定用毛巾都沖得倒,怕dirty唔會俾佢浸落去,一晚半晚只用清水.如果去得耐,要帶bb沐浴用品.餵完佢食mum mum,不速之客殺到,雞髀仔兩個姨婆放假踩到嚟澳門,因為walk in book房要2600,如是者入嚟屈蛇.
夜晚去咗觀海軒,package唔包早餐但包500蚊飲食coupon,人少少靜靜哋家常便飯,每味餸份量足味道亦唔錯,正.雞髀仔已經o係佢張流動床瞓著,食飽飽返去沖涼瞓教.房間冇免費wifi唔係幾方便,但玩少一晚半晚ok啦.姨婆同淘弟漏夜搭車出返賭場,洗完袋亦返嚟瞓也.baby crib係鐵造,似醫院果d,都唔知佢舒唔舒服lu.
到天光雞髀仔開始wee嘩鬼叫喇,因為佢有少少流鼻水所以冇再游早水,食完第二餐奶剷眾人起身check out.跟住行去對面Miramar海景正宗葡國餐廳,明明openrice有,我硬係冇留意佢close on monday,低b ed.
打返的出去官也街,極速買手信,然後去小飛象食lunch,嘢食一般啦.btw,澳門似乎唔多覺有育嬰室,要好似d同胞咁o係toilet出面換片.
官也街有乜特別?咪就係個膠袋有別注版,er,如果只係買手信唔使專登嚟lor,好似有d嘢行,不過太曬又skip.
食飽搭galaxy shuttle bus去行吓,如果住最新最大型果幾間hotel,基本上全程shuttle都可以玩曬.銀河o既感覺就係一個商場舖頭唔特別,design仲係俗不可耐果隻,睇返一張相都冇影過,係同雞髀仔拍咗條片叫做到此一遊,等我老咗佢要帶返我去玩.;p 上次見四季靚d,o係d罅位約略見倒大倉同banyan tree 高貴d但冇專登走入去.要賭o既又去賭,薯淘雞髀入老麥飲住貴過香港o既奶昔同冰等運到.
差唔多時間又搭返shuttle去氹仔碼頭,又係幾多人幾混亂兼排長龍,不過一放行都係十零分鐘落倒船.薯o既環保袋連書連EOS都漏咗o係亞姨手上,所以下次去旅行,假設兩人一b,要記得逼佢用backpack,即使斜孭都叫做對手free,一架b車連媽媽袋加一個拖喼應該冇咁易跌嘢漏嘢.回程到廣東道超多人,好逼,d冇家教o既「人」(絕對唔止自由行o架,)唔讓b車不特止,仲會嫌你慢o係你左右隔離前前後後不斷攝位,驚死你行倒.有得再揀一次,或者去返信德好d,don’t know.
薯話覺得今次冇上次睇得咁多嘢,唔係覺得啦,係事實,同bb一齊盡量relax,簡單輕便佢舒服為主,到佢再大個d先去行博物館動物園之之類類都未遲.


text:
政情:陳智思瞓身做「星爸」
可持續發展委員會主席陳智思為咗推銷垃圾徵費,呢排密密出席公開場合,尋日仲獻出第一次,亮相《城市論壇》,不過就因為太瞓身落力,畀主持謝志峰笑佢太長氣!其實大家有無諗過,要落實垃圾徵費咁大件事,點解唔係由環境局局長黃錦星做,而係由陳智思擔大旗呢?有人就話,因為陳智思民望高,一於由佢嚟做黃錦星嘅「奶爸」,同「奶媽」政務司司長林鄭月娥齊齊幫「裙腳星」擋箭護航.
身兼行政會議成員嘅「公職王」陳智思,尋日原來係第一次上《城市論壇》,為嘅就係幫政府力銷垃圾徵費,仲落力到將三個收費方案,徵費水平,廚餘回收點做,甚至大型傢俬唔收錢等細節,滔滔不絕講出嚟,簡直好似成份諮詢文件背出嚟咁,連平時多嘢講嘅「哪吒」將軍澳區議員方國珊都要讓路,最後要謝志峰插嘴,先至順利去到廣告.之後謝志峰就笑陳智思,叫佢學吓兩分鐘之內將要講嘅嘢講晒,仲邀請佢多啲去論壇,熟習一吓時間控制添!
處女下海出席論壇
尋日一身運動裝休閒打扮嘅陳智思就解釋話,論壇其實請過佢幾次,例如係講扶貧,不過扶貧政策好多人熟過佢,而且星期日係佢嘅家庭日,好多時都推晒工作陪屋企人,今次絕對係破例,為咗推銷垃圾徵費,乜嘢場合都出席,希望爭取市民支持.
咁陳智思對論壇嘅印象又如何呢?雖然陳智思答記者問題時,有維園阿伯拎住大聲公發表意見,蓋過晒陳智思把聲,不過陳智思就笑笑口話呢度嘅氣氛比佢想像中好,初時以為啲人講嘢好大聲,但其實都係理性討論.咁遲啲會唔會再嚟?陳智思就話,有需要就會再出場.
方國珊就好奇咁問,點解諮詢垃圾徵費咁重要嘅環保政策,仲要協調食物環境衞生署,康樂及文化事務署同路政署咁多個部門,環境局竟然完全失晒蹤,反而推畀陳智思嚟做,係咪因為佢民望夠高?N次傳陳智思有意選特首,陳智思又N次否認,今次粉墨登場,對佢嚟講唔知賺定蝕呢?
贊助商:


text:
其實我好細個時巳經住過城寨,係因為阿爸有個朋友得一個仔,見我哋屋企有兩個女四個仔所以便接咗我去佢哋屋企住咗一段時間.
直至我剛剛讀完書便與一班朋友合租一層樓住,我亦講過我屋企有四個阿哥,家姐响我六歲時巳嫁咗,初時屋企無間房比我瞓,咪同朋友租屋住囉!初時無事發生,因為當時有三個朋友是返夜晚工,而我和另外兩個返日頭工,直至有一日我哋食完晚飯D朋友話好倦今晚唔洗碗,瞓覺先.
我唔理佢哋便去瞓覺,因為我係煮飯嘅洗碗唔係我做嘅,我瞓到半夜聽到厨房有洗碗聲,以為朋友半夜起身洗碗所以無理便繼續瞓覺,第二日放工回家問佢哋做嘜嘢半夜起身洗碗,但佢哋個個都話無起身,我巳經覺得好奇怪,入到厨房時原來D碗真係無人洗過,就叫佢哋洗番D碗,然後繼續煮飯,當晚瞓到半夜又聽到洗碗聲,但我又覺得有D驚所以無起身去睇.
到第二朝剛剛今日係休息,見到返夜晚工D朋友返咗嚟,便同佢哋講嗰兩晚發生D事,佢哋話可能係我聽錯,於是我咪當無發生過一樣.
如事者一日復一日過去,大約兩,三個月後,嘅一日咁啱成間屋D朋友全部休息,個個留响屋企,一齊响度玩,玩得好開心時便聽到厨房有聲,有幾個好大胆入去厨房睇睇,跟住佢哋出嚟時話無事發生,我哋咪繼續玩,跟住又聽到聲但今次唔係厨房,而係房裡面個結他,好似有人响度彈結他,我哋望清楚全間屋D人全部响晒個廳度,裡面係一個人都無何來聲音呢?跟住個個好驚即刻換衫出街,去到街上無人有胆返上樓,咪唯有各自各回到自己屋企,一路整整一個月無人敢返上去,一至有一日我哋幾個又不用返工,約埋一齊先敢返上去,仲要係日頭先返,個個諗住返去收拾返自己D物品唔再住,但返到去時成間屋好似比人入屋行劫一樣,D衫全部响地下,D嘢好亂,但電視機,雪柜全部都响度,即是話無人入屋打劫啦!但D嘢咁亂又點解呢?我哋唯有叫車將我哋自己D嘢攞走退咗間屋,無人再敢留响嗰度住.
ztzt
會員
219.xxx.xxx.7 2010-08-08 21:57覺得好的就按一下感謝吧~~


text:
低rank場 mian sup其實幾難爬上去
當你真係有高過你有既rank既實力
sup點都要配合隻ad
好難贏好多
反而main 中路
可以打爆條路之餘 再帶個風去其他路
銀銅場向左走向右走識打逆風
你打爆條路已經好好打
唔認同
個個都唔識打SUP
你識打SUP好容易可以打爆對面下路+控住龍
唔係講笑,我宜家就係銅銀場,岩岩先上反銀5,我做SUPP時,隻ADC連食兵都食唔到,銅牌場唔係你O的勁人想像到
係
當你隔離有隻唔識尾兵風箏,棟篤企FARM又FACE CHECK人既ADC起係隔離你都幾頭痕
唯1做既係幫下上中路手,冇計既話都算9數
玩SUP一係等完場,一係等TEAM CARRY最好
咁又唔係咁講
如果你有好地圖觀,知道/預計到所有人尤其對面做緊咩,適當時候PING人走PING開戰搶龍推線推塔
其實作用好大
只可以講,一隻識玩既SUPP係帶到其他線贏,幫到自己隊好多,
當然首先前提係前期其他路唔好FEED得咁離譜,同埋隊友識睇PING,呢個情況無論你打咩位都係前提
個問題係
係銅區
1隻識玩既sup起碼要預到1隻正常既ad先可以贏線
但係1隻識玩既ap
靠自己已經贏到線同可以1打幾
如果你係銅牌實力 係銅區玩SUP CARRY唔到 上唔到分 好正常
銅牌呢個地方好多自稱MAIN SUP話上唔到去 開口埋口就話AD廢
一隻有能力既SUP 係應該有能力CARRY 隻AD
銅牌既AD係垃圾 但你個隻AD係垃圾 對面個隻係垃圾
我唔否定銅牌存在冇向左走向右走得救既AD 但唔會每一場都係你個隊
AD食唔食到兵 除左自己既食兵能力之外 亦都好睇SUP
銅牌SUP 10個有9個剩係識企係隻AD後面Hi勁隻AD唔識食兵
係銅牌講真 我一隻ANNIE SUP隻就夠
咩牌都好 你想上牌一定係每一場都做CARRY個個
隊友TROLL個場你就話CARRY唔到
到你有CARRY既隊友 就到你自己TROLL
咁就証明你係屬於呢個區 唔洗諗上區上牌


text:
題外話: 毒拎男友既手機係用儲值卡無申請上網,聽佢講儲值50蚊可以用4個月
,所以佢出門之後基本上可以用「失去聯絡」黎形容(收到Whatsapp既時候係係屋企,收唔到Whatsapp既時候係係街,但我同其他人一樣都怕你wifi斷線架
) 不過呢種人都幾罕有,有時我鐘意趁佢出街Whatsapp佢然後等佢返黎覆.
番番黎個故事 然後我出門之前諗:同人睇戲不嬲都係AA制,但女仔當街”隊”張一百蚊俾個男仔,男仔可能會怕尷尬唔收(我諗太多?),然後我上網睇教學,將一百蚊摺成心心.(佢而家重將個心心收埋係銀包唔捨得用)
我係開場前5分鐘去到戲院門口就見到毒拎男友,當時只見佢邊聽歌邊等,後尾開始拍拖聽返佢講先知原來當時佢打俾朋友求救,話早45分鐘買完飛就企左係到等,等到腳都震埋,愈近開場時間就愈擔心我唔會出現(原來佢咁緊張,好彩我無遲到
)
然後我地就去左排隊買野食,我都好順利咁俾左張心心佢.其實當時有樣野令我好在意,就係毒拎男友頸後既衫領反起左.令我有少少強迫症發作,想幫佢整返整齊,但同佢其實又唔係特別熟,呢個舉動又好似奇怪左D,所以就忍左手.
睇完戲之後就同佢行左一陣街,最後都係忍唔住幫佢整理衣領,因為真係好礙眼(就算會令佢覺得討厭都要整
).可能因為第一次見面所以大家步伐好唔同,毒拎男友本身行得好快,全程都唔係好敢點望我,我就行得好慢.同埋佢有好多小動作,好明顯睇得出係好緊張但故意扮作輕鬆,但我望住覺得佢咁樣其實都幾可愛呀


text:
唔知大家平時行開銅鑼灣間Sogo, 有冇留意到Sogo既七樓同九樓之間係冇八樓既呢?
除左lift係唔會停八樓之外, 如果你搭電梯既話, o係七樓上九樓其間, 會經過一層所謂既"八樓", o個層八樓只有百幾二百呎既面積容納另一條電梯往九樓, 呢層既其他地方完全密封, 用兩塊大鏡隔開. 每次經過呢個"八樓", 大家只會見到鏡中既自己...
但係點解好地地會冇左個八樓......
Sogo員工一直都有談論, 而且大家都知道呢個"八樓"好邪釘.
話說起初SOGO淨係用得著七層, 所以八樓用九樓都係空既, 但係後來需求擴大, SOGO決定用埋八樓擺寢室用品既野, 但係點知搬晒D野上去之後, 第二日所有貨品都會移晒位, 亂晒, 仲有有時D保安夜晚搭LIFT, 無論按幾多層, D LIFT係唔係都會開八樓,
一路維持左一個禮拜都係咁, 大家都心知不妙, 所以SOGO高層都搵左大師黎睇睇, 大師睇到八樓根本成層都有冤魂侵佔左, 由於數目太多, 冇辦法趕走, 亦都怕觸怒佢地, 會引起好可怕既後果, 所以大師建議將成層八樓搵野封住, 加兩塊大鏡"鎮"住佢地唔好攪其他層數, SOGO高層惟有咁做.
所以八樓就一路都冇用到喇...大家下次行開不妨睇下傳說中既"SOGO八樓覺得好的就按一下感謝吧~~


text: 原來我一直做緊傻仔 我晤應該迫你同我一齊 我晤應該鍾意你 我更晤應該向你提出甘多承諾同埋約定 原來我一直都系發緊夢 好想呢個夢永遠刀晤會醒 明明我地識早左過某人 我地由識對方到拍拖 從來冇吵架 冇意見不合 我地拍得好開心 日日過住幸福快樂 點解佢比既感覺幾多 我又比你既幾多 我地前後分開左3次 最後我挽留你的愛 有次你提出分開 最後你刀話系返埋一齊 我為左你令付出左甘真系好多 你記晤記得 你成續表出左 不理想比家人罵左..好晤開心 我系呢邊關心你 開解你 氹你開心 你話好需要我 其實我一直系心裡面陪緊你 冇離開過 講真我地系好夾既 樣樣刀有類似既野 你晤係話過我整d野 愛的宣言令你感動到哭 點解佢仲要好過我 因為佢系名校 系令仔 系高 點解 我為左你哭一個月零四天 你知晤知吖 你日日刀系開心 我日日扮開心 為咩 想你反黎我身邊 我一日日系甘等你 晤通我現家系你心目中變到無地位 我地由朋友變情侶最後變陌生人 我以前刀晤會變成甘 自從識左你 我真系變左好多 由花心變專一 我一直刀冇變心過 我搵晤反好似你對我甘好既人 好想真系同你過一世 好想嫁比你 好想同你一齊 好想同你周圍玩 我晤會再挽架啦 求求你反黎我身邊 晤通我地真系要二百年在一起 但我等幾多年刀願意等 就算三千年我刀捨命等下去 我對所有女仔死哂心 只有你才不死心 我好掛住你既人同埋可把聲 我真系變左 變到晤知似咩老婆 呢個名系你架 無人可以比我再叫到咖啦 我對你系真心 點解 我3個月前同你講既野系真 3個月講既野刀系真 你仲有keep住我地定情信物嗎 我一直刀有 一直放系床度 晤敢放下 我既心屬於你 一生只愛你一個 我呢個月痛得好辛苦 做咩野刀冇心機 仲記得復活節個日麻 我地一齊看兜兜 一齊唱歌 一齊笑 我地回憶真系好多 冇人好似你同我一齊瘋 拖住你既時侯 我真系好暖


text:
巴西上盤「地」利人和
嘩嘩嘩打到嚟!4年一度嘅世界盃終於開鑼,雖然主辦國巴西當地嘅設施趕到裙拉褲甩,但係森巴兵團成隊波就準備充足,適逢克羅地亞有主力射手停賽,想爆冷都有心無力,揭幕戰開個球半,兩球上盤咪夠晒萬眾矚目囉!(周四1,香港時間周五4:00am開賽)
全城關注嘅世界盃決賽周喺香港時間今晚深夜揭開戰幔,大家興唔興奮先?雖然主辦國巴西喺好多設施方面都甩晒轆,不過佢哋嘅國家隊就做足本份備戰,近9場國際賽贏晒夠勁喇啩!原來歷史數據仲堅,事關巴西近17屆決賽周首戰都保持不敗,由1982年開始更直落取得8連勝,如果今晚贏克羅地亞就會係世盃首戰9連勝.
友賽塞爾維亞陣容應戰
覺得想當年唔夠實際?要活在當下?得得得,冇問題!森巴兵團今屆嘅陣容未必好有星味,但勝在實而不華,外電指教練史高拉利會用友賽塞爾維亞嘅陣容踢揭幕戰,換言之堤亞高施華,馬些路,侯克,奧斯卡山度士同埋「大菲」愛將費特全部會披甲,喺操練中一度受傷倒地嘅尼馬亦證實無恙,巴西真係天時地利人和齊晒.
文迪蘇傑停賽打窒克國
過往揭幕戰雖然不乏爆冷場面,但係今屆嘅克羅地亞應該有心冇力喇,因為拜仁前鋒文迪蘇傑要停賽,呢位喺德甲射手榜列次席嘅球星,因為喺附加賽對冰島嗰陣染紅,所以對巴西唔使預佢,咁即係話莫迪歷同拿傑迪錫交到靚波,都冇人做入球終結者啦!好衰唔衰克羅地亞另一位前鋒奧歷口多多,話自己睇巴西友賽嗰陣,搵到東道主後防漏洞,此言一出即時被對手嘅丹尼爾寸爆,睇怕佢喺揭幕戰都冇運行.
克羅地亞開波前亦傳出噩耗,中場新星莫仙歷因傷退隊,要急召漢堡嘅巴迪積頂替,不過教練尼高高華仲扮勁表示唔會死守,不恥大巴戰術,唉!咁搞真係怕你哋輸得仲甘,巴西個球半,兩球上盤想唔開都難啦!
- 0
- 顶一下


text:
而且要知道S2係原創,我好擔心佢會唔會接到S1既故事,S2 重舖線? 重有4集你想佢舖咩? 又東又老豆又達摩又A集中營又新井又蒼井而家重要玩埋餓佬,咁多條線,4集做唔做得哂,會唔會爛尾都係一個問題
你咁講係一種可能性既推測唔一定準,仲有我都可以咁講,啲人覺得鋪線味到氣肉先唔睇住,令到收視低迷
MOZU一開始會回顧已經係常識黎,一兩集唔睇好出奇?又唔係BORDER一集過
最後一集正正可以睇到鋪線係有佢一定作用,唔係收視點會咁唔錯先?你都講到佢好似垃圾劇咁,又係無聊先去睇呀
我同你講有好多人一知道係垃圾劇係唔睇架,結局又點
唔睇就唔睇啦,所以太用自己果套諗一堆觀眾唔係咁好囉我覺得
爛唔爛尾已經係好奇次,4集會唔會做得哂?(我唔了解日劇果個模式,有可能有S3?不過應該唔會啦,日劇唔同美劇),我覺得可以做得哂(點都會做得好好睇睇),但會唔夠詳細囉(我相信6X-7X分鍾既可能既,有可能好詳細既),到時你一定又捉住佢啲缺點黎又唔MAKE sense又剩咁
咁你捉果度有無用開你既常理去諗
一個警察高官被人捉係有問題,如果真係要告發係對警察既信心打擊好大,套野都有解釋呀,點解唔吸收埋佢呢
哩套都係想講世界黑暗面,不過被人捉番果度真係笑左既,但係最後係人都知會放番出黎架啦,加上放佢都係為左炸彈事件既鋪路姐
我完全無一種釋放既感覺,無一種忍左好耐終於解決既感覺,只可以講佢收都收得唔靚
BORDER都係有類似未能解決既集數呀,有錢仔同最後一集,唔通又係垃圾咩,咁先夠真實
咩都TVB大結局算啦


text:
日前同某博客飲茶,講起近排大小紛亂不斷.我笑笑口咁話,真係冇咁好氣去跟進或者調停.莫講話又寫三千字出嚟議論.
原因?我唔介意講第二,三次嘅.近排,我搬屋,忙到甩轆.其實我都唔明,人又唔係車,何來轆可以甩?定係人生本身就係不斷推車走來走去,操勞得滯架車就會甩轆?咁難怪古天樂會講「常扯撚,輪呔撚」.
由大學畢業遷出宿舍計起,親自搬屋應該有三次.但比起 quit 宿同用螞蟻搬家嘅形式搬去舊居,啱啱呢次由舊居搬去新居先至真正有規模.五個紅白藍,廿個紙皮箱,外加梳化床褥電器,齋 pack 都 pack 咗一個禮拜,仲要夜晚收工返屋企先開工執嘢,嗰種攰令我明白點解業主加租往往佔上風.因為你會寧願每個月畀多一千幾百,而唔係又 pack 又 unpack 仲要畀千幾二千蚊搬運公司同寬頻公司同你搬嘢.
住咗成廿年居屋,我終於轉換下環境住私樓.當年嘅私樓仲未有豪華會所,電梯大堂亦都好平實,樓盤名亦都好 humble ,用字不外愉,怡,翠,寶之類令人覺得 decent 或珍貴嘅字詞.但家陣,冇豪都要華,冇尚冇晉都要亨.再唔係,就要鬥筆劃多,瓏,翹,壐,換著係老豆老母幫小朋友改名改成咁,個細路仔以後會好憎寫字.
但唔緊要,而家有電腦打字,倉頡頂多都係五個碼.付出少少,換嚟搭的士嘅霸氣,抵返.弊在我窮撚一條,通常都係搭地鐵.
新屋入伙,由朋友到地產經紀都問我好唔好住.咁冇嘅,攞樓齡廿幾年嘅居屋同幾年樓嘅偽豪宅比,咪即係攞美斯同繆美詩嚟比.點比較都係唔公平.
租住偽豪宅,最爽嘅係唔駛交管理費而又享用到佢啲會所設施.無錯租金係 price-in 咗,但至少冇壓力,唔會因為每個月畀千幾蚊管理費而有強迫症要自己落 clubhouse 睇報紙嘆冷氣.雖然我唔排除夏天我會為咗慳冷氣費而落去坐.
直到 house-warming , book 咗 clubhouse 嘅籃球場同燒烤場,喺私人空間用到呢啲設施,一種陌生嘅感覺隱隱約約浮現.呢種感覺,叫「離地中產」.
即係好似《家有囍事》張國榮同毛舜筠觸電咁,剎那間大家煞有介事縮開,但隔一陣又會好 enjoy .自細開始腳踏實地,到家下先開始 feel 到有少少離地, literally 飄飄然.
換轉係以前,要千山萬水倒塔咁早入去郊野公園霸爐,然後烈日當空之下乾煎苦等朋友買炭買叉買水買食物,佢哋永遠好遲先嚟到但大家都身水身汗,你唔會好意思鬧鬼佢.之後例必要有人識搭個炭陣,最叻就連炭精都唔駛用.如果係男少女多嘅組合,作為男仔但唔識透爐就聽被口誅筆伐.燒到咁尾要搵水淋熄個火然後捲起一縷煙,丟棄大量生肉同即棄餐具時又有少少內疚……
冇喇,一旦轉場去偽豪宅會所燒烤,事先同職員預約唔駛爭唔駛霸,有煤氣生火唔駛用炭,樓上樓下搬運餐具可以減少浪費,食唔晒嘅腸同丸類又可以拎返上去做宵食.方便,減棄又環保,仲唔係實踐知識份子小資階級核心價值?即時自我感覺良好到上月球啦.
如果以上想法真正反映離地中產嘅心理,咁開發大嶼山以至郊野公園就變得好合理.如果香港人嘅後花園,喺偽豪宅住戶心目中等同屋企個會所,咁外面嘅世界係點,其實都真係事不關己.
你可以質疑我取樣不足,單憑入住三個禮拜嘅個人經驗去一竹篙打一船人係以偏概全.但我想講,我而家身處嘅環境,令我要提醒自己腳踏實地.而呢種自覺嘅提醒,係前所未見嘅.


text:
中環出更:小霍上京倒數無得睇巴塞
世界級勁旅巴塞隆拿今日大軍殺到,此行重頭戲係後日大球場踢駿豪盃,同港隊愉園和傑志聯隊踢番場表演賽,又打算同市民零距離接觸,今晚首先會到大球場練波,聽晚就會出席一個慈善晚宴,歌星陳奕迅同何韻詩會獻唱助興,到時球迷同歌迷肯定蜂擁到場湊熱鬧.卓妮聽聞好多政界人士準備去捧場,唯獨「小霍」霍震霆因為要上京參加奧運一周年倒數活動,未必去到睇波.
基哥最愛美斯
卓妮前日見到足球總會董事余錦基同小霍去香港會午膳,基哥話一定會去睇巴塞隆拿場波,巴塞球星之中,佢最鍾意就係美斯,事關有馬勒當拿影子嘛,但可惜美斯今次唔到香港表演.小霍亦都話好想去睇,希望幫香港隊打氣,但撞呢幾日要上京參加迎奧運一周年倒數活動,所以未必去到大球場捧場,但佢話會盡量爭取返港睇呢場波喎!
至於上次英超勁旅利物浦來港表演時,因為老婆馬潔嫻(Jenny)病而要一支公去睇波立法會秘書長馮載祥(Ricky),話今次一定要同老婆去睇巴塞隆拿補番數.Ricky話好鍾意「細哨」朗拿甸奴同亨利球技,至於基哥偶像美斯,佢就唔係太留意!卓妮記得Ricky上次利物浦波飛都係靠老婆Jenny,今次巴塞飛咁搶手,睇怕佢都係搵老婆幫手喇!
一向唔多好足球泛聯盟石禮謙,早排曾經張揚過話會今個月去夏威夷打高爾夫球兼度假,但卓妮尋日太子大廈發現佢行蹤,先至知道佢個旅程取消,究竟有乜咁大件事搞到要取消旅程呢?大舊石就笑笑口話牙肉腫到好唔舒服,所以取消行程,但卓妮就唔係好信,事關牙肉腫幾日就消腫啦,實情係女朋友Lisa唔得閒去咋!
卓妮
千億爭產陳振聰變招
詳情請即瀏覽《龔如心遺產爭奪戰》專輯
「皇后」生死戰一觸即發!
詳情請即瀏覽《皇后碼頭最後的一夜》專輯余錦基(右)話會去捧場睇巴塞隆拿表演賽,小霍就話可能睇唔到.(徐家浩攝)馮載祥話一定會同太太Jenny去睇巴塞隆拿表演賽補數.(何偉鴻攝)石禮謙話自己牙肉紅腫,痛到去唔成夏威夷度假.
贊助商:


text:
絲絲講場:李小加捧曼聯公私分明
港交所(00388)行政總裁李小加呢排真係好鬼忙,經常要飛英國傾收購LME(倫敦金屬交易所),查實佢同英國都好有緣分,因為佢係紅魔鬼曼聯嘅擁躉,但曼聯先排想嚟香港上市,佢鐵面無私拒絕咗.
絲絲尋日同李小加食飯,佢就自爆係曼聯躉,屋企仲有好鬼多曼聯標誌波衫,咁絲絲就笑問佢點解唔放行曼聯喺香港上市呢,搞到人哋要轉去美國上,小加就好正經咁話:「(曼聯)達不到港交所的上市要求,我說不行」.
應酬中聯辦畀人作古仔
咁小加成日要去英國開會,有無順便喺倫敦睇奧運呢?佢就話忙到喺英國開完會就即刻飛返香港,邊有時間睇奧運,佢話到依家都無時間放大假,睇怕都要等到LME單嘢年底完成先.
唔講唔知,早前小加講解收購LME鴻圖大計嘅圖表,似足個扭計骰,個idea原來真係咁出嚟,但佢話自己就玩得唔叻,只可以整到單面一樣色喎,不過佢囝囝就好勁.
另外,早前有報道話小加同中聯辦密會後,就放行中國高精密(00591)復牌,小加就好勞氣咁話,佢有好多朋友同應酬,而佢係有同學喺中聯辦,不過公私拉埋一齊聯想作古仔就唔啱,上市科嘅嘢佢根本唔會插手.而且佢自己都好識避嫌,好少出席政治場合,甚至同CY梁振英都好似無單獨影過相.
贊助商:


text:
語言學,係一門研究人類語言嘅一門科學.語言學以前係人類學或者符號學其中一個分支,但係宜家已經成為咗一門獨立嘅科學.而研究呢門學問嘅,就叫做語言學家.
現代語言學嘅目的,係對人類嘅語言作出客觀嘅記述.所謂記述就係將現有語言嘅法則同埋性質,用語言資料做準嘅記錄.就好似物理學家會諗點解蘋果會噉樣跌落黎一樣,語言學家會諗點解某種語言會用某一個方法去講某一樣嘢或者某一件事.
另外,現代語言學嘅一項重要原則同埋大前提,就係唔可以先入為主咁認定某種語言係「上等語言」或者「劣等語言」.以前有人以為語言嘅進化同埋社會發展,文明程度有關係,但係後來因為理解到任何語言都有番咁上下嘅複雜性,所以現代語言學否定咗語言上有進化呢回事(但係語言演變就依然係不爭嘅事實).而家嘅語言學認為所有語言都唔單止可以滿足社會溝通嘅需要,重係文化嘅載體.
分類Edit
語言本身嘅結構,其實就係將聲同意思做嘅配對.但係由聲音去到意思,可以細分做幾個範疇.
- 語音學:對人所發出嘅聲音嘅研究
- 音韻學:對語音之間嘅規律嘅研究
- 構詞學:對詞嘅內部結構嘅研究
- 句法學:探討啱文法嘅句子點樣由字組成
- 語義學:對字嘅意思嘅研究,同時會探討埋點樣由字嘅意思夾埋變做成句句子嘅意思
- 語用學:探討喺唔同環境底下,人點樣表達同理解語言嘅字面同埋背後嘅意思
其他分類Edit
歷史語法學亦都從屬於歷史語言學,比較語法學亦從屬於比較語言學,描寫語法學亦從屬於共時語言學,歷史語法學,比較語法學,描寫語法學都係交叉學科
上面嘅分類並唔係所有語言學家都認同,而每一個細類之間亦都有相當多嘅重疊.
歷史Edit
說明性 vs. 描述性Edit


text:
響應式網頁設計(英文:Responsive web design,通常縮寫做RWD)係一種頁設計嘅方法,主要係畀啲使用者喺唔同嘅電子產品度睇得更清楚,以前啲網頁設計師為咗方便啲平板電腦同埋智能電話使用者可以喺畫面度睇得清楚啲,佢哋就會將電腦網頁嘅畫面縮細喺中間,又或者縮咗喺左邊,所以自從平板電腦同埋智能電話面世之後,好多網站都縮細咗,嘥咗畫面嘅空間,響應式網頁設計係網頁設計界嘅革命,佢可以令啲網頁喺唔同嘅裝置自動轉換大細,唔使改尺寸.
用響應式網頁設計嘅佈局排位可以喺唔同嘅環境度睇,因為佢哋用咗液態技術以比例式網格做佢根基,彈性影像處理,佢哋唔再定死咗尺寸而用百份比,字體又可以根據畫面放大縮細,主要因為佢哋用咗最新嘅CSS3層叠樣式表 media 同埋 @media 媒體資詢擴展技術.
液態網格概念用嘅係相對式單位例如百份比來取代以前嘅絶對尺寸單位如pixels 或者points等,彈性影像都係用相對式單位等佢哋縮細時唔使定死咗大過啲裝住佢哋嘅邊距,標籤或者元素 @media 媒體資詢技術使到啲網頁喺唔同嘅裝置度就用唔同嘅CSS層叠樣式表,而最普遍嘅就係瀏覽器寛度.
伺服器端嘅元件(RESS)同埋客戶端嘅元件例如(media queries)媒體資詢擴展可以令到啲網頁喺智能電話度下載得更快,電話發放嘅功能更强大,唔使靠晒啲電話嗰面嘅軟件運作.


text:
熊黛林懶理身形靠擦減壓
都市人壓力大離不開工作或感情,但切勿輕視大壓力這問題,處理不當分分鐘變抑鬱症.減壓方面可做運動,畫畫,食嘢發洩,紓緩情緒,而熊黛林的減壓方法就係懶理身形,不斷食嘢.
熊黛林
「有時見到啲負面報道會唔開心,令到自己好大壓力,所以最好嘅減壓方法就係不停食嘢,令自己唔去諗.」
松岡李那
「最大壓力都係源於工作,好多時做嘢都係前一日先通知我,例如要表演唱歌,跳舞,但係只係得一日時間練,真係令人好緊張,好大壓力.我嘅減壓方法就係唔好諗咁多,不斷重複又重複咁練習,等自己建立信心.」
蔡恩真
「我成日都為咗我嘅將來而覺得好大壓力,最近喺度諗我應唔應該繼續留喺香港發展,因為香港租金好貴.而我減壓嘅方法係做瑜伽,又或者打坐嚟平靜我嘅心靈.」
黃芷晴
「我最大壓力都係喺我啱啱出道嗰陣,因為我係星二代,大家都對我好大期望.喺我拍第一套劇嗰陣,有爸爸黃日華一齊拍,好放心.但到拍第二套劇嗰陣,我要自己一個,真係好緊張,直情瞓唔着同胃痛.我爸爸教我減壓嘅方法係深呼吸,同埋將拍戲當係玩,但係要認真咁樣玩.」
JaniceMan
「試過拍《大追捕》時太過投入角色,抽離唔到,令到自己好大壓力,仲三個月唔見人,減壓嘅方法係揸車,仲要開住車窗,吹吓風,清醒啲.」
《Kiehl's活動》
何嘉莉
「感情問題係我嘅弱項,同埋我會將件事睇到好嚴重,搞到自己好唔開心.我覺得如果情緒唔好,可以一個人去睇齣戲,因為睇戲時投入咗去戲入面,可以分散自己嘅負面情緒﹗」
余思敏
「都係感情問題,女仔通常都係因為呢樣嘢,我嗰陣都有去睇醫生,我覺得如果有需要不妨尋求醫生,因為專業意見有時真係可以解開自己心結.」
贊助商:


text:
係 你女朋友係落過仔
但都係以前既事
佢無比帽你帶喎
你講到你地既感情有幾好有幾愛佢
但事實係,你一d都唔愛佢
你更愛你自己!
你話你愛佢,你有無諗過你女朋友感受?
我相信當初佢做依個決定既時候佢都好痛苦
你估落仔唔痛?唔傷?
你試下想像有舊野插入你屎眼然後係咁撩下刮下刮下咁再伸條野入去吸出泥?
我相信佢當時既痛楚同精神上既折磨比你宜家嚴重一百倍!
無錯 當年佢少不更事 做錯事呀
但佢叻過你 起碼佢無逃避呀佢肯去解決問題同走出陰影
每個人都有自己既過去都會曾經做過錯事
我相信你女朋友已經得到應得既懲罰同覺悟
點解你仲要介懷佢以前既野呢?
樓主 我希望你好好諗下你究竟係咪真係愛你女朋友!
睇到你既points
但咁樣講真係好傻的嗎
愛自己好似有問題咁
除非佢條女比人?姦
否則都係自作孽
容許我離題,其實唔只呢D嚴重CASE..事實好多港女都有上面位仁兄既邏輯
咩事你唔包容佢就係唔夠愛..講幾愛係假既..其實最愛係你自己
我想講..呢個世界有D野唔係個個都有資格講...係你先做錯左既前題之下..就算佢對你既愛係真又好假又好..
.其實最愛係你自己呢句野..對方就可以咁自覺..但你係冇資格講...搞清楚D角色先啦
你呃我咁耐/要求我先付出咁耐...你又有幾愛我?其實最愛係你自己! RIGHT?